അതിര്‍ത്തി പുകയുമ്പോഴും മോദിയുടെ തിരക്ക് ലോകറെക്കോര്‍ഡ് സ്ഥാപിക്കാന്; രൂക്ഷ വിമര്‍ശനം | Opposition parties and social media attack prime minister Narendra Modi's mega videocon amid Indo - Pak tension - Malayalam Oneindia\nUpdated: Fri, Mar 1, 2019, 9:42 [IST]\nമോദിയുടെ തിരക്ക് ലോകറെക്കോര്‍ഡ് സ്ഥാപിക്കാന് | Oneindia Malayayalam\nദില്ലി: അതിര്‍ത്തിയില് ഇന്ത്യ-പാക് സംഘര്‍ഷം രൂക്ഷമാവുകയും ഒരു ഇന്ത്യന് പൈലറ്റ് പാകിസ്താന്‍റെ പിടിയിലായിട്ടും പാര്‍ട്ടി പ്രവര്‍ത്തകരും അനുഭാവികളുമായുള്ള വീഡിയോ കോണ്‍ഫറന്‍സ് മാറ്റിവെക്കാത്ത പ്രധാനമന്ത്രി നരേന്ദ്ര മോദിയുടെ നിലപാടിനെതിരെ പ്രതിപക്ഷം. കോണ്‍ഗ്രസ് ഉള്‍പ്പടേയുള്ള പ്രതിപക്ഷ കക്ഷികള് ശക്തമായ വിമര്‍ശനമാണ് മോദിക്കും ബിജെപിക്കുമെതിരെ ഉയര്‍ത്തുന്നത്.\nനിലവിലെ സാഹചര്യങ്ങള് പരിഗണിച്ച് മേരാ ബൂത്ത് സബ്സെ മസ്ബൂത്ത് എന്ന് പരിപാടിയുമായി മുന്നോട്ടു പോവുന്നത് അനുചിതമാണെന്നായിരുന്നു കോണ്‍ഗ്രസ് വിമര്‍ശനം. എന്നാല് പരിപാടി മാറ്റിവെക്കാന് മോദി തയ്യാറായില്ല.. പ്രതിപക്ഷത്തിന്റെ എതിർപ്പിനൊപ്പം മേരാ ജവാൻ മേരേ മസ്ബൂത്ത്, മേരാ ബൂത്ത് സബ്സെ മസ്ബൂത്ത് എന്നീ ഹാഷ് ടാഗ് ട്വിറ്ററിൽ ട്രെൻഡാകുകയും ചെയ്തു.\n15000 കേന്ദ്രങ്ങളില് നിന്നായി ഒന്നരക്കോടിയോളം പേര് പങ്കെടുക്കുന്ന രീതിയിലാണ് മോദിയുടെ വീഡിയോ കോണ്‍ഫറന്‍സ് ബിജെപി സംഘടിപ്പിച്ചിരിക്കുന്നത്. പരിപാടി ലോക റെക്കോര്‍ഡാകുമെന്നാണ് ബിജെപി അവകാശപ്പെടുന്നത്.\nനമോ ആപ് വഴി\nനമോ ആപ് വഴി നല്‍ക്ക ചോദ്യങ്ങള് തിരഞ്ഞെടുത്താണ് മോദി മറുടി നല്‍കുന്നത്. പ്രതീക്ഷിച്ചത് പോലെ അതിര്‍ത്തിയിലെ നിലവിലെ സംഘര്‍ഷാവസ്ഥ സൂചിപ്പിച്ചുകൊണ്ടായിരുന്നു പ്രധാനമന്ത്രി വീഡിയോ കോണ്‍ഫറന്‍സ് തുടങ്ങിയത്.\nരാജ്യത്തെ ഭിന്നിപ്പിക്കാനുള്ള നീക്കത്തെ എന്തുവിലകൊടുത്തും നേരിടുമെന്ന് പ്രധാനമന്ത്രി വ്യക്തമാക്കി. പാകിസ്താന്‍റെ ശ്രമം ഇന്ത്യയെ അസ്ഥിരപ്പെടുത്താനാണെന്നും മോദി കൂട്ടിച്ചേര്‍ത്തു.\nരാജ്യത്തിന്‍റെ സുരക്ഷയ്ക്കാണ് പ്രഥമ പരിഗണന. രാജ്യത്തെ ഭിന്നിപ്പിക്കാനുള്ള നീക്കത്തെ എന്തുവിലകൊടുത്തും തടയും. പാക് നീക്കങ്ങളെ രാജ്യം ഒറ്റക്കെട്ടായി നേരിടും. സൈന്യത്തിന്‍റെ കരുത്തില് പൂര്‍ണ്ണവിശ്വാസമുണ്ട്.\nരാജ്യം മുഴുവന് സൈന്യത്തിനൊപ്പമുണ്ട്. നമ്മുടെ കൂട്ടായ ശ്രമത്തെ ലോകം വീക്ഷിക്കുകയാണ്. നമ്മുടെ സൈന്യത്തില് പൂര്‍ണവിശ്വാസമുണ്ട്. നമ്മുടെ സൈന്യത്തിന്റെ വീര്യം തകര്‍ക്കുന്ന ഒന്നും ഉണ്ടാകരുത്. ശത്രുക്കള്‍ക്ക് നമ്മുടെ നേരെ വിരല്‍ചൂണ്ടാനുള്ള ഒരു അവസരം പോലും കൊടുക്കരുതെന്നും മോദി പറഞ്ഞു.\nഇന്ത്യ വളരും, പോരാടും, ജയിക്കുമെന്നും മോദി വ്യക്തമാക്കി. പാകിസ്താന്‍റെ പിടിയലകപ്പെട്ടിട്ടും തളരാത്ത വിങ് കമാന്‍ഡര് അഭനന്ദന് വര്‍ധമാനെ മോദി പ്രത്യേകം അഭിനന്ദിച്ചു. പൈലറ്റിനെ എത്രയും പെട്ടെന്നും തിരികെ എത്തിക്കുമെന്നും അദ്ദേഹം അഭിപ്രായപ്പെട്ടു.\nപരിപാടിയുമായി മുന്നോട്ടു പോവാനുള്ള ബിജെപിയുടേയും മോദിയുടെയും തീരുമാനത്തെ രൂക്ഷമായ ഭാഷയിലാണ് പ്രതിപക്ഷ പാര്‍ട്ടികള് വിമര്‍ശിച്ചത്. അതിര്‍ത്തിയില് സംഘര്‍ഷം നിലനില്‍ക്കുമ്പോള് ലോകറെക്കോര്‍ഡ് ഇടാനാണ് മോദിയുടെ ശ്രമമെന്നാണ് പ്രധാന വിമര്‍ശന. വൈകാതെ മേരാ ബൂത്ത് സബ്സെ മസ്ബൂത്ത് എന്ന ഹാഷ് ടാഗ് ട്വിറ്ററിൽ ട്രെൻഡാകുകയും ചെയ്തു.\nനാം ഇപ്പോള് പ്രതിസന്ധിയിലാണ്\nനാം ഇപ്പോള് പ്രതിസന്ധിയിലാണ്. നമ്മുടെ പൈലറ്റിനെ നമുക്ക് വിട്ടുകിട്ടണം. അദ്ദേഹത്തിന്‍റെ അവസ്ഥ നമുക്ക് അറിയണം. എല്ലാവരും അതില് ആശങ്കപ്പെട്ടിരിക്കുകയാണ്. അതിനിടെ താങ്കള് ബൂത്ത് തലത്തിലുള്ള പ്രവര്‍ത്തകരെ അഭിസംബോധന ചെയ്യാത്തതിനെ കുറിച്ചാണ് മോദി ആശങ്കപ്പെടുന്നതെന്ന് കോണ്‍ഗ്രസ് വക്താവ് ആരോപിച്ചു.\nപ്രതിപക്ഷ പാര്‍ട്ടികളെല്ലാം തന്നെ ദേശീയ സുരക്ഷയെ ചിന്താകുലരായിരിക്കുമ്പോള് പ്രധാനമന്ത്രി പോളിങ് ബൂത്തുകള് ശക്തിപ്പെടുത്താനും ബിജെപി പൊതുതിരഞ്ഞെടുപ്പ് ലക്ഷ്യം വെച്ച് റാലികള് നടത്താനുമുള്ള തിരക്കിലുമാണെന്നായിരുന്നു എഎപി നേതാവ് സഞ്ജയ് സിങ് വിമര്‍ശിച്ചത്.\nഅതിര്‍ത്തിയില് സംഘര്‍ഷം തുടരുന്ന പശ്ചാത്തലത്തിലും ബുധനാഴ്ച രാവിലെ ദേശീയ യൂത്ത് പാര്‍ലമെന്റ് ഫെസ്റ്റിവെലില് പങ്കെടുക്കുകയും ഖേലോ ഇന്ത്യ ആപ്പ് പുറത്തിറക്കുകയും ചെയ്തിരുന്നു. യൂത്ത് പാര്‍ലമെന്‍റില് പങ്കെടുത്തുകൊണ്ടിരിക്കേയായിരുന്നു പാക് പ്രകോപനത്തെക്കുറിച്ച് മോദി അറിയുന്നത്.\nനരേന്ദ്രമോദി ബിജെപി പ്രവര്‍ത്തകരുമായി സംവദിക്കുന്നു\nnarendra modi pulwama attack congress india abhinandan varthaman അഭിനന്ദൻ വർധമാൻ bjp surgical strike നരേന്ദ്ര മോദി ഇന്ത്യ പാകിസ്താന് terror attack സൈന്യം തീവ്രവാദി ആക്രമണം കോണ്‍ഗ്രസ്\nOpposition parties and social media attack prime minister Narendra Modi's mega videocon amid Indo - Pak tension


85 Archives - RashtraDeepika\nസൈന്യത്തിന്റെ വിവരങ്ങള് വര്‍ഷങ്ങളായി ചോര്‍ത്തിയിരുന്ന രാജസ്ഥാന് സ്വദേശി പിടിയില് ! പരിശീലനം കിട്ടിയിരുന്നത് പാകിസ്ഥാനില് നിന്ന്…\nവനിതാ സഹപ്രവര്‍ത്തകരെ വിവിധയിടങ്ങളില് കൊണ്ടുപോയി പീഡിപ്പിച്ചു ! കുഷ്ഠരോഗ വിഭാഗം തലവനായ ഡോക്ടര് അറസ്റ്റില്…\nബംഗാള് ഉള്‍ക്കടലില് നാളെ പുതിയ ന്യൂനമര്‍ദ്ദം രൂപപ്പെടും ! 48 മണിക്കൂറിനുള്ളില് അതിശക്തമാകും; കേരളത്തില് മൂന്ന് ദിവസം കനത്ത മഴ…\nഇതാണ് ഹീറോയിസം ! ആരാധകന്റെ ജീവകാരുണ്യപ്രവര്‍ത്തനങ്ങളില് മനംനിറഞ്ഞ് സ്വന്തം ട്രക്ക് സമ്മാനമായി നല്‍കി സൂപ്പര്‍താരം…\nമകന് ചാരായം വാറ്റ് ഒറ്റി ! വയോധികയായ അമ്മയെ പോക്‌സോ കേസില് കുടുക്കി അയല്‍ക്കാരിയുടെ പ്രതികാരം…\nഒരു മാസത്തിനുള്ളില് എച്ച്‌ഐവി ബാധിച്ചത് 85 തടവുകാര്‍ക്ക് ! ജയിലുകളില് നിന്നു പുറത്തു വരുന്നത് ഞെട്ടിപ്പിക്കുന്ന റിപ്പോര്‍ട്ടുകള്…\nSunday October 10, 2021 Sunday October 10, 2021 Rashtra Deepika\nഅസമിലെ രണ്ട് ജയിലുകളിലായി ഒരുമാസം കൊണ്ട് സ്ഥിരീകരിച്ചത് 85 എച്ച്ഐവി കേസുകള്. നാഗോണിലെ സെന്‍ട്രല്, സ്പെഷ്യല് ജയിലുകളിലാണ് എച്ച്ഐവി കേസുകള് കൂട്ടത്തോടെ റിപ്പോര്‍ട്ട് ചെയ്തത്. അസമില് ഏറ്റവുംകൂടുതല് ലഹരി ഉപയോഗമുള്ള ജില്ലയാണ് നാഗോണ്. രോഗബാധിതരായ മിക്ക അന്തേവാസികള്‍ക്കും ജയിലിലെത്തുന്നതിനു മുമ്പു തന്നെ രോഗം ബാധിച്ചിരുന്നതായി നാഗോണ് ഹെല്‍ത്ത് സര്‍വീസ് ജോയിന്റ് ഡയറക്ടര് ഡോയ അതുല് പതോര് പറഞ്ഞു. മയക്കുമരുന്ന് അടിമകളായ നിരവധി പേര് ജയിലുകളില് എത്തിയിട്ടുണ്ട്. അവരിലാണ് നിലവില് രോഗം കണ്ടെത്തിയിരിക്കുന്നതെന്ന് അദ്ദേഹം വ്യക്തമാക്കി. സെന്‍ട്രല് ജയിലില് 40പേര്‍ക്കും സ്പെഷ്യല് ജയിലില് 45 പേര്‍ക്കും രോഗം സ്ഥിരീകരിച്ചിട്ടുണ്ട്. ഇവര് ജയിലില് മയക്കുമരുന്ന് ഉപയോഗിച്ചേക്കാമെന്ന ആരോപണം ജയില് അധികൃതര് നിഷേധിച്ചിട്ടുണ്ട്. ലഹരി ഉപയോഗത്തിന് കുപ്രസിദ്ധമാണ് നാഗോണ് ജില്ല. വിഷയം ഗൗരവമായി കാണുന്നെന്നും അന്വേഷണം ആരംഭിച്ചതായും പോലീസ് അറിയിച്ചു. ജയിലുകളില് നിന്ന് പുറത്തിറങ്ങിയവരെ കണ്ടുപിടിച്ച് പരിശോധന നടത്തുമെന്നും പോലീസ് വ്യക്തമാക്കി.…\nAll News, Top News85, HIVLeaveacomment\nഇതിഹാസതാരം ബ്രൂസ്‌ലീയുടെ മകൻ ബ്രാൻഡൻ ലീ സിനിമയിൽ ചുവടുറപ്പിച്ചു വരവേയാണ് മരണം ആകസ്മികമായി അദ്ദേഹത്തെ തട്ടിയെടുത്തത്. ഇപ്പോഴും അദ്ദേഹം ജീവിച്ചിരുന്നെങ്കിൽ ബ്രൂസ് ലീയേക്കാൾ പേരെടുക്കുമായിരുന്നു.1993ൽ ”ദി ക്രോ’ എന്ന ചിത്രത്തിൽ അഭിനയിക്കാനായി കരാർ ഒപ്പിടുന്പോൾ ഒരിക്കലും അയാൾ ചിന്തിച്ചിട്ടുണ്ടാവില്ല. ഇതു തന്‍റെ അവസാന ചിത്രമായിരിക്കുമെന്ന്. ക്ലൈമാക്സ് രംഗം സിനിമയുടെ ചിത്രീകരണം പൂർത്തികാൻ വെറും എട്ട് ദിവസങ്ങൾ ബാക്കി നിൽക്കേയാണ് ബ്രാൻഡൻ ലീ മരണത്തിനു കീഴടങ്ങിയത്. അന്ന് ക്ലൈമാക്സ്...\nThursday November 25, 2021 Rashtra Deepika 0\nതോക്ക് ചൂണ്ടിയതേ ഓര്‍മയുള്ളൂ ! കാമറ കണ്ണിലെ ദുരന്തങ്ങള്…\nസിനിമ ഇഷ്ടപ്പെടാത്തവരായി ആരും കാണില്ല. ജീവിതത്തിൽ ഒരിക്കലെങ്കിലും സിനിമ കണ്ടിട്ടില്ലാത്തവരും...\nവീടു വിട്ടിറങ്ങുന്നതിന് മുമ്പിൽ ആൺകുട്ടികൾ! തട്ടിക്കൊണ്ടുപോകുന്ന സംഭവങ്ങളും ധാരാളം; ആരും അറിയാതെ പോകരുത് ഇക്കാര്യങ്ങള്…\nപ്രദീപ് ഗോപി കുട്ടികളുടെ സംരക്ഷണത്തിനായി നിയമങ്ങളും കാവലുകളും ശക്തമാവുമ്പോഴും കാണാതാകുന്ന...\nSunday November 28, 2021 Rashtra Deepika 0\nപാകിസ്ഥാന് വേണ്ടി വര്‍ഷങ്ങളായി സൈന്യത്തിന്റെ വിവരങ്ങള് ചോര്‍ത്തി നല്‍കിയിരുന്ന ചാരപ്പണി ആള് രാജസ്ഥാനില് പിടിയില്. രാജസ്ഥാനിലെ ജയ്സാല്‍മീറില് മൊബൈല് സിം കാര്‍ഡുകളുടെ...\nവനിതാ സഹപ്രവര്‍ത്തകരെ നിരവധി തവണ ലൈംഗികമായി പീഡിപ്പിച്ച കേസില് സര്‍ക്കാര് ഡോക്ടര് അറസ്റ്റില്. മംഗളൂരുവില് ജില്ലാ കുഷ്ഠരോഗ വിഭാഗം തലവന് ഡോ....\nബംഗാള് ഉള്‍ക്കടലില് തിങ്കളാഴ്ചയോടെ പുതിയ ന്യൂനമര്‍ദ്ദം രൂപപ്പെടുമെന്ന് കാലാവസ്ഥ വകുപ്പിന്റെ പ്രവചനം. ഇതുകൂടാതെ ശ്രീലങ്കന് തീരത്തിന് സമീപമായി നിലക്കൊള്ളുന്ന ചക്രവാതചുഴി നാളെയോടെ(...


cell phone – Media Mangalam\nനിങ്ങളുടെ ഫോണിൽ വൈറസ് ഉണ്ടോ? നമുക്ക് കണ്ടെത്താം; അറിഞ്ഞിരിക്കേണ്ടത് ഇവയൊക്കെ\nവൈറസ് ബാധ (Malware) നമ്മുടെ കംപ്യൂട്ടറുകളും ഫോണുകളഉം കീഴടക്കുന്നത് തുടർകഥ ആവുകയാണ്. കംപ്യൂട്ടറുകളില് വൈറസ് ബാധ ഉണ്ടാകുന്നത് സാധാരണമായ സംഭവമായിരുന്നു. എന്നാൽ ഇപ്പോൾ സ്മാർട്ട് ഫോണുകളിലും വൈറസ്…


ദന്തരോഗങ്ങള്‍ക്ക് ആയുര്‍വേദം – TrueMax Media, your events partner\nപല്ലുകള്‍ക്ക് സംഭവിക്കുന്ന തകരാറുകള് ശരീരത്തെ ആകെ ബാധിക്കും. പല്ലുവേദന, നീര്‍ക്കെട്ട്, പല്ലില് പോട് തുടങ്ങി നിരവധി ആരോഗ്യപ്രശ്‌നങ്ങളാണ് ദന്തസംരക്ഷണത്തിന്റെ അഭാവത്തിലുണ്ടാകുന്നത്\nപല്ലിന്റെ ആരോഗ്യം സ്ത്രീകളെ എക്കാലത്തും അലട്ടിക്കൊണ്ടിരിക്കും. അതിനു പുറമേ സൗന്ദര്യപ്രശ്‌നങ്ങളും. നമ്മുടെ ജീവിതശൈലിയുടെ പ്രത്യേകതയാണ് വര്‍ധിച്ചു വരുന്ന ദന്തരോഗങ്ങള്‍ക്ക് ഒരു പ്രധാന കാരണം. ജീവിതത്തിലെ തിരക്കുകള് മൂലം സ്ത്രീകള്‍ക്ക് പലപ്പോഴും ദന്തസംരക്ഷണത്തില് വേണ്ടത്ര ശ്രദ്ധിക്കാന് കഴിഞ്ഞെന്നുവരില്ല. പല്ലുകള്‍ക്ക് പ്രത്യേക സംരക്ഷണം ഉണ്ടയേതീരൂ.\nപല്ലുകള്‍ക്ക് സംഭവിക്കുന്ന തകരാറുകള് ശരീരത്തെ ആകെ ബാധിക്കും. പല്ലുവേദന, നീര്‍ക്കെട്ട്, പല്ലില് പോട് തുടങ്ങി നിരവധി ആരോഗ്യപ്രശ്‌നങ്ങളാണ് ദന്തസംരക്ഷണത്തിന്റെ അഭാവത്തിലുണ്ടാകുന്നത്. ദന്തരോഗങ്ങളെല്ലാം ശരിയായി ചികിത്സിച്ചില്ലെങ്കില് മോണയില്‍നിന്ന് താടിയെല്ലിലേക്കും തുടര്‍ന്ന് ചെവിയിലും തലച്ചോറിലും വരെ പഴുപ്പ് എത്തുകയും ഗുരുതരമായ ആരോഗ്യപ്രശ്‌നങ്ങള്‍ക്ക് കാരണമാവുകയും ചെയ്യും. അതിനാല് ദന്തരോഗങ്ങള് ശരിയായ ചികിത്സ ആവശ്യമാണ്. ദന്തസംരക്ഷണത്തിന് ആയുര്‍വേദം ചില ചിട്ടകള് നിഷ്‌കര്‍ഷിക്കുന്നുണ്ട്. കാരണം ജീവിതചര്യയുടെ ശാസ്ത്രമാണല്ലോ ആയുര്‍വേദം.\nവളരെ അപ്രതീക്ഷിതമായിട്ടായിരിക്കും പല്ലുവേദന അനുഭവപ്പെടുന്നത്. ആയുര്‍വേദത്തില് പല്ലുവേദനയ്ക്ക് നിരവധി കാരണങ്ങള് ഉണ്ട്. കൃമികളുടെ പ്രവര്‍ത്തനഫലമായി ഉണ്ടാകുന്ന കൃമിദന്തം, കട്ടിയുള്ള ഭക്ഷണസാധനങ്ങള് കഴിക്കുമ്പോള് പല്ലിന് ഉണ്ടാകുന്ന ചെറിയ ഇളക്കം, പുളിപ്പുപോലുള്ള വേദനകള്, പല്ലില് വാതം കോപിച്ച് തണുത്ത ആഹാരം കഴിക്കുമ്പോള് ഉണ്ടാകുന്ന ശീതദന്തം, കഫദോഷം, രക്തത്തോട് ചേര്‍ന്നുനിന്നുകൊണ്ട് രണ്ടൂമൂന്നു പല്ലുകളോട് ചേര്‍ന്ന് കുമിളകള് ഉണ്ടാകുന്ന ദന്തകുക്കുടം, പല്ലിന്റെ മധ്യത്തില് ഉണ്ടാകുന്ന സുഷിരങ്ങള്, വീഴ്ചകള് മൂലമോ മറ്റു കാരണങ്ങളാലോ പല്ലിന് ഇളക്കംതട്ടി മുറിവുകള് ഉണ്ടായി പഴുപ്പ് മോണയിലേക്കു ഇറങ്ങുന്ന വിദര്‍ഫ ദന്തരോഗം തുടങ്ങിയവയെല്ലാം പല്ലുവേദനയ്ക്കു കാരണമാകാം. പല്ലുവേദനയ്ക്ക് ശമനം ലഭിക്കാന് വീട്ടില് ചെയ്യാവുന്ന പൊടിക്കൈകളുണ്ട്.\n1. ചുക്ക്, കുരുമുളക്, തിപ്പലി ഇവ പൊടിച്ച് വെള്ളത്തിലിട്ട് തിളപ്പിച്ച് കവിള് കൊള്ളുകയോ തേന് ചേര്‍ത്ത് പേസ്റ്റ് രൂപത്തിലാക്കി പല്ലിന്റെ ദ്വാരത്തില് വയ്ക്കുകയോ ചെയ്യുക.\n2. എരുക്ക്, ഏഴിലം പാല, പപ്പായ കറ ഇവ കൃമിയുള്ള പല്ലിന്റെ ദ്വാരത്തില് കടത്തിവയ്ക്കുകയോ, പഞ്ഞിയില് കടിച്ചു പിടിക്കുകയോ ചെയ്യുക.\n3. ഖദിരാദി ഗുളിക തേനിലോ ഉപ്പു വെള്ളത്തിലോ ചാലിച്ച് മോണയില് തേയ്ക്കുകയോ കേടുള്ള പല്ലില് വയ്ക്കുകയോ ചെയ്യുക.\n← ഫൊക്കാനാ നാഷണല് കണ്‍വന്‍ഷനുവേണ്ടി ന്യൂയോര്‍ക്കില് നിന്നും മുന്ന് കോച്ചു ബസുകള്\nപിണറായി വിജയന് മുഖ്യമന്ത്രി →


പ്രമുഖ മലയാള പത്രാധിപരും സിനിമാ - നാടക നടനും രാഷ്ട്രീയ പ്രവർത്തകനുമായിരുന്നു കാമ്പിശ്ശേരി കരുണാകരൻ(3 മാർച്ച് 1922 – 27 ജൂലൈ 1977). ദീർഘകാലം ജനയുഗം വാരികയുടെയും പത്രത്തിന്റെയും സിനിരമയുടെയും മുഖ്യ പത്രാധിപരായിരുന്നു. മാനേജിംഗ് എഡിറ്ററായും പ്രവർത്തിച്ചു.\n4 ജനയുഗം പത്രാധിപർ\n5 സ്വാതന്ത്യ്രസമര,രാഷ്ട്രീയ പ്രവർത്തനം\n6 നാടക പ്രവർത്തനം\n9 അഭിനയിച്ച സിനിമകൾ\nആലപ്പുഴ ജില്ലയിലെ മാവേലിക്കര താലൂക്കിൽപ്പെട്ട വള്ളിക്കുന്നം എന്ന ഗ്രാമത്തിലെ സമ്പന്നമായ കാമ്പിശ്ശേരി തറവാട്ടിൽ കാമ്പിശ്ശേരി കൊച്ചിക്കാ ചാന്നാരുടെ മകനായി 1922 മാർച്ച് മൂന്നാം തീയതിയാണ് പി എൻ കരുണാകരൻ എന്ന കാമ്പിശ്ശേരി കരുണാകരൻ ജനിച്ചത്. ഭാര്യ പ്രേമവല്ലി. മക്കൾ റാഫി,റോബി, ഉഷ.\nസംസ്‌കൃതം അടിസ്ഥാനമാക്കിയുള്ള വിദ്യാഭ്യാസമായിരുന്നു കാമ്പിശ്ശേരിക്ക് ലഭിച്ചത്.കാമ്പിശ്ശേരിയുടെ സാഹിത്യ- പത്രപ്രവർത്തക ജീവിതകാലത്ത് ഈ സംസ്‌കൃത സംബന്ധം ഏറെ സഹായകമായി. വള്ളികുന്നത്തെ അരീക്കര സ്‌കൂളിൽ തുടങ്ങിയ കാമ്പിശ്ശേരിയുടെ വിദ്യാഭ്യാസം തിരുവനന്തപുരം സംസ്‌കൃത കോളേജിൽ അവസാനിക്കുകയായിരുന്നു.സംസ്‌കൃത കോളേജിൽ മഹോപാദ്ധ്യായ അവസാനവർഷം പഠിക്കുമ്പോൾ ക്വിറ്റ് ഇന്ത്യാ സമരത്തിന്റെ ഭാഗമായി നടന്ന വിദ്യാർത്ഥി പ്രക്ഷോഭണത്തിന് നേതൃത്വം നൽകിയതിന്റെ പേരിൽ സർ സി.പിയുടെ പൊലീസ് കാമ്പിശ്ശേരിയെ അറസ്റ്റ് ചെയ്ത് ജയിലിലടച്ചു.\nതലസ്ഥാന നഗരത്തിലെ സാധാരണ റിപ്പോർട്ടർ മുതൽ ചീഫ് എഡിറ്റർ വരെ നീളുന്ന എല്ലാ മേഖലകളിലും കാമ്പിശ്ശേരി പ്രവർത്തിച്ചിട്ടുണ്ട്.  1942- 43 കാലഘട്ടത്തിൽ വള്ളികുന്നത്തു നിന്ന് പ്രസിദ്ധീകരിച്ച 'ഭാരതത്തൊഴിലാളി' എന്ന കൈയെഴുത്തു മാസികയിൽ തുടങ്ങുന്നുണ്ട് കാമ്പിശ്ശേരിയുടെ പത്രപ്രവർത്തക ജീവിതം. ഭാരതത്തൊഴിലാളിയുടെ പത്രാധിപർ കാമ്പിശ്ശേരിയായിരുന്നു.ഉറ്റ സുഹൃത്തുക്കളായ തോപ്പിൽ ഭാസിയും പുതുശ്ശേരി രാമചന്ദ്രനും സഹപത്രാധിപന്മാരും. മൂവരുടെയും എഴുത്തിന്റെ ആദ്യകളരി ആ മാസികയിലായിരുന്നു.പിന്നീട് മദ്രാസ് മെട്രിക്കുലേഷൻ പ്രൈവറ്റായി എഴുതി പാസ്സായ ശേഷം യുവകേരളം പത്രാധിപസമിതി അംഗമായി. തിരുവനന്തപുരം സിറ്റി എഡിറ്ററായും പ്രവർത്തിച്ചു. യുവകേരളം, കേരളം, കേരള ഭൂഷണം, രാജ്യാഭിമാനി, വിശ്വകേരളം, പൗരധ്വനി എന്നിങ്ങനെ വിവിധ പത്രങ്ങളിൽ ലേഖകനായും എഡിറ്റോറിയൽ അംഗമായും പ്രവർത്തിച്ചതിൽപ്പിന്നെ 1954-ൽ അദ്ദേഹം ജനയുഗത്തിലെത്തി.\n1977 വരെ ജനയുഗം പത്രാധിപരായിരുന്നു. കമ്മ്യൂണിസ്റ്റ് പാർട്ടിയുടെ പ്രചരണായുധം എന്ന നിലയിൽ നിന്ന് ജനയുഗത്തെ എല്ലാ ഭവനങ്ങളിലും സ്വീകാര്യമാകുന്ന പ്രസിദ്ധീകരണമാക്കി വളർത്താനാണ് കാമ്പശ്ശേരി ശ്രമിച്ചത്. അതിനാൽ ജനയുഗം വാരികയുടെ പ്രചാരം അദ്ദേഹം പത്രാധിപരായിരുന്ന കാലത്ത് അച്ചടിയന്ത്രത്തിന്റെ ക്ഷമതയും കവിഞ്ഞുപോയി. ഏജന്റുമാർ കൂടുതൽ കോപ്പി ആവശ്യപ്പെടരുതെന്ന് പരസ്യം നൽകിയ ഏക വാരികയും കാമ്പിശ്ശേരിയുടെ ജനയുഗമാണ്. പട്ടംതാണുപിള്ള, ആർ. ശങ്കർ, കെ.എ. ദാമോദരമേനോൻ തുടങ്ങിയവർക്കെതിരെ അഴിമതിയാരോപണങ്ങൾ കാമ്പിശ്ശേരി പുറത്തുകൊണ്ടു വന്നു. സെക്രട്ടറിയേറ്റിലെ രഹസ്യരേഖകൾ കൈവശപ്പെടുത്തി അതിന്റെ ഫോട്ടോസ്റ്റാറ്റുകൾ പ്രസിദ്ധപ്പെടുത്തിക്കൊണ്ടാണ് കാമ്പിശ്ശേരി പല 'സ്‌കൂപ്പു'കളും പുറത്തുകൊണ്ടുവന്നത്.\nബംഗാളി നോവലുകൾ പരിഭാഷയിലൂടെ മലയാളം വായനക്കാർക്ക് സുപരിചിതമാക്കാൻ പത്രാധിപരെന്ന നിലയിൽ കാമ്പിശ്ശേരി കാട്ടിയ താത്പര്യം ശ്രദ്ധേയമാണ്.  ആക്ഷേപഹാസ്യത്തിൽ കാമ്പിശ്ശേരി തുടങ്ങിവച്ച പംക്തിയാണ് കൽക്കി. കേരളത്തിലെ ദിനപത്രങ്ങളിൽ ആദ്യം 'ബോക്‌സ് കാർട്ടൂൺ' പ്രസിദ്ധപ്പെടുത്തിയത് 'ജനയുഗ' ത്തിലൂടെ കാമ്പിശ്ശേരിയാണ് 'കിട്ടുമ്മാവൻ' എന്ന ബോക്സ് കാർട്ടൂണിന് ആരാധകരേറെയുണ്ടായിരുന്നു. അത് മറ്റുപത്രങ്ങളെല്ലാം പിന്നീട് അനുകരിച്ചു. യേശുദാസൻ, ജി.സോമനാഥൻ, അജയഘോഷ്, സുജാതൻ എന്നീ കാർട്ടൂണിസ്റ്റുകളെ പരിചയപ്പെടുത്തിയത് കാമ്പശ്ശേരിയാണ്. ആദ്യത്തെ വനിതാ പംക്തി, ഡോക്ടറോടു ചോദിക്കാം, ബാലപംക്തി, നാടകപംക്തി, സിനിമാ പംക്തി, തുടങ്ങി ഇന്നു പത്ര മാധ്യമങ്ങളിൽ കാണുന്ന മിക്ക പംക്തികളുടെയും തുടക്കകാരൻ കാമ്പിശ്ശേരിയാണ്. ജനയുഗം ദിനപ്പത്രം, ജനയുഗം വാരിക, ബാലയുഗം, സിനിരമ, നോവൽപ്പതിപ്പ് തുടങ്ങി നിരവധി പ്രസിദ്ധീകരണങ്ങളുടെ പത്രാധിപരായി പ്രവർത്തിച്ചു.\n1948 വരെ കോണ്ഗ്രസ്സിന്റെ സജീവ പ്രവർത്തകൻ ആയിരുന്നു. സ്വാതന്ത്ര്യാനന്തരം കോൺഗ്രസ്സിന്റെ നയങ്ങളെ ചോദ്യം ചെയ്തു വള്ളി കുന്നത്ത് നിയമലംഘനം നടത്തി. പിന്നീട് കമ്യൂണിസ്റ്റ് പ്രസ്ഥാനത്തിൽ ചേർന്നു. തിരുകൊച്ചി നിയമസഭയിൽ അംഗമായിരിക്കുമ്പോഴാണ് നാടകവേദിയിൽ കാമ്പശ്ശേരി തിരക്കുള്ള നടനായി തിളങ്ങിയത്. \nകാമ്പിശ്ശേരി തന്റെ എട്ടാമത്തെ വയസിൽ 'ഹരിശ്ചന്ദ്ര ചരിതം' നാടകത്തിലെ രോഹിതാശ്വന്റെ വേഷമിട്ട് അഭിനയത്തിന്റെ ഹരിശ്രീ കുറിച്ചു. പിന്നീട് കെ.പി.എ.സിയുടെ രൂപവത്‌കരണം മുതൽ ഒപ്പം നിന്നുകൊണ്ട് അതിന്റെ പ്രധാന ചുമതല വഹിച്ചു. കെ.പി.എ.സിയുടെ നിങ്ങളെന്നെ കമ്മ്യൂണിസ്റ്റാക്കി നാടകത്തിലെ പരമു പിള്ളയെ അവതരിപ്പിച്ചിരുന്നത് കാമ്പിശ്ശേരിയായിരുന്നു. അഞ്ഞൂറിൽപ്പരം വേദികളിൽ കാമ്പിശ്ശേരി ഈ കഥാപാത്രത്തെ അവതരിപ്പിച്ചു. ശരശയ്യയിൽ എന്ന നാടകത്തിൽ കുഷ്ഠരോഗിയായും അഭിനയിച്ചു.  നാടകത്തെയും അഭിനയത്തെയും തികഞ്ഞ ഗൗരവത്തോടെ സമീപിച്ച കാമ്പിശ്ശേരിയുടെ അഭിനയചിന്തകൾ എന്ന ഗ്രന്ഥം മലയാള നാടകപഠന ഗ്രന്ഥങ്ങളിൽ പ്രമുഖമാണ്. കരുനാഗപ്പള്ളി ടഗോർ തിയറ്റേഴ്സിനു വേണ്ടി ബി.എ.രാജശേഖരൻ എഴുതിയ ‘പാപം ചെയ്യാത്തവർ കല്ലെറിയട്ടെ’ എന്ന നാടകം സംവിധാനം ചെയ്തതു കാമ്പിശ്ശേരി കരുണാകരനും തോപ്പിൽ ഭാസിയും ചേർന്നാണ്. \nഏതാനും ചലചിത്രങ്ങളിലും കാമ്പിശ്ശേരി അഭിനയിച്ചിട്ടുണ്ട്.\nഅവസാനകാലത്ത് രോഗബാധിതനായിരുന്ന അദ്ദേഹം തന്റെ മരണത്തെക്കുറിച്ച് ഇങ്ങനെ പറഞ്ഞു. " ഞാൻ മരിച്ചാൽ, മരിക്കുന്ന സ്ഥലത്തു നിന്നും ആറു മണിക്കൂറിനുള്ളിൽ എന്നെ എന്റെ നാട്ടിലോ ഏതെങ്കിലും പൊതുശ്മശാനത്തിലോ കൊണ്ടുപോയി സംസ്‌കരിക്കണം. മതപരമായ യാതൊരുവിധ ചടങ്ങുകളും പാടില്ല. വായ്ക്കരിയിടൽ,കോടിയിടൽ മുതലായവയൊന്നും അരുത്. എന്റെ മൃതദേഹം ദഹിപ്പിക്കരുത്. റീത്ത് സമർപ്പണവും ഫോട്ടോ എടുപ്പും വേണ്ട.അനുശോചനയോഗം കൂടരുത്. ഫണ്ട് പിരിക്കുകയോ സ്മാരകം ഉണ്ടാക്കുകയോ ചെയ്യരുത്. മൃതദേഹം വള്ളികുന്നത്തു കൊണ്ടുപോവുകയാണെങ്കിൽ എന്റെ അച്ഛനെ കുഴിച്ചിട്ടിരിക്കുന്നതിന് സമീപത്തായി എന്നെയും കുഴിച്ചിടണം. അവിടെയുള്ള കൂവളത്തിനു വളമാകട്ടെ".\nതന്റെ അൻപത്തഞ്ചാമത്തെ വയസ്സിൽ 1977 ജൂലൈ 27-ന് വൈകീട്ട് നാലരയോടെ തിരുവനന്തപുരം മെഡിക്കൽ കോളേജ് ആശുപത്രിയിൽ വച്ച് കാമ്പിശ്ശേരി അന്തരിച്ചു. മൃതദേഹം വള്ളിക്കുന്നത്തെ വീട്ടുവളപ്പിൽ മതാചാരങ്ങളില്ലാതെ സംസ്കരിച്ചു. \n↑ 1.0 1.1 1.2 1.3 1.4 1.5 1.6 1.7 Daily, Keralakaumudi (2021-07-21). "സ്നേഹമതത്തിന്റെ കാമ്പിശ്ശേരി" (ഭാഷ: ഇംഗ്ലീഷ്). ശേഖരിച്ചത് 2021-08-16.\n↑ കാമ്പിശ്ശേരി: കാലം കാത്തു വെച്ച പത്രാധിപർ. മാതൃഭൂമി. 2013. മൂലതാളിൽ നിന്നും 2013-02-10-ന് ആർക്കൈവ് ചെയ്തത്. ശേഖരിച്ചത് 2013-02-10. |first= missing |last= (help)\nകാമ്പിശ്ശേരി: കാലം കാത്തു വെച്ച പത്രാധിപർ - കെ.സുന്ദരേശൻ Archived 2013-02-10 at the Wayback Machine.\n"https://ml.wikipedia.org/w/index.php?title=കാമ്പിശ്ശേരി_കരുണാകരൻ&oldid=3639617" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:53, 16 ഓഗസ്റ്റ് 2021.


കാസര്‍കോട്ടെ എന്‍ഡോസള്‍ഫാന് ദുരന്ത ബാധിതരുടെ ചിത്രങ്ങള് ഇന്‍റര്‍നെറ്റില് കണ്ട രാജ്യങ്ങള് പോലും\nആ മരണ വ്യാപാരിയെ\nതങ്ങളുടെ രാജ്യത്തുനിന്ന് വിലക്കിക്കൊണ്ട്\nനമ്മുടെ രാജ്യമോ ?\nമൃത്യു വാണിഭം നടത്തുന്നവന്\nഎല്ലാ ഒത്താശകളും ചെയ്തു കൊടുക്കുന്നു ...........\nഏതെങ്കിലും പഠനസമിതി പറഞ്ഞു പോയാലോ ........\nഅതിന്മേല് തുടര് പഠനം .................\nഭൂമിയിലും അന്തരീക്ഷത്തിലും ജലത്തിലും ........\nഎന്തിന് അമ്മമാരുടെ മുലപ്പാലില് പോലും\nമരണം അതിന്റെ വിഷ രസനകള് ചുഴറ്റി\nനിര്‍ബാധം താണ്ഡവം നടത്തുന്നു .........\nഭരണകൂടം ബധിര കര്‍ണങ്ങളുമായി\nസുഖ സുഷുപ്തി തുടരുന്നു ......\nനാം ഉണരേണ്ട സമയം അതിക്രമിച്ചിരിക്കുന്നു .........\nഉണരൂ ..... പ്രതികരിക്കൂ ...........\nനിങ്ങള് നിങ്ങളുടെ കുഞ്ഞുങ്ങളെ സ്നേഹിക്കുന്നുണ്ടെങ്കില് .......\nഈ മരണ വ്യാപാരിയെ\nഡി വൈ എഫ് ഐ പത്തനംതിട്ട ജില്ല കമ്മിറ്റി\nചെമ്മണാമ്പതി മാന്തോപ്പിനിടയിലൂടെ പോയാല് ചുമട്ടുതൊഴിലാളിയായ മണിയുടെ വീട്ടിലെത്താം. ഈ വീട്ടിലാണ് ത്വക്‌രോഗിയായ ഒന്നര വയസ്സുള്ള ജയചന്ദ്രനുള്ളത്. മണി- സെല്‍മ ദമ്പതിമാരുടെ മൂന്നാമത്തെ കുട്ടിയാണ് ജയചന്ദ്രന്. ആദ്യത്തെ കുട്ടി ഇതേപോലെ ത്വക്‌രോഗം ബാധിച്ച് മരിച്ചു. എത്രയോ തലമുറയായി ഈ മണ്ണില് കഴിഞ്ഞു കൂടുന്നവരാണിവര്. അവരുടെ പരമ്പരയില് ആര്‍ക്കും ഇങ്ങനെയൊരു അവസ്ഥ മണിക്ക് ഓര്‍ത്തെടുക്കാന് പറ്റുന്നില്ല.\nജി.എച്ച്.എസ്.എസ്. ചീമേനിയിലെ വിദ്യാര്‍ഥിയാണ് വൈശാഖ്. പത്താംക്ലാസില് പഠിക്കുന്ന വൈശാഖ് ചിത്രകാരനാണ്. പക്ഷേ, രണ്ടു കൈകളുമില്ല. നന്നായി പഠിക്കും. ഞങ്ങള് സ്‌കൂളിലെത്തുമ്പോള് ക്ലാസ് നടക്കുകയാണ്. ക്ലാസ്മുറിയില് ഡെസ്‌കില് പുസ്തകംവെച്ച് കാലുകൊണ്ട് എഴുതുകയാണ് വൈശാഖ്. വടിവൊത്ത മനോഹരമായ 'കാലക്ഷരം'. വൈശാഖ് എന്‍ഡോസള്‍ഫാനെ തോല്‌പിക്കുന്നത് ഇങ്ങനെയാണ്.\nബോവിക്കാനത്ത് ആലൂരിലാണ് ആയിഷത്ത് ഷാഹിന (15) യുടെ വീട്. മലഞ്ചെരിവിലൂടെ ഇറങ്ങുന്ന ദുര്‍ഘടപാത. കൂലിപ്പണിക്കാരനായ അബ്ദുള്‍റഹ്മാന്റെ ആറു മക്കളില് നാലാമത്തവളാണ് ഷാഹിന. മൂത്ത സഹോദരന് അഷ്‌റഫ് (22) അജ്ഞാതരോഗം വന്ന് മരിച്ചു. പത്തു വയസ്സുവരെ ആരോഗ്യവാനായിരുന്നു അവന്. തളര്‍ച്ചയും വിറയലും നടക്കാന് വയ്യാത്ത അവസ്ഥയുമായിരുന്നു തുടക്കം. പിന്നീട് ശരീരം ക്ഷീണിക്കാന് തുടങ്ങി. നെഞ്ച് വീര്‍ത്തു. വിടര്‍ന്ന കണ്ണുകള് ചെറുതായി കോങ്കണ്ണായി. വൈകാതെ സ്‌കൂളില് പോകാനാകാതെ കിടപ്പിലായി. അവസാനനാളുകളില് കാഴ്ചയും പോയി. ഭക്ഷണം കഴിക്കാനാകാതെ, ഉറങ്ങാനാകാതെ....\nആറാംവയസ്സിലാണ് ഷാഹിനയെയും അജ്ഞാതരോഗം പിടികൂടിയത്. ആദ്യം കണ്ണിനു മാറ്റംവരാന് തുടങ്ങി. കൈയും കാലും വിറയ്ക്കാനും. കൈപിടിക്കാതെ ഇപ്പോള് നടക്കാന് വയ്യ. ഷാഹിനയുടെ ദുരിതകഥ മാധ്…


State Award declaration 2017 - Malayalam Filmibeat\n| Updated: Thursday, March 8, 2018, 14:07 [IST]\nസംസ്‌ഥാന ചലച്ചിത്ര അവാർഡ് - ഇന്ദ്രൻസ് മികച്ച നടൻ, പാർവതി നടി | filmibeat Malayalam\nനാളുകള് നീണ്ട കാത്തിരിപ്പിന് വിരമാമിട്ട് 2017 ലെ സംസ്ഥാന അവാര്‍ഡ് പ്രഖ്യാപിച്ചു. അവസാന നിമിഷം വരെ മുന്നേറിയിരുന്ന താരങ്ങളെയും ചിത്രത്തെയും വെട്ടിച്ചാണ് പലരും പുരസ്‌കാരം നേടിയത്. സിനിമയിലെത്തിയിട്ട് നിരവധി വര്‍ഷങ്ങള് പൂര്‍ത്തിയാക്കിയ ഇന്ദ്രന്‍സിനെയാണ് മികച്ച നടനായി തിരഞ്ഞെടുത്തത്. മകനെ തേടിയിറങ്ങുന്ന പിതാവായി ആളൊരുക്കം എന്ന സിനിമയില് മികച്ച പ്രകടനമാണ് അദ്ദേഹം കാഴ്ച വെച്ചത്.\nടേക്ക് ഓഫ് എന്ന സിനിമയിലെ സമീറയായി അവിസ്മരണീയ പ്രകടനം കാഴ്ച വെച്ച പാര്‍വതിക്കാണ് മികച്ച നടിക്കുള്ള പുരസ്‌കാരം ലഭിച്ചത്. മഞ്ജു വാര്യര്, വിനീത കോശി, നിമിഷ സജയന് തുടങ്ങിയ പേരുകളായിരുന്നു നേരത്തെ ഉയര്‍ന്നുകേട്ടത്. ഇത്തവണത്തെ പുരസ്‌കാര ജേതാക്കളെക്കുറിച്ച് കൂടുതലറിയാന് തുടര്‍ന്നുവായിക്കൂ.\nമികച്ച നടനായി ഇന്ദ്രന്‍സ്\nസിനിമയിലെത്തിയിട്ട് നിരവധി വര്‍ഷമായെങ്കിലും ഇതാദ്യമായാണ് ഇന്ദ്രന്‍സിനെത്തേടി സംസ്ഥാന പുരസ്‌കാരം എത്തുന്നത്. ആളൊരുക്കം എന്ന ചിത്രത്തിലെ അഭിനയത്തിലൂടെയാണ് അദ്ദേഹത്തിന് ഈ പുരസ്‌കാരം ലഭിച്ചത്.\nമികച്ച നടിയായി പാര്‍വതി\nമഹേഷ് നാരായണന് സംവിധാനം ചെയ്ത ടേക്ക് ഓഫിലൂടെ മികച്ച നടിക്കുള്ള പുരസ്‌കാരം പാര്‍വതി സ്വന്തമാക്കി.ബഹിഷ്‌ക്കരണ ഭീഷണിയും രൂക്ഷവിമര്‍ശനവും തുടരുന്നതിനിടയിലും പാര്‍വതിയിലെ അഭിനേത്രിക്ക് ലഭിച്ച പുരസ്‌കാരം കൂടിയാണിത്.\nഒന്നിനൊന്ന് വ്യത്യസ്തമായ ചിത്രങ്ങളൊരുക്കി എപ്പോഴും പ്രേക്ഷകരെ അത്ഭുതപ്പെടുത്തുന്ന ലിജോ ജോസ് പെല്ലിശ്ശേരിക്കാണ് ഇത്തവണ മികച്ച സംവിധായകനുള്ള പുരസ്‌കാരം ലഭിച്ചത്.\nഈമയൗ എന്ന എന്ന ചിത്രത്തിലൂടെയാണ് പുരസ്‌കാരം ലഭിച്ചത്.\nഒന്നിനൊന്ന് വ്യത്യസ്തമായ ചിത്രങ്ങളുമായി മുന്നേറുന്ന അലന്‍സിയറിനാണ് ഇത്തവണത്തെ സ്വഭാവ നടനുള്ള പുരസ്‌കാരം ലഭിച്ചത്. ദിലീഷ് പോത്തന് സംവിധാനം ചെയ്ത തൊണ്ടിമുതലും ദൃക്‌സാക്ഷിയും എന്ന സിനിമയിലൂടെയാണ് താരത്തിന് പുരസ്‌കാരം ലഭിച്ചത്.\nകിണറിലൂടെ എംഎ നിഷാദിന് പുരസ്‌കാരം\nകിണര് എന്ന സിനിമയിലൂടെ എംഎ നിഷാദിനാണ് മികച്ച കഥാകൃത്തിനുള്ള പുരസ്‌കാരം ലഭിച്ചത്. ജയപ്രദയായിരുന്നു ചിത്രത്തില് പ്രധാന കഥാപാത്രമായി എത്തിയത്. കിണറിനെ അടിസ്ഥനമാക്കി ഒരുക്കിയ ചിത്രം കൈകാര്യം ചെയ്തത് വളരെയേറെ പ്രധാനപ്പെട്ട വിഷയമായിരുന്നു.\nസ്വഭാവ നടിക്കുള്ള പുരസ്‌കാരം ലഭിച്ചത്\nലിജോ ജോസ് പെല്ലിശ്ശേരി സംവിധാനം ചെയ്ത ഈമയൗ എന്ന സിനിമയിലൂടെ പോളി വില്‍സണിനാണ് സ്വഭാവ നടിക്കുള്ള പുരസ്‌കാരം ലഭിച്ചത്.\nദിലീഷ് പോത്തന് ഫഹദ് ഫാസില് കൂട്ടുകെട്ടില് പുറത്തിറങ്ങിയ തൊണ്ടിമുതലും ദൃക്‌സാക്ഷിയും എന്ന ചിത്രത്തിലൂടെ സജീവ് പാഴൂരാണ് മികച്ച തിരക്കഥാകൃത്തിനുള്ള പുരസ്‌കാരം സ്വന്തമാക്കിയത്.\nആഷിഖ് അബു സംവിധാനം ചെയ്ത മായാനദി പ്രമേയത്തിലും അവതരണത്തിലും ഏറെ പ്രത്യേകത പുലര്‍ത്തിയ ചിത്രമായിരുന്നു. ചിത്രത്തിലെ മിഴിയില് നിന്നും എനന ഗാനം ആലപിച്ച ഷഹബാസ് അമനാണ് മികച്ച ഗായകനുള്ള പുരസ്‌കാരം ലഭിച്ചത്.\nഗായികയായി സിതാര കൃഷ്ണകുമാര്\nപൃഥ്വിരാജും ദുര്‍ഗയും നായികനായകന്‍മാരായെത്തിയ വിമാനത്തിലെ ഗാനം ആലപിച്ചതിലൂടെ സിതാര കൃഷ്ണകുമാറിനാണ് മികച്ച ഗായികയ്ക്കുള്ള പുരസ്‌കാരം ലഭിച്ചത്.\nരക്ഷാധികാരി ബൈജു എന്ന ചിത്രത്തിലൂടെ നക്ഷത്രയും സ്വരം എന്ന സിനിമയിലൂടെ മാസ്റ്റര് അഭിനന്ദുമാണ് മികച്ച ബാലതാരങ്ങള്‍ക്കുള്ള പുരസ്‌കാരം നേടിയത്.\nറാഹുല് റിജി നായര് സംവിധാനം ചെയ്ത ഒറ്റമുറി വെളിച്ചത്തിനാണ് മികച്ച ചിത്രത്തിനുള്ള പുരസ്‌കാലം ലഭിച്ചത്. ഈ സിനിമയിലെ അഭിനയത്തിലൂടെ വിനീത കോശിക്ക് പ്രത്യേക പുരസ്‌കാരം ലഭിച്ചിട്ടുണ്ട്. അവസാന നിമിഷം വരെ പാര്‍വതിക്കൊപ്പം വെല്ലുവിളി ഉയര്‍ത്തി മികച്ച നടിയാവാനുള്ള മത്സരത്തില് വിനീത കോശിയും ഒപ്പമുണ്ടായിരുന്നു.\nബിജു മേനോന് നായകനായെത്തിയ രക്ഷാധികാരി ബൈജുവിനാണ് മികച്ച ജനപ്രിയ ചിത്രത്തിനുള്ള പുരസ്‌കാരം ലഭിച്ചത്. രഞ്ജന് പ്രമോദ് സംവിധാനം ചെയ്ത ചിത്രത്തിന് മികച്ച പ്രതികരണമാണ് ലഭിച്ചത്.\nക്ലിന്റിലൂടെ ഗാനരചയിതാവിനുള്ള പുരസ്‌കാരം പ്രഭാവര്‍മ്മയക്ക് ലഭിച്ചു. ചിത്രസംയോജകനായി അബു വെട്ടതില്(ഒറ്റമുറി വെളിച്ചം), കലാസംവിധായകനായി സന്തോഷ് രാമന് (ടേക്ക് ഓഫ്), ശബ്ദമിശ്രണം രംഗനാഥ് രവി (ഈമയൗ), വസ്ത്രാലങ്കാരം സഖി എല്‍സ (ഹേയ് ജൂഡ്), നൃത്ത സംവിധാനം പ്രസന്ന സുജിത് എന്നിവര്‍ക്കാണ് വിവിധ വിഭാഗങ്ങളിലായി പുരസ്‌കാരം ലഭിച്ചിട്ടുള്ളത്.\nബോണി കപൂറിനെക്കുറിച്ചോര്‍ത്തുള്ള വേദനയാണ് ശ്രീദേവിയുടെ ജീവനെടുത്തത്, പുതിയ വെളിപ്പെടുത്തല്!\nRead more about: state awards 2018 actor actress director സിനിമ നടി നടന് സംസ്ഥാന പുരസ്കാരം പുരസ്കാരം\nState Award declaration 2017,


''അതെല്ലാം ബാലാകോട്ട് ആക്രമണത്തിന്റെ തെളിവുകള്''; സോഷ്യല്‍മീഡിയയില് പ്രചരിച്ച വ്യാജ വീഡിയോകള് യഥാര്‍ത്ഥമാണെന്ന വാദവുമായി കേന്ദ്രമന്ത്രി രവിശങ്കര് പ്രസാദ് | DoolNews\n''അതെല്ലാം ബാലാകോട്ട് ആക്രമണത്തിന്റെ തെളിവുകള്''; സോഷ്യല്‍മീഡിയയില് പ്രചരിച്ച വ്യാജ വീഡിയോകള് യഥാര്‍ത്ഥമാണെന്ന വാദവുമായി കേന്ദ്രമന്ത്രി രവിശങ്കര് പ്രസാദ്\nFriday, 15th March 2019, 12:55 pm\nന്യൂദല്‍ഹി: ബാലാകോട്ട് വ്യോമ ആക്രമണത്തില് കൊല്ലപ്പെട്ട തീവ്രവാദികളുടെ കുടുംബങ്ങളെ പാക്കിസ്ഥാന് സൈന്യം ആശ്വസിപ്പിക്കുന്നെന്ന രീതിയില് സോഷ്യല്‍മീഡിയയില് പ്രചരിച്ച വ്യാജ വീഡിയോ യഥാര്‍ത്ഥമാണെന്ന വാദവുമായി കേന്ദ്രമന്ത്രി രവിശങ്കര് പ്രസാദ്.\nഇന്നലെ ബി.ജെ.പി ഹെഡ്ക്വാട്ടേഴ്‌സില് വിളിച്ചുചേര്‍ന്ന വാര്‍ത്താസമ്മേളത്തിലാണ് ബാലാകോട്ട് ആക്രമണത്തിന് ശേഷം പ്രചരിക്കുന്ന വ്യാജ വീഡിയോകളെയെല്ലാം ശരിവെക്കുന്ന രീതിയില് അദ്ദേഹം സംസാരിച്ചത്.\nബാലാകോട്ട് ആക്രമണത്തിന് ശേഷം കോണ്‍ഗ്രസ് അധ്യക്ഷന് രാഹുല് ഗാന്ധി സര്‍ക്കാരിനൊപ്പം നിന്നില്ലെന്ന് പറഞ്ഞുകൊണ്ടായിരുന്നു രവിശങ്കര് പ്രസാദ് സംസാരം തുടങ്ങിയത്. വ്യോമാക്രമണത്തിന് ശേഷമുള്ള വീഡിയോകള് പുറത്തുവിട്ട എല്ലാ മാധ്യമങ്ങളോടും നന്ദി പറയുന്നതായും കേന്ദ്രമന്ത്രി പറഞ്ഞു. “” ബാലാകോട്ട് ആക്രമണത്തില് 200 പേര് കൊല്ലപ്പെട്ടുവെന്ന് പാക് സൈന്യം സ്ഥീകരിക്കുന്ന ഒരു വീഡിയോ പുറത്തുവിട്ട ടെലിവിഷന് ചാനലുകള്‍ക്കെല്ലാം ഞാന് നന്ദി പറയുകയാണ്. “”- എന്നായിരുന്നു മന്ത്രി പറഞ്ഞത്.\n“”കൊല്ലപ്പെട്ട തീവ്രവാദികളുടെ കുടുബംത്തെ പാക് സൈന്യം ആശ്വസിപ്പിക്കുന്ന ഒരു വീഡിയോ കണ്ടു. പൊതുജനത്തിന് മുന്‍പില് നിരവധി തെളിവുകള് ഇപ്പോള് ഉണ്ട്. നിരവധി വീഡിയോകള് നമ്മള് കണ്ടിരിക്കുന്നു. രാജ്യത്തിന് മുന്‍പില് ആ തെളിവുകള് നിരത്തിയ എല്ലാ മാധ്യമങ്ങളോടും ഞാന് നന്ദി പറയുകയാണ്. പാക്കിസ്ഥാന് ആര്‍മി തന്നെ കൊല്ലപ്പെട്ട സൈനികരുടെ കുടുംബത്തെ ആശ്വസിപ്പിക്കുന്നത് നാം കണ്ടു. വീഡിയോയില് 200 പേര് കൊല്ലപ്പെട്ടുവെന്ന കാര്യം അവര് സ്ഥിരീകരിക്കുന്നുണ്ട്. “” എന്നായിരുന്നു മന്ത്രിയുടെ വാദം.\nഎന്നാല് യഥാര്‍ത്ഥത്തില് ആ വീഡിയോ ബാലാകോട്ട് ആക്രമണത്തിന് ശേഷമുള്ളതല്ല. വീഡിയോ പുറത്തുവന്ന സമയത്ത് തന്നെ വീഡിയോയുടെ വിശ്വാസ്യത ചോദ്യം ചെയ്ത് നിരവധി പേര് രംഗത്തെത്തിയിരുന്നു.\n“ഇന്ത്യയുടെ വ്യോമാക്രമണത്തില് ഇരുനൂറിലധികം ഭീകരര് രക്തസാക്ഷിത്വം വഹിച്ചതായി പാക് സൈനികോദ്യോഗസ്ഥന് സ്ഥിരീകരിച്ചെന്ന് പറഞ്ഞുകൊണ്ടായിരുന്നു പാക് അധീന കാശ്മീരിലെ ആക്ടിവിസ്റ്റായ സെറിങ് എന്നയാള് പ്രസ്തുത വീഡിയോ ഷെയര് ചെയ്തത്.\nഎന്നാല് വീഡിയോ ബാലാകോട്ട് സംഭവത്തെക്കുറിച്ചുള്ളതാണോയെന്ന് ഉറപ്പില്ലെന്നും സെറിങ് എ.എന്.ഐയോട് പ്രതികരിച്ചിരുന്നു.\nവീഡിയോയില് കൊല്ലപ്പെട്ടവരെ മുജാഹിദ് എന്നുവിശേഷിപ്പിച്ച സൈനികന് പാക് സൈന്യത്തിനുവേണ്ടി പ്രവര്‍ത്തിച്ചവരാണ് അവരെന്നും ദൈവത്തിന്റെ പ്രത്യേകസംരക്ഷണം അവര്‍ക്കുലഭിക്കുമെന്നും പറയുന്നുണ്ട്. ഭീകരരുടെ കുടുംബത്തെ സംരക്ഷിക്കുമെന്നും സൈനികന് വീഡിയോയില് പറയുന്നുണ്ടെന്നായിരുന്നു റിപ്പോര്‍ട്ട് ചെയ്യപ്പെട്ടത്.\nഎന്നാല് വീഡിയോയില് സംഭാഷണങ്ങള് കൃത്യമായി പരിശോധിച്ചപ്പോള് അതില് ഒരിടത്തും 200 തീവ്രവാദികള് കൊല്ലപ്പെട്ടെന്ന കാര്യം സൈന്യം സ്ഥീകരിക്കുന്നില്ലെന്ന് ആള്‍ട്ട് ന്യൂസ് റിപ്പോര്‍ട്ട് ചെയ്യുന്നു. മാത്രമല്ല ബാലാകോട്ട് ആക്രമണത്തെ കുറിച്ച് ഒന്നും അതില് അവര് പറയുന്നില്ലെന്നുമാണ് ആള്‍ട്ട് ന്യൂസ് റിപ്പോര്‍ട്ടില് പറയുന്നത്.\n“”200 പേര് പേര്‍ക്കൊപ്പം നിന്റെ അച്ഛനുമുണ്ടായിരുന്നു..ബാക്കിയെല്ലാവരും മടങ്ങിയെത്തി. നിന്റെ അച്ഛനൊഴിച്ച്. അദ്ദേഹം ദൈവത്തിന് പ്രിയപ്പെട്ടവനായിരിക്കും. അദ്ദേഹം മരിച്ചുവെന്ന് നിങ്ങള് വിശ്വസിക്കരുത് എന്നായിരുന്നു കുഞ്ഞിനെ മടിയിലിരുത്തി പാക് സൈനികന് പറയുന്നത്.\nവീഡിയോയുടെ സത്യാവസ്ഥ അന്വേഷിച്ചപ്പോള് മരണപ്പെട്ട വ്യക്തി പാക്കിസ്ഥാനിലെ സിവിലിയന് പോര്‍ട്ടറാണെന്നാണ് വ്യക്തമായതെന്ന് ആള്‍ട്ട് ന്യൂസ് റിപ്പോര്‍ട്ടില് പറയുന്നു. ഫെബ്രുവരി 28 ന് ഹൃദയാഘാതത്തെ തുടര്‍ന്നാണ് അദ്ദേഹം മരണപ്പെടുന്നത്. എഹ്‌സാനുള്ള എന്നാണ് അദ്ദേഹത്തിന്റെ പേര്. ഇക്കാര്യങ്ങള് പാക് മാധ്യമങ്ങള് തന്നെ സ്ഥിരീകരിച്ചിട്ടുണ്ട്. മാര്‍ച്ച് 1 ന് സിംഗാര ദരോര എന്ന സ്ഥലത്ത് വെച്ചാണ് ഇദ്ദേഹത്തിന്റെ അന്ത്യകര്‍മങ്ങള് നടത്തിയത്. ബാലാകോട്ട് നിന്നും 300 കിലോമീറ്റര് ദൂരമുള്ള സ്ഥലമാണ് ഇത്. മാത്രമല്ല മഞ്ഞുമൂടിക്കെട്ടിയ ഒരു പ്രദേശത്തെ വീഡിയോയാണ് ഷെയര് ചെയ്യപ്പെട്ടത്. ബാലാകോട്ടോ സമീപപ്രദേശങ്ങളോ ഇത്തരത്തില് മഞ്ഞാല് മൂടപ്പെട്ട സ്ഥലങ്ങളല്ല.\nഇത്തരത്തില് ബാലകോട്ട് ആക്രമണത്തിന്റെ പശ്ചാത്തലത്തില് പുറത്തുവന്ന മിക്ക വീഡിയോകളും വ്യാജമാണെന്ന് തെളിയിക്കപ്പെട്ടശേഷവും\nബി.ജെ.പി നേതാക്കളും കേന്ദ്രമന്ത്രിയുള്‍പ്പെടെയുള്ളവരും അവയെല്ലാം യഥാര്‍ത്ഥമാണെന്ന് സ്ഥാപിക്കാന് ശ്രമിക്കുകയാണെന്ന് കോണ്‍ഗ്രസ് കുറ്റപ്പെടുത്തി.


ആന്തൂരിലെ ആത്മഹത്യ; അന്വേഷണത്തിന് പ്രത്യേക സംഘം\nതത്സമയം ഡെസ്ക്| Updated On: 22 Jun 2019 4:15 PM GMT | Location :\nകണ്ണൂര് നാര്‍ക്കോട്ടിക്ക് സെല് ഡിവൈഎസ്പി വി.എ.കൃഷ്ണദാസിന്റെ നേതൃത്വത്തിലുള്ള അഞ്ചംഗ സംഘത്തിനാണു ചുമതല.\nആന്തൂരില് പ്രവാസി വ്യവസായി പാറയില് സാജന്റെ ആത്മഹത്യ ഡി.വൈ.എസ്.പിയുടെ നേതൃത്വത്തിലുള്ള പ്രത്യേക സംഘം അന്വേഷിക്കും. കണ്ണൂര് നാര്‍ക്കോട്ടിക്ക് സെല് ഡിവൈഎസ്പി വി.എ.കൃഷ്ണദാസിന്റെ നേതൃത്വത്തിലുള്ള അഞ്ചംഗ സംഘത്തിനാണു ചുമതല.\nപുതുതായി പണികഴിപ്പിച്ച കണ്‍വെന്‍ഷന് സെന്ററിന് ആന്തൂര് നഗരസഭ ലൈസന്‍സ് അനുവദിക്കാത്തതില് മനംനൊന്താണ് പ്രവാസിവ്യവസായിയായ പാറയില് സാജന് ആത്മഹത്യ ചെയ്തത്. കഴിഞ്ഞ ദിവസം ഹൈക്കോടതി സ്വമേധയാ കേസെടുത്തിരുന്നു. ഇതിനു പിന്നാലെയാണ് അന്വേഷണ സംഘത്തെ സര്‍ക്കാര് ചുമതലപ്പെടുത്തിയത്.\nസംഭവത്തില് സി.പി.എം. ഭരിക്കുന്ന നഗരസഭയുടെ അദ്ധ്യക്ഷ പി.കെ. ശ്യാമളക്കെതിരെ സാജന്റെ ഭാര്യയും ബന്ധുക്കളും ഗുരുതര ആരോപണമുന്നയിച്ചിരുന്നു. നഗരസഭ മനപൂര്‍വ്വം ലൈസന്‍സ് നല്‍കുന്നത് വൈകിപ്പിച്ചെന്നും പി.കെ. ശ്യാമളയാണ് ആത്മഹത്യയിലേക്ക് നയിക്കാന് കാരണമായതെന്നും ഇവര് പറഞ്ഞിരുന്നു. സംഭവം വിവാദമായതോടെ നഗരസഭയിലെ സെക്രട്ടറി ഉള്‍പ്പെടെയുള്ള ഉദ്യോഗസ്ഥരെ സര്‍വ്വീസില്‍നിന്ന് സസ്പെന്‍ഡ് ചെയ്തു.\nkannur narcotic dysp


നൂറുല് ഇര്‍ഫാന് : പ്രവാചകത്വം\nമുഹമ്മദ് മുസ്ഥഫ (സ) മാനവ സമൂഹത്തിന്റെ വിമോചകന്, നന്മയുടെ പ്രവാചകന്, സത്യത്തിന്റെയും ധര്‍മ്മത്തിന്റെയും സ്ഥാപകന്, അഖില ലോകത്തിന്റെ വഴികാട്ടി... തിരുനബി (സ) യുടെ ജീവിതത്തിലെ പ്രസക്തമായ സംഭവമാണ് പ്രവാചകത്വം. അതാണല്ലോ ആ നിയോഗത്തിന്റെ ലക്ഷ്യവും.\nപൂര്‍ണ്ണതയുടെ പ്രായം 40 വയസ്സ് പ്രവാചകനെത്തുമ്പോള് തമസ്സില് നിന്ന് തേജസ്സിലേക്ക് നയിക്കാന് അല്ലാഹു നബി (സ) യെ നിയോഗിച്ചു. ഹിജ്‌റക്ക് 13 വര്‍ഷം മുമ്പ് റമളാന് 17 ന് എ.ഡി. 610 ജൂലായിലായിരുന്നു അത്. സത്യസ്വപ്‌നങ്ങളായിരുന്നു ദിവ്യബോധനത്തിന്റെ തുടക്കം. എല്ലാ സ്വപ്‌നങ്ങളും പുലരുന്നവയായിരുന്നു. ശേഷം ഹിറാ ഗുഹയില് നബി (സ) തനിച്ചിരിക്കാന് തുടങ്ങി.\nഇബ്‌റാഹീം നബി (അ) ന്റെ ദീനനുസരിച്ച് നബി (സ) അല്ലാഹുവിനെ ആരാധിച്ചു. ഒരു ദിവസം നബി (സ) ഏകാന്തനായി ഇരിക്കുമ്പോള് ജിബ്‌രീല് (അ) വന്ന് പറഞ്ഞു: ഞാന് ജിബ്‌രീലാണ്. നിങ്ങള് ഈ സമുദായത്തിന്റെ ദൂതനുമാണ്. ശേഷം ജിബ്‌രീല് (അ) പറഞ്ഞു: ഓതുക. നബി (സ) മറുപടി പറഞ്ഞു: ഇല്ല, എനിക്ക് ഓത്ത് അറിയില്ല. ജിബ്‌രീല് (അ) നബിയെ പിടിക്കുകയും അണച്ചു കൂട്ടുകയും ചെയ്‌തു. ഇത് മൂന്ന് തവണ ആവര്‍ത്തിച്ചു. മൂന്നാമത് `അലഖ്' സൂറത്തിന്റെ തുടക്കം മുതല് അഞ്ചാം ആയത്ത് വരെ ഓതി. ഇത് നുബുവ്വത്തിന്റെ തുടക്കമായിരുന്നു. ശേഷം 40 ദിവസത്തോളം വഹ്‌യ് നിലച്ചു. പിന്നീട് ഒരു ദിവസം നബി (സ) നടന്ന് പോകുമ്പോള് ആകാശത്ത് നിന്നൊരു ശബ്‌ദം കേട്ടു. നബി (സ) മുകളിലേക്ക് നോക്കി. ഹിറാ ഗുഹയില് കണ്ട അതേ മലക്ക്. നബി (സ) ഖദീജ ബീവി (റ) യുടെ വീട്ടില് ചെന്ന് ഖദീജയെ കാര്യം ധരിപ്പിച്ചു. `എന്നെ പുതപ്പിട്ടു മൂടുക'. അപ്പോഴാണ് ഖുര്‍ആനിലെ രണ്ടാമത്തെ വചനം ഇറങ്ങിയത്. ``പുതപ്പിട്ടു മൂടിയ പ്രവാചകരേ, എഴുന്നേല്‍ക്കൂ,താക്കീത് ചെയ്യൂ. അങ്ങയുടെ റബ്ബിനെ മഹത്വവല്‍ക്കരിക്കൂ. താങ്കളുടെ വസ്‌ത്രം ശുദ്ധിയാക്കൂ. വിഗ്രഹവുമായി അകലം പ്രാപിക്കൂ..... ഈ സൂക്തത്തോടെ പ്രബോധനം നബി (സ) ക്ക് നിര്‍ബന്ധമായി.\nഇതോടെ നബി (സ) രഹസ്യപ്രബോധനം ആരംഭിച്ചു. അതിലൂടെ കുറച്ച് പേര് മുസ്‌ലിമായി. സ്‌ത്രീകളില് ആദ്യമായി വിശ്വസിച്ചത് പ്രിയപത്‌നി ഖദീജ ബീവി (റ) ആയിരുന്നു. പുരുഷന്മാരില് ആദ്യം വിശ്വസിച്ചത് അബൂബക്കര് (റ) ആയിരുന്നു. കുട്ടികളില് വെച്ച് അലി (റ) ആദ്യമായി ഇസ്‌ലാം മതം സ്വീകരിച്ചു. മോചിതരായ അടിമകളില് സൈദ് ബ്‌നു ഹാരിസ്, അടിമകളില് ബിലാല് (റ) എന്നിവരായിരുന്നു ആദ്യമുസ്‌ലിംകള്. ശേഷം ഉസ്‌മാന് ബ്‌നു അഫ്‌ഫാന്, സുബൈര് ബ്‌നു അവ്വാം, ത്വല്‍ഹത്ത് ബ്‌നു ഉബൈദുല്ല, സഅ്‌ദ് ബ്‌നു അബീ വഖാസ്, അബ്‌ദുര്‍റഹ്‌മന് ബിനു ഔഫ് (റ) എന്നിവര് മുസ്‌ലിംകളായി. ഖദീജ ബീവി (റ) ക്ക് ആദ്യമായി മുസ്‌ലിമായ വനിത അബ്ബാസ് (റ) ന്റെ ഭാര്യ ഉമ്മുല് ഫള്‌ല് (റ) ആയിരുന്നു. അങ്ങനെ മുപ്പതോളം ആളുകള് മുസ്‌ലിംകളായി.\nരഹസ്യപ്രബോധനവുമായി കുറച്ച് കാലം പിന്നിട്ടപ്പോള് ഖുറൈശികളുടെ പൊതുവേദികളില് നബി (സ) പ്രവാചകത്വം വ്യക്തമാക്കിയിരുന്നില്ല. അക്രമം ഭയന്ന് പരസ്യമായി ആരാധന നിര്‍വ്വഹിക്കാന് അവര്‍ക്ക് സാധിച്ചില്ല. മുപ്പതില് അധികം ആളുകള് ഇസ്‌ലാം സ്വീകരിച്ചപ്പോള് അവര്‍ക്ക് ഉപദേശം നല്‍കാന് ദാറുല് അര്‍ഖമില് നബി (സ) അവരെ വിളിച്ചു കൂട്ടി. കുറച്ച് കഴിഞ്ഞപ്പോഴേക്കും പരസ്യ പ്രബോധന സന്ദേശവുമായി `സുറത്തുല് ഹിജ്‌റ്' ലെ ``നിങ്ങളോട് കല്‍പിച്ചത് നിങ്ങള് പരസ്യമാക്കുക. അവിശ്വാസികളില് നിന്ന് നിങ്ങള് തിരിഞ്ഞ് കളയുക'' എന്ന ആയത്തിറങ്ങി. അങ്ങനെ നബി (സ) പ്രബോധനം പരസ്യമാക്കി. സഫാ മലയില് കയറി വിളിച്ചു പറഞ്ഞു: ``ഓ ബനൂ ഫിഹ്‌ര്, ബനൂ അദിയ്യ്, മറ്റ് ഖുറൈശി ഗോത്രങ്ങളെ,... അങ്ങനെ എല്ലാവരും സംഗമിച്ചപ്പോള് നബി (സ) അവരോട് ചോദിച്ചു: കുതിരപ്പടയാളികള് മലയുടെ അപ്പുറത്ത് നിന്ന് നിങ്ങളെ ആക്രമിക്കാന് വരുന്നു എന്ന് ഞാന് പറഞ്ഞാല് നിങ്ങള് വിശ്വസിക്കുമോ? അവര് ഒന്നടങ്കം പറഞ്ഞു. അതെ ഞങ്ങള് വിശ്വസിക്കും. നിങ്ങളിതുവരെ കളവ് പറഞ്ഞിട്ടില്ല. അപ്പോള് നബി (സ) പറഞ്ഞു: വലിയൊരു ശിക്ഷയെ കുറിച്ച് ഞാന് നിങ്ങള്‍ക്ക് മുന്നറിയിപ്പ് നല്‍കുന്നു. ഇത് പറഞ്ഞപ്പോള് അബൂലഹബ് പറഞ്ഞു: ``മുഹമ്മദേ നിനക്കാണ് സര്‍വ്വനാശവും. ഇതിന് വേണ്ടിയാണോ നീ ഞങ്ങളെ ഒരുമിച്ചു കൂട്ടിയത്?''.\n``എന്നെ സര്‍വ്വസൃഷ്‌ടികളിലേക്കും അയക്കപ്പെട്ടു'' എന്ന മുസ്‌ലിം (റ) ഉദ്ധരിച്ച ഹദീസ് പ്രവാചകനിയോഗം സര്‍വ്വരിലേക്കുമെന്ന് വ്യക്തമാക്കുന്നു. സൃഷ്‌ടി എന്നതില് മനുഷ്യന്, ജിന്ന്, മലക്ക്, സസ്യലതാദികള്, ജീവികള്, മരങ്ങള് ഇവയെല്ലാം ഉള്‍പ്പെടുന്നു. മലക്കുകളിലേക്കും നിയോഗിക്കപ്പെട്ടു എന്നതാണ് പ്രബലമെന്ന് ഇമാം സുയൂഥി (റ) പറയുന്നു. എല്ലാ നബിമാരിലേക്കും മുന്‍സമുദായത്തിലേക്കും അയക്കപ്പെട്ടവരാണ് നബി (സ). പ്രവാചക നിയോഗം അവിശ്വാസികള്‍ക്ക് അനുഗ്രഹമാണ്. മറ്റ് സമുദായത്തിലെ അവിശ്വാസികള് ശിക്ഷിക്കപ്പെട്ടത് പോലെ ഈ സമൂദായത്തിലെ അവിശ്വാസികള് ശിക്ഷിക്കപ്പെടാത്തത് അത് മൂലമാണ്.\nപ്രവാചകത്വത്തിന് അല്ലാഹു സാക്ഷി\nഅന്ത്യപ്രവാചകന് നബി (സ) യുടെ പ്രവാചകത്വത്തിന് അല്ലാഹു തന്നെ സാക്ഷിയാണ്. ഖുര്‍ആന് പറയുന്നു: ``അങ്ങ് പ്രവാചകനാണെന്നതിന് അല്ലാഹു സാക്ഷിയാണ്'' (മുനാഫിഖൂന്). ``താങ്കള് പ്രവാചകനല്ലായെന്ന് അവിശ്വാസികള് പറയുന്നു. അവിടുന്നു പറഞ്ഞു: എന്റെയും നിങ്ങളുടെയും ഇടയില് സാക്ഷിയായി അല്ലാഹു മതി'' (വി.ഖു.).\nപ്രവാചകത്വം അംഗീകരിച്ചവര് :\nഅബൂസഈദില് ഖുദ്‌രി (റ) യില് നിന്ന് നിവേദനം : ``ഒരു ചെന്നായ ആടിന്മേല് ചാടി വീണ് അതിനെ കീഴ്‌പെടുത്തി. ആട്ടിടയന് ഓടി എത്തി ചെന്നായയില് നിന്ന് ആടിനെ രക്ഷപ്പെടുത്തി. ചെന്നായ വാലില് കടിച്ച് കൊണ്ട് പറഞ്ഞു: ``നീ അല്ലാഹുവിനെ സൂക്ഷിക്കുക. എനിക്ക് അല്ലാഹു നല്‍കിയ ഭക്ഷണം നീ തടഞ്ഞുവെക്കുന്നത് എന്തിനാണ്? ആട്ടിടയന് പറഞ്ഞു: അത്ഭുതം!!! വാലില് കടിച്ചു പിടിച്ച് ചെന്നായ സംസാരിക്കുന്നു. ?! ചെന്നായ പറഞ്ഞു: ഇതിലും അത്ഭുതമാണ് ശ്രേഷ്‌ഠനായ പ്രവാചകന് ഈ മലയുടെ അപ്പുറത്ത് ഉണ്ടായിരിക്കേ നീ ഇവിടെ ആട് മേയ്‌ക്കുന്നോ? നീ ഒന്ന് ശ്രമിച്ചാല് നിനക്കും അല്ലാഹുവിന്റെ സംഘത്തില് പെടാം. അപ്പോള് ആട്ടിടയന് ചോദിച്ചു: എന്റെ ആടിനെ ആര് സംരക്ഷിക്കും? ചെന്നായ പറഞ്ഞു: `ഞാന്'. ഉടനെ ആ മനുഷ്യന് പ്രവാചകനെ സമീപിച്ച് ഈ സംഭവം വിവരിച്ചു. നബി (സ) തങ്ങള് പറഞ്ഞു: ഈ വാര്‍ത്ത എന്റെ അനുചരരോട് പറയുക. അവര് സന്തോഷിക്കട്ടെ. അവര്‍ക്കിടയില് അദ്ദേഹം അത് വിവരിച്ചു. നീ തിരിച്ചു പോവുക. നിന്റെ ആടുകള് സുരക്ഷിതമാണെന്ന് നിനക്ക് കാണാം.\nഉമര് (റ) നിവേദനം: നബി (സ) സ്വഹാബാക്കളോടൊപ്പം ഇരിക്കുകയായിരുന്നു. അപ്പോള് ബനൂ സുലൈമില് പെട്ട ഗ്രാമീണന് വേട്ടയാടിയ ഒരു ഉടുമ്പുമായി വന്നു. നബി (സ) ക്ക് ചുറ്റും ഒരു സംഘം ഇരിക്കുന്നത് കണ്ടപ്പോള് ഗ്രാമീണന് ചോദിച്ചു: ഇത് ആരാണ്? സ്വഹാബത്ത് പറഞ്ഞു: ഇത് അല്ലാഹുവിന്റെ പ്രവാചകനാണ്. ഗ്രാമീണന് പറഞ്ഞു: ലാത്ത, ഉസ്സ എന്നീ ദൈവങ്ങളെ തന്നെ സത്യം, ഈ ഉടുമ്പ് വിശ്വസിക്കുന്നത് വരെ ഞാന് പ്രവാചകത്വം അംഗീകരിക്കില്ല. അപ്പോള് പ്രവാചകന് (സ) ഉടുമ്പിനോട് ചോദിച്ചു: ഓ! ഉടുമ്പേ, നീ ആരെയാണ് ആരാധിക്കുന്നത്? ഉടുമ്പ് മറുപടി പറഞ്ഞു: ആകാശത്തില് അര്‍ശുള്ള, ഭൂമിയില് അധികാരമുള്ള അല്ലാഹുവിനെയാണ് ഞാന് ആരാധിക്കുന്നത്. അപ്പോള് നബി (സ) ചോദിച്ചു: ഞാന് ആരാണ്? അത്ഭുതം! ഉടുമ്പിന്റെ മറുപടി: താങ്കള് അല്ലാഹുവിന്റെ ദൂതരും അന്ത്യപ്രവാചകനുമാണ്. താങ്കളെ അംഗീകരിച്ചവര് വിജയിച്ചു. അവിശ്വസിച്ചവര് പരാജയപ്പെട്ടു. ഇത് കേട്ട മാത്രയില് ഗ്രാമീണന് മുസ്‌ലിമായി. (മവാഹിബുല്ലദുന്നിയ്യ - ശിഫാ).\nഉമ്മു സലമ ബീവി (റ) യില് നിന്ന് നിവേദനം: റസൂലുല്ലാഹി മരുഭൂമിയിലായിരുന്നപ്പോള് ഒരു വിളി കേട്ടു. യാ റസൂലല്ലാഹ്! നബി (സ) തിരിഞ്ഞു നോക്കുമ്പോള് ഒരു മാന്‍പേട കയറില് ബന്ധിക്കപ്പെട്ടിരിക്കുന്നു. ഒരു ഗ്രാമീണന് തൊട്ടപ്പുറത്ത് കിടന്നുറങ്ങുന്നു. നബി (സ) മാന്‍പേടയോട് ചോദിച്ചു: എന്താണ് നിന്റെ ആവശ്യം? മാന് പ്രതിവചിച്ചു: എനിക്ക് രണ്ട് ചെറിയ കുഞ്ഞുങ്ങള് ഉണ്ട്. ഈ ഗ്രാമീണന് എന്നെ വേട്ടയാടി പിടിച്ചതാണ്. എന്നെ ഒന്ന് മോചിപ്പിച്ചാല് ഞാന് എന്റെ കുഞ്ഞുങ്ങള്‍ക്ക് പാല് കൊടുത്ത് ഉടനെ തിരിച്ചു വരാം. നബി (സ) ചോദിച്ചു: നീ തിരിച്ചു വരുമോ? മാന് പറഞ്ഞു: തിരിച്ചു വന്നില്ലെങ്കില് അല്ലാഹു എന്നെ ശിക്ഷിക്കട്ടെ! നബി (സ) കെട്ടഴിച്ചുവിട്ടു. ഉടന് മാന് തന്റെ കുഞ്ഞുങ്ങള്‍ക്ക് പാല് കൊടുത്ത് തിരിച്ചെത്തി. നബി (സ) അതിനെ കയറില് കെട്ടുമ്പോള് ഗ്രാമീണന് ഞെട്ടിയുണര്‍ന്നു. നബിയേ! എന്താണ് തങ്ങളുടെ ആവശ്യം? നബി (സ) പറഞ്ഞു: ഈ മാന്‍പേടയെ നീ അഴിച്ചുവിടുക. ഗ്രാമീണന് ഉടനെ അതിനെ അഴിച്ച് മോചിപ്പിച്ചു വിട്ടു. അന്നേരം ആ മാന് പേട പറയുന്നുണ്ടായിരുന്നു: ``അശ്‌ഹദു അന്‍ലാ ഇലാഹ ഇല്ലല്ലാഹ്, വഅശ്‌ഹദു അന്നക്ക റസൂലുല്ലാഹ്''.\nPosted by Zubair Irfani at 07:41


Explor- Plasma Treatment & Stem Cell Therapy For COVID 19- IAP Kerala\nBy admin May 15, 20200view\nപ്രൊഫസർ & ഹെഡ്\nഗവണ്മെന്റ് മെഡിക്കൽ കോളേജ് മഞ്ചേരി\nകോവിഡ് ലോകമെമ്പാടും നാശം വിതയ്ക്കുന്ന ഇക്കാലത്ത് പത്രത്താളുകളിൽ നിറഞ്ഞുനിൽക്കുന്ന ഒരു ചികിത്സാരീതിയാണ് പ്ലാസ്മാ ചികിത്സയും സ്റ്റെംസെൽ തെറാപ്പിയും. ചൈനയിലും അമേരിക്കയിലും പ്ലാസ്മാ ചികിത്സ രോഗികളിൽ വിജയകരമായി പരീക്ഷിച്ചിട്ടുണ്ട്. ഇന്ത്യയിലും ചിലയിടങ്ങളിൽ ഈ ചികിത്സ ഉപയോഗിച്ചിട്ടുണ്ട്. ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ (ICMR) അനുവാദം കാത്തിരിക്കുകയാണ് മിക്ക ഗവേഷകരും.\nഎന്താണ് പ്ലാസ്മാ ചികിത്സ\nഏതെങ്കിലും പ്രത്യേക അസുഖത്തിന്റെ രോഗാണുക്കൾ നമ്മുടെ ശരീരത്തിൽ പ്രവേശിച്ചാൽ നമ്മുടെ രക്തത്തിലെ ശ്വേതാണുക്കളിൽ ചില രോഗപ്രതിരോധത്തിനായുള്ള ആന്റിബോഡികൾ ഉത്പാദിപ്പിക്കുന്നു. ഈ പ്രതിരോധ കണികകൾ പ്രസ്തുത രോഗത്തെ ചെറുക്കുന്നു. അസുഖം ഭേദമായ അവസ്ഥയിൽ നമ്മുടെ രക്തത്തിൽ ഇത്തരം കണികകൾ ധാരാളമായുണ്ടാകും. രക്തത്തിൽ നിന്ന് രക്തകോശങ്ങൾ (ചുവന്ന രക്താണുക്കൾ, ശ്വേതാണുക്കൾ) മാറ്റിയാൽ കിട്ടുന്ന ദ്രാവകത്തെയാണ് പ്ലാസ്മ എന്നു പറയുന്നത്. രോഗം ഭേദമായവരിൽ നിന്ന് വേർതിരിച്ചെടുക്കുന്ന പ്ലാസ്മയിൽ പ്രസ്തുത രോഗത്തിനെതിരായുള്ള ആന്റിബോഡികൾ കൂടുതലായുണ്ടാകും. അസുഖം ഭേദമായ രോഗിയുടെ ശരീരത്തിൽ നിന്ന് പ്ലാസ്മ വേർതിരിച്ചെടുത്ത് ശുദ്ധീകരിച്ച്, രോഗമുള്ള രോഗിക്ക് ദാനം ചെയ്യുന്ന പ്രക്രിയയാണ് പ്ലാസ്മാ ചികിത്സ.\nനാം രോഗാവസ്ഥയിലാകുമ്പോഴും രോഗത്തെ ചെറുക്കാനായി പ്രതിരോധ കുത്തിവെപ്പ് എടുക്കുമ്പോഴും നമ്മുടെ രോഗപ്രതിരോധ വ്യവസ്ഥ ആന്റിബോഡികൾ ഉത്പാദിപ്പിക്കുന്നുണ്ട്. എന്നാൽ ഇതിന് അല്പം കാലതാമസം എടുക്കാറുണ്ട് (2-4 ആഴ്ച). നമ്മുടെ ശരീരത്തിൽ ആന്റിബോഡികൾ നിർമ്മിക്കപ്പെടുന്നതിന് മുൻപ് രോഗാവസ്ഥ ഗുരുതരമായെങ്കിൽ ഈ രോഗം ഭേദമായവരിൽ നിന്ന് വേർതിരിച്ചെടുത്ത പ്ലാസ്മ പ്രസ്തുത രോഗിക്ക് റെഡിമെയ്ഡ് ആയി കൊടുക്കാം. ഈ പ്രതിരോധ കണികകൾ ഗുരുതരമായ രോഗവ്യാപനത്തെ ഫലപ്രദമായി ചെറുക്കുന്നു.\nസാധാരണയായി പല അസുഖങ്ങൾക്കും ആന്റിബോഡികൾ കൊടുക്കാറുണ്ട്. ഇത്തരത്തിൽ രോഗപ്രതിരോധം വർധിപ്പിക്കുന്ന പ്രക്രിയയെ പാസ്സീവ് ഇമ്മ്യൂണിറ്റി എന്നാണ് വിളിക്കാറ്. പക്ഷേ ഇത്തരത്തിലുള്ള രോഗപ്രതിരോധശക്തി വർഷങ്ങളോളം നിലനിൽക്കുന്നതാണ്. മഞ്ഞപ്പിത്തം, ചിക്കൻ പോക്സ് തുടങ്ങിയ രോഗങ്ങൾക്ക് ആന്റിബോഡി ചികിത്സ ഉപയോഗിക്കുന്നുണ്ട്.\nമഹാമാരികൾ പടർന്നുപിടിക്കുന്ന സമയത്ത് പ്ലാസ്മ ചികിത്സ ഉപയോഗിക്കുന്ന രീതിയും പുതിയതല്ല. 1918 ലെ സ്പാനിഷ് ഫ്ളൂ വ്യാപനവേളയിൽ ഈ ചികിത്സ ഉപയോഗിച്ചിരുന്നു. 2015 ലെ മെർസ്, 2009 ലെ എച്ച്.വൺ.എൻ.വൺ, 2014 ലെ എബോള വൈറസ് വ്യാപന സമയങ്ങളിലും പ്ലാസ്മ ചികിത്സ വിജയകരമായി നടത്തിയിട്ടുണ്ട്.\nഇപ്പോഴത്തെ കോവിഡ് 19 വ്യാപന സമയത്ത് ചൈനയിൽ പ്ലാസ്മ ചികിത്സ വിജയകരമായി പരീക്ഷിച്ചതിന്റെ പഠന റിപ്പോർട്ടുകൾ ഈയിടെ പ്രസിദ്ധീകരിച്ചിട്ടുണ്ട്. അടുത്തിടെ മയോ ക്ലിനിക്ക് റിസർച്ച് മാഗസിനിലും പഠന റിപ്പോർട്ടുകൾ വന്നിട്ടുണ്ട്. ഇന്ത്യയിൽ തന്നെ ചില ആശുപത്രികളിൽ ഗുരുതരാവസ്ഥയിലുള്ള രോഗികൾക്ക് പ്ലാസ്മാ ചികിത്സ വിജയകരമായി നൽകിയിട്ടുണ്ട്.\nഎന്താണ് സ്റ്റെം സെൽ തെറാപ്പി\nമൂലകോശം അഥവാ സ്റ്റെം സെൽ എന്നത് മനുഷ്യശരീരത്തിലെ ആദിമ രൂപത്തിലുള്ള കോശങ്ങളാണ്. ഇത്തരം കോശങ്ങൾക്ക് ഏതുരൂപത്തിലുള്ള കോശങ്ങളായും രൂപാന്തരപ്പെടാനുള്ള പ്രാപ്തിയുണ്ട്. സാധാരണയായി ഭ്രൂണങ്ങളിൽ നിന്ന് (എംബ്രിയോണിക് സ്റ്റെ സെൽസ്- ESC) ഈ കോശങ്ങൾ വേർതിരിച്ചെടുക്കുന്നു. മറുപിള്ളയിൽ നിന്നും ഇത്തരം കോശങ്ങളെ വേർതിരിച്ചെടുക്കാറുണ്ട്. പേശികൾ, കൊഴുപ്പ്, കരൾ, മജ്ജ എന്നിവയിൽ നിന്നും മൂലകോശങ്ങൾ വേർതിരിച്ചെടുക്കാം. സ്റ്റെം സെൽ ചികിത്സ രക്താർബുദത്തിന് വളരെ ഫലപ്രദമാണ്.\nചൈനയിൽ കോവിഡ് പൊട്ടിപ്പുറപ്പെട്ട സമയത്ത് സ്റ്റെം സെൽ ചികിത്സ ഫലവത്താണെന്ന് കണ്ടിരുന്നു. ബീജിങ്ങിലെ യുവാൻ ആശുപത്രിയിൽ നിന്ന് സ്റ്റെം സെൽ ചികിത്സയെക്കുറിച്ചുള്ള പ്രബന്ധങ്ങൾ പുറത്തുവന്നിട്ടുണ്ട്. മറുപിള്ളയിൽ നിന്നെടുത്ത സ്റ്റെം സെൽ ഗുരുതരമായ രോഗംബാധിച്ച ഏതാനും പേർക്ക് കുത്തിവെയ്ക്കുകയും അവയിൽ രോഗാവസ്ഥയുടെ കാഠിന്യം കുറയ്ക്കുവാൻ കഴിയുകയും ചെയ്തു എന്ന് പഠന റിപ്പോർട്ടിലുണ്ട്. രോഗത്തിന്റെ ഏറ്റവും ഗുരുതരാവസ്ഥയാണ് സൈറ്റോകൈൻസ് സ്റ്റോംസ് (Cytokine Storms). ഇത്തരം അവസ്ഥയിൽ രോഗിയുടെ രോഗപ്രതിരോധ സംവിധാനത്തെ ഉദ്ദീപിക്കുവാൻ ഇത്തരം ചികിത്സയ്ക്ക് കഴിയുന്നു.\nഅമേരിക്ക, ഇസ്രായേൽ തുടങ്ങിയ രാജ്യങ്ങളിൽ സ്റ്റെം സെൽ ചികിത്സയ്ക്കായുള്ള അനുമതി ലഭിച്ചിട്ടുണ്ട്. ഇന്ത്യയിലെ കോവിഡ് രോഗികൾക്കുള്ള മൂലകോശ ചികിത്സയുടെ അനുമതിക്കുവേണ്ടിയുള്ള അപേക്ഷകൾ പൂനെയിലുള്ള നാഷണൽ സെന്റർ ഫോർ സെൽ സയൻസസ് തുടങ്ങിയ സ്ഥാപനങ്ങൾ നൽകിയിട്ടുണ്ട്. മറ്റു ചികിത്സകൾ പോലെ സ്റ്റെം സെൽ ചികിത്സയും ഇപ്പോൾ ശൈശവാവസ്ഥയിലാണ്. കൂടുതൽ പഠന റിപ്പോർട്ടുകൾക്കായി ലോകം കാത്തിരിക്കുന്നു.


NDA hopes for Thrippunithura | പ്രധാനമന്ത്രി തൃപ്പൂണിത്തുറയിൽ പ്രചാരണത്തിന് എത്തിയത് ബിജെപിക്ക് ഗുണം ചെയ്യുമോ? തുറവൂർ വിശ്വംഭരന്റെ വ്യക്തിപ്രഭാവം വോട്ടാകുമെന്ന് പ്രതീക്ഷ; അടിയൊഴുക്കുകൾ ആരെ ബാധിക്കുമെന്ന ആശങ്കയിൽ എൽഡിഎഫും യുഡിഎഫും - MarunadanMalayalee.com\nMay 12, 201612:53 PM IST Permalink\nതൃപ്പൂണിത്തുറ: ശക്തമായ ത്രികോണ പ്രതീതിയിലാണ് തൃപ്പൂണിത്തുറ മണ്ഡലം. ബാർകോഴ ആരോപണത്തിന്റെ നിഴലിൽ കെ ബാബു മത്സരത്തിന് ഇറങ്ങുമ്പോൾ മണ്ഡലം തിരിച്ചു പിടിക്കാൻ വേണ്ടി യുവാവായ എം സ്വരാജിനെയാണ് എൽഡിഎഫ് കളത്തിലിറക്കിയത്. മറുവശത്ത് മാഹാരാജാസ് കോളേജ് മുൻപ്രിൻസിപ്പളും സംഘപരിവാർ നേതാവുമായ തുറവൂർ വിശ്വംഭരനെയാണ് ബിജെപി കളത്തിലിറക്കിയത്. കഴിഞ്ഞ ദിവസം നരേന്ദ്ര മോദി കൂടി പ്രചരണത്തിനായി എത്തിയതോടെ ബിജെപി വലിയ പ്രതീക്ഷയിലാണ്. രണ്ടാം സ്ഥാനത്തേക്കെങ്കിലും എത്താമെന്നാണ് ബിജെപിയുടെ പ്രതീക്ഷ.\nവളരെ ചിട്ടയോടെ തയ്യാറാക്കിയ പരിപാടിയായിരുന്നു ഇന്നലെ പ്രധാനമന്ത്രി നരേന്ദ്ര മോദി തൃപ്പൂണിത്തുറയിൽ പങ്കെടുത്ത റാലി. ഇതിനു ദിവസങ്ങൾക്കു മുൻപ് തന്നെ സ്ഥാനാർത്ഥി പ്രചാരണ പരിപാടികൾക്കൊപ്പം മണ്ഡലത്തിലെ എല്ലാ ആളുകളെയും മോദിയുടെ പ്രസംഗം കേൾക്കാൻ കൃത്യമായി ഓരോ വീടുകൾ കയറി ക്ഷണക്കത്തുകൊടുത്ത് ഓരോ ആളുകളെയും നേരിട്ടുകണ്ടു തൃപ്പൂണിത്തുറ ബിജെപി ഘടകം ക്ഷണിച്ചിരുന്നു.\nമോദി വരുന്ന സമയം, പ്രസംഗം തുടങ്ങുന്ന സമയം തുടങ്ങിയ കാര്യങ്ങൾ പ്രത്യേകം വോട്ടർമാരെ അറിയിച്ചു .ഒപ്പം ലോകം മുഴുവൻ പ്രസംഗിക്കുന്ന മോദിയുടെ പ്രസംഗം നാട്ടിൽ ഉണ്ടായിട്ടും കാണാതെ ഇരിക്കുന്നതു വലിയ നഷ്ടം ആണെന്നുള്ള ട്രെൻഡ് നാട്ടിൽ ഉണ്ടാക്കാനും ബിജെപിക്കു സാധിച്ചതാണ് ഇന്നലെ നടന്ന മോദി പ്രസംഗത്തിന് ആളുകൂടാൻ കാരണമായി കാണുന്നത്.\nതൃപ്പൂണിത്തുറയിൽ അടിയൊഴുക്കു ശക്തമാണെന്ന വിലയിരുത്തലുമുണ്ട്. ഈ അടിയൊഴുക്കുകൾ ആരെയാണ് തുണയ്ക്കുക എന്നതാണ് ഉയരുന്ന ചോദ്യം. പ്രധാനമന്ത്രി നരേന്ദ്ര മോദി പങ്കെടുത്ത കേരളത്തിലെ അവസാന തിരഞ്ഞെടുപ്പ് റാലി തൃപ്പൂണിത്തുറയിൽ ആകാൻ കാരണം ഇതുവരെയുള്ള ശക്തമായ പ്രചാരണത്തിൽ ബിജെപി ക്കു കിട്ടിയ ആത്മവിശ്വാസത്തിന്റെ അടിസ്ഥാനത്തിൽ എന്നാണു സൂചന. എറണാകുളം ജില്ലയിലെ 14 മണ്ഡലങ്ങളിൽ ബിജെപി ഏറ്റവും കൂടുതൽ പ്രതീക്ഷ അർപ്പിക്കുന്ന മണ്ഡലം തൃപ്പൂണിത്തുറ ആയതിനാൽ ആദ്യ ഘട്ടം മുതൽക്കേ ഇലക്ഷൻ പ്രചാരണ പരിപാടികൾ ഉഷാറായിരുന്നു. ഒപ്പം തൃപ്പൂണിത്തുറയിൽ ചെറിയ അടിയൊഴുക്കുകൾ ഉണ്ടെന്നു മൂന്നു മുന്നണികളും സമ്മതിക്കാതെ സമ്മതിക്കുന്നുണ്ട്.\nഹിന്ദു വോട്ടുകൾ പോക്കറ്റിൽ ആകാനും അതോടൊപ്പം കെ ബാബുവിന് വന്നു ചേരുന്നുവെന്ന് പറയുന്ന ഈഴവ വോട്ടുകൾ ലക്ഷ്യം വച്ചുമാണ് ഇവിടെ പ്രൊഫ. തുറവൂർ വിശ്വംഭരനെ സ്ഥാനാർത്ഥി ആകിയതും. ഇപ്പോൾ ബിജെപി കേന്ദ്ര നേതാക്കൾക്ക് കിട്ടിയ റിപ്പോർട്ടുകൾ അനുസരിച്ചു പ്രൊഫ. തുറവൂർ വിശ്വംഭരനാണ് മുന്നേറ്റം നടത്തുന്നതും. അതുകൊണ്ടു തന്നെയാണ് മോദിയെ കൊണ്ടുവന്നു വിപ്ലവം സൃഷ്ടിക്കാൻ തയ്യാറായതും എന്നാണ് സൂചന.\nതൃപ്പൂണിത്തുറയിലെ ഹിന്ദു വോട്ടുകൾക്ക് പിന്നാലെ ഭൂരിപക്ഷം വരുന്ന ക്രിസ്ത്യൻ വോട്ടുകൾ കൂടി ലാക്കാക്കിയാണ് ബിജെപി ഇന്നലത്തെ പരിപാടി സംഘടിപ്പിച്ചത്. കാരണം ക്രിസ്ത്യൻ കുടുംബങ്ങളിൽ നേരിട്ട് ബിജെപി നേതാക്കൾ ക്ഷണക്കത്ത് വോട്ടർമാരെ കണ്ടു എത്തിക്കുകയായിരുന്നു. ഇതിലെ വിജയവും മോദി പങ്കെടുത്ത എൻഡിഎ മഹാസമ്മേളനത്തിൽ വ്യക്തമായിരുന്നു. ക്രിസ്ത്യൻ സമുദായത്തിൽ പെട്ട ഒരുപാട് ആളുകൾ ഈ പരിപാടിയിൽ പങ്കെടുത്തു.\nക്രിസ്ത്യൻ പുരോഹിതനെ അന്യരാജ്യത്തു നിന്ന് കേന്ദ്രസർക്കാർ നാട്ടിൽ എത്തിച്ച കഥകൾ മോദി ഇവിടെ പറഞ്ഞതും ഇവരുടെ വോട്ടുകൾ കൃത്യമായി ബിജെപിക്ക് അനുകൂലമാക്കാൻ ആണെന്ന് വ്യക്തം. എന്നാൽ, ഇതൊക്കെ വോട്ടായി മാറുമോ എന്നാണ് ഇനി അറിയാനുള്ളത്. ശ്രീനാരായണ ഗുരുവിന്റെ പേരിലുള്ള നാണയം ഇറക്കാൻ അനുമതിക്കായി ആദ്യം ആവശ്യം ഉന്നയിച്ചത് താനായിരുന്നുവെന്ന് ഇന്നലെ നടന്ന സമ്മേളനത്തിൽ പി സി തോമസും അവകാശപ്പെട്ടിരുന്നു. ഇത് സാധാരണ ബാബുവിന് ലഭിക്കാറുള്ള ഈഴവ വോട്ടുകൾ ബിജെപി സ്ഥാനാർത്ഥിയായ തുറവൂർ വിശ്വംഭരനു ലഭിക്കാൻ ആണെന്നുള്ളതും വ്യക്തമാണ്. 14 സ്ഥാനാർത്ഥികളെ വേദിയിൽ ഇരുത്തിയിരുന്നെങ്കിലും എല്ലാ നേതാക്കന്മാരുടെയും ശ്രദ്ധ തൃപ്പൂണിത്തുറ സ്ഥാനാർത്ഥിയിൽ തന്നെ ആയിരുന്നു.\nകെ ബാബു തന്നെ തൃപ്പൂണിത്തുറയിൽ ജയിക്കും എന്ന് നാട്ടുകാർ ഇപ്പോഴും പറയുന്നു എങ്കിലും ബിജെപി പിടിക്കുന്ന വോട്ടുകൾ ആരെയാണ് ബാധിക്കുക എന്ന ആശങ്ക ശക്തമാണ്. തുറവൂർ വിശ്വംഭരൻ പഠിപ്പിച്ച ഒരുപാട് വിദ്യാർത്ഥികൾ ഇവിടെ ഇദ്ദേഹത്തിന് വേണ്ടി പ്രചാരണത്തിന് ഇറങ്ങുന്നുണ്ട്. പക്ഷെ ബാബു ഇക്കുറിയും മണ്ഡലം പിടിക്കാൻ ആണ് സാധ്യതകൾ എന്ന് ഇവർ പറയുന്നു. എങ്കിലും ചെറിയ അടിയൊഴുക്കുകൾ ഉണ്ട് എന്ന് സമ്മതിക്കുന്നുമുണ്ട്.\nസിപിഐ(എം) സ്ഥാനാർത്ഥി സ്വരാജും ഇവിടെ വിട്ടുകൊടുക്കാൻ മട്ടില്ലാത്ത വിധത്തിൽ പ്രചാരണത്തിൽ സജീവമാണ്. ഒരുകാലത്ത് ജില്ലയിലെ ഇടതുപക്ഷത്തിന്റെ കോട്ട ആയിരുന്ന തൃപ്പൂണിത്തറ കാൽനൂറ്റാണ്ടിനു ശേഷം തിരിച്ചുപിടിക്കാനാവുമെന്ന പ്രതീക്ഷയിലാണ് സിപിഐ(എം). യുവാക്കളെ ആകർഷിക്കുന്ന പ്രചാരണ പരിപാടികൾക്കൊപ്പം പാർട്ടിയിലെ നിലവിലുള്ള പ്രശ്‌നങ്ങൾ പരിഹരിക്കാൻ മുതിർന്ന നേതാക്കളെ മണ്ഡലത്തിൽ എത്തിച്ച് ആവേശമുണ്ടാക്കാൻ പാർട്ടിക്കു സാധിച്ചതിന്റെ ആത്മാവിശ്വാസവും തൃപ്പൂണിത്തുറ ഏരിയ കമ്മറ്റിക്കുണ്ട്.\nകഴിഞ്ഞ പഞ്ചായത്ത് ഇലക്ഷനിൽ എറണാകുളം ജില്ലയിൽ ബിജെപി ഏറ്റവും കൂടുതൽ വോട്ടുകൾ കൈക്കലാക്കിയ മുനിസിപ്പാലിറ്റി തൃപ്പൂണിത്തുറ ആയിരുന്നു. എന്നാൽ നിയമസഭാ തിരഞ്ഞെടുപ്പിൽ വിജയസാധ്യതകൾ ഇല്ല എന്നുറപ്പിച്ചായിരുന്നു ആദ്യം പ്രവർത്തനങ്ങൾ. രണ്ടാം സ്ഥാനം പോലും പ്രതീക്ഷിക്കാത്ത മണ്ഡലത്തിൽ പ്രചാരണ പരിപാടികൾ മുന്നോട്ടു പോയപ്പോൾ സാധ്യതയേറി എന്ന കണക്കുകൂട്ടലിലാണു ബിജെപി. അതിനാൽ ഒരു അട്ടിമറി സാദ്ധ്യതകൾ പരീക്ഷിക്കാനാണ് മോദിയെ എത്തിച്ചത്. എന്നാൽ ബാബുവിനുള്ള വോട്ടുകൾ അട്ടിമറിക്കാൻ അത്ര എളുപ്പമല്ല എന്നു പല രാഷ്ട്രീയ നിരീക്ഷരും വിലയിരുത്തുന്നുണ്ട്.\nരാജനഗരം ആർക്ക് എന്ന ചോദ്യത്തിന് ഉത്തരം 19നേ കൃത്യമായി അറിയാൻ കഴിയൂ എന്ന നിലയ്ക്കാണു കാര്യങ്ങൾ നീങ്ങുന്നത്. എറണാകുളം ജില്ലയിൽ വലിയ ത്രികോണ മത്സരത്തിലേക്കാണ് തിരഞ്ഞെടുപ്പിന്റെ അവസാന ദിവസങ്ങളിൽ തൃപ്പൂണിത്തറ നീങ്ങുന്നത്. വോട്ടു ബാങ്കുകൾ ലക്ഷ്യം വച്ച് അട്ടിമറികൾ സൃഷ്ടിക്കാൻ ബിജെപിയും ഇടതു മുന്നണിയും ശ്രമിക്കുമ്പോൾ കയ്യിൽ ഇരിക്കുന്ന മണ്ഡലം വിട്ടുകൊടുക്കില്ല എന്ന വാശിയിലാണു കോൺഗ്രസ്.


‘കോവിഡ് ബംബർ’ സർക്കാരിന് , മാനദണ്ഡങ്ങൾ ലംഘിച്ചതിന് പോലീസ് പിരിച്ചത് 85.91 കോടി – Veekshanam\n'കറുത്ത നിറമുളളവർ കാണാൻ കൊള്ളാത്തവർ' ; വിവാദ പ്രസ്താവനയുമായി എ എ റഹീം ; വീണ്ടും എയറിൽ\nകൊച്ചി: കോവിഡ് പ്രോട്ടോകോൾ ലംഘനത്തിന്റെ പേരിൽ ജനങ്ങളിൽനിന്ന് പോലീസ് കഴിഞ്ഞ ഒരുവർഷം പിഴയായി പിരിച്ചെടുത്തത് 85,91,39,800 രൂപ. 2020 ജൂലായ് 16 മുതൽ ഈ വർഷം ഓഗസ്റ്റ് 14 വരെ ഈടാക്കിയതാണിത്. 2020 ജൂലായ് മുതൽ ഈ വർഷം മാർച്ച് 31 വരെ 37.09 കോടി രൂപ പിഴയായി ഈടാക്കിയപ്പോൾ ഏപ്രിൽ മുതൽ ഓഗസ്റ്റ് 14 വരെയുള്ള അഞ്ചുമാസംകൊണ്ട് 48.82 കോടി രൂപയാണ് പിരിച്ചെടുത്തത്.\nപ്രോപ്പർ ചാനൽ എന്ന സംഘടനയുടെ പ്രസിഡന്റ് എം.കെ. ഹരിദാസിന് പോലീസ് ആസ്ഥാനത്തുനിന്ന് ലഭിച്ച വിവരാവകാശ മറുപടിയിലാണ് ഈ വിവരങ്ങളുള്ളത്. എറണാകുളം ജില്ലക്കാണ് പിഴ നൽകിയതിൽ ഒന്നാം സ്ഥാനം.\nഎറണാകുളം സിറ്റിയിലും റൂറലിൽ നിന്നുമായി 11.59 കോടി രൂപയാണ് ഈടാക്കിയത്. 10.91 കോടി രൂപ പിഴ നൽകിയ തിരുവനന്തപുരം ജില്ലക്കാരാണ് രണ്ടാം സ്ഥാനത്ത്. പിഴ ഈടാക്കുന്ന ഉദ്യോഗസ്ഥന് ഇൻസെന്റീവ് നൽകുന്നുണ്ടോയെന്ന ചോദ്യത്തിന് ഉണ്ടെന്നോ ഇല്ലെന്നോ പറയാതെ ഇക്കാര്യത്തിൽ വ്യക്തത വരുത്തേണ്ടതില്ലെന്ന മറുപടിയാണ് നൽകിയത്. നിശ്ചിത തുക പിരിച്ചെടുക്കാൻ ഉദ്യോഗസ്ഥർക്ക് നിർദേശം നൽകിയിട്ടുണ്ടോ എന്നതിനും സമാനമായ ഉത്തരമാണ് ലഭിച്ചത്. ട്രാഫിക് നിയമം ലംഘനത്തിന്റെ പേരിൽ ഈടാക്കിയ പിഴയെ സംബന്ധിച്ച് വിവരം പോലീസ് ആസ്ഥാനത്ത് ഇല്ലെന്നും മറുപടിയിലുണ്ട്. ദിനംപ്രതി നിശ്ചിത തുക ഈടാക്കണം എന്ന ഉദ്യോഗസ്ഥരുടെ ഉത്തരവിനെ ചൊല്ലി അടുത്തിടെ ഏറെ വിവാദങ്ങൾ നില നിന്നിരുന്നു. അതേസമയം ഖജനാവ് നിറക്കാൻ നിർബന്ധ പിഴ ചുമത്തി വഴിയാത്രക്കാരെ ബുദ്ധിമുട്ടിലാക്കുകയാണ് സർക്കാർ എന്നും ആക്ഷേപം ഉയരുന്നുണ്ട്.\nന്യൂഡല്‍ഹി: ലഖിംപുര് ഖേരിയില് നാലു കര്‍ഷകരെ വാഹനമിടിച്ച് കൊലപ്പെടുത്തിയ കേസില് പ്രധാന സാക്ഷികളുടെ രഹസ്യമൊഴി രേഖപ്പെടുത്തണമെന്ന് സുപ്രീംകോടതി നിര്‍ദേശം. കേസിലെ തെളിവുകളുടെ...


മലയാളത്തിൽ നിന്ന് ആദ്യമായി ഒരു നടിക്ക് കിട്ടുന്ന അംഗീകാരം. അഭിമാനത്തോടെ നൈല ഉഷ. - Heal Of News\nമലയാളത്തിൽ നിന്ന് ആദ്യമായി ഒരു നടിക്ക് കിട്ടുന്ന അംഗീകാരം. അഭിമാനത്തോടെ നൈല ഉഷ.\n2013 സലിം അഹമ്മദ് സംവിധാനം ചെയ്ത കുഞ്ഞനന്തൻ കട എന്ന സിനിമയിലൂടെ മലയാള സിനിമാ രംഗത്തേക്ക് കടന്നുവന്ന നടിയാണ് നൈല ഉഷ. വ്യത്യസ്തമായ കഥാപാത്രങ്ങൾ കൊണ്ടും അഭിനയശൈലി കൊണ്ടും മലയാളത്തിലെ മുൻനിര നായികമാരിൽ ഒരാൾ ആവാൻ നൈലയ്ക്ക് പെട്ടെന്ന് കഴിഞ്ഞു. പൊറിഞ്ചു മറിയം ജോസ് എന്ന ചിത്രത്തിൽ ജോജുജോർജ് ചെമ്പൻ വിനോദ് എന്നിവരോടൊപ്പം മികച്ച പ്രകടനം കാഴ്ചവച്ച പ്രേക്ഷകരുടെ എല്ലാം പ്രിയപ്പെട്ട മറിയം ആയി മാറിയ നൈല ഉഷ സ്ഥിരം നായികാ സങ്കൽപ്പങ്ങളെ പൊളിച്ചെഴുതുന്ന ഒന്നു തന്നെയായിരുന്നു. പുണ്യാളൻ അഗർബത്തീസ്, ദിവാൻജിമൂല, ലൂസിഫർ തുടങ്ങി ഒരുപിടി നല്ല സിനിമകളിൽ നൈല ഭാഗമായിട്ടുണ്ട്.\nയുഎഇയിലെ എ ആർ എൻ കമ്പനിയിൽ ജോലിചെയ്യുകയാണ് നൈല ഉഷ. വർഷങ്ങളായി യുഎഇയിൽ സ്ഥിരതാമസം ആണ്. മോഹൻലാൽ, മമ്മൂട്ടി, ടോവിനോ തോമസ് തുടങ്ങിയ വൻ താരങ്ങൾക്കു ശേഷം തന്നെ തേടിയെത്തിയ ഭാഗ്യം അറിയിച്ചിരിക്കുകയാണ് നൈല ഉഷ. യുഎഇ ഗവൺമെന്റിന്റെ ഗോൾഡൻ വിസ ലഭിക്കുന്ന ആദ്യ മലയാള നടി ആയിരിക്കുകയാണ് താരം. വർഷങ്ങളായി യുഎഇയിൽ റേഡിയോ ജോക്കിയായി വർക്ക് ചെയ്യുന്ന താരം അത്ഭുതകരമായ ഈ രാജ്യത്ത് നിന്നും തന്നെ തേടിയെത്തിയ സൗഭാഗ്യത്തെ കുറിച്ച് ഇൻസ്റ്റഗ്രാമിലൂടെ അറിയിച്ചിരിക്കുകയാണ്. ഒരുപാട് സന്തോഷവും അതിലുപരി അഭിമാനവും തോന്നിയ ഒരു കാര്യമാണ് ഇപ്പോൾ സംഭവിച്ചിരിക്കുന്നത്.\nതാൻ ജോലി ചെയ്യുന്ന എ ആർ എൻ കമ്പനി യോടും യുഎഇ ഗവൺമെന്റ് നോടും നന്ദി പറഞ്ഞിരിക്കുകയാണ് താരം. ഇൻസ്റ്റഗ്രാം പോലുള്ള സോഷ്യൽ മീഡിയകളിൽ സജീവമാണ് നൈല ഉഷ വിശേഷങ്ങളെല്ലാം താരം തന്റെ പേജിലൂടെ അറിയിക്കാറുണ്ട്. ഗോൾഡൻ വിസ കിട്ടുന്ന ആദ്യ മലയാള നടി എന്ന സൗഭാഗ്യം നൈല ഉഷ തേടിയെത്തിയതിൽ ആരാധകർ വലിയ സന്തോഷത്തിലാണ്. താരത്തെ കൂടാതെ മലയാള നടനും അവതാരകനുമായ ഡബ്ബിംഗ് ആർട്ടിസ്റ്റുമായ മിഥുൻ രമേശനും ഗോൾഡൻ വിസ ലഭിക്കുകയുണ്ടായി. മിഥുനം വർഷങ്ങളായി യുഎഇ യിൽ ജോലി ചെയ്യുകയാണ്.


Who are the five beauty queen in this world actor Vijay loves - Malayalam Filmibeat\n| Published: Sunday, September 29, 2013, 15:03 [IST]\nഇളയദളപതി വിജയ്‌യെ ആരാധിക്കാത്തവരുണ്ടോ. തമിഴ്‌നാട്ടില് മാത്രമൊതുങ്ങിയെന്നു വരില്ല ആ ആരാധനയുടെ ശൃംഗങ്ങള്. മുപ്പതിയൊമ്പത് കഴിഞ്ഞിട്ടും കാഴ്ചയില് പതിനെട്ടുകാരന്റെ ചുറുചുറുപ്പ്. എല്ലാ പ്രായത്തിലും വിഭാഗത്തിലുമുള്ളവരും വിജയ് യെ ആരാധിക്കുന്നുണ്ടെങ്കിലും സ്ത്രീകളാണ് കൂടുതലെന്ന് പറയേണ്ടല്ലോ. എന്നാല് വിജയ് ഇഷ്ടപ്പെടുന്ന ലോകത്തിലെ അഞ്ച് സുന്ദരിമാര് ആരായിരിക്കും?\nതലൈവ എന്ന ചിത്രത്തിന്റെ വിജയത്തിന് ശേഷം ഓണ്‍ലൈലില് നടന്ന ഒരു അഭിമുഖത്തിന്റെ ചേദ്യത്തിനുത്തരമായാണ് വിജയ് തനിക്കിഷ്ടമുള്ള അഞ്ച് സുന്ദരികളുടെ പേര് പറഞ്ഞത്. ചോദ്യം ഇങ്ങനെയായിരുന്നു. ലേകത്തിലെ അതി സുന്ദരികളെന്ന് നിങ്ങള് പറയുന്ന അഞ്ച് സ്ത്രീകള് ആരെല്ലാമാണ്?. വിജയ് യുടെ ഉത്തരം ചിത്രങ്ങളിലൂടെ\nചോദ്യം കേട്ട ഉടനെ വിജയ്‌യുടെ ഉത്തരം വന്നു ആദ്യത്തെ പേര്, സ്വന്തം ഭാര്യ സംഗീത. ഭാര്യയ്ക്ക് നിങ്ങളില് ഇഷ്ടമില്ലാത്ത പ്രത്യേകതയെന്തെന്ന ചോദ്യത്തിന് വിജയ് പറഞ്ഞത്, തനിക്ക് സ്‌നേഹം പ്രകടിപ്പിക്കാനറിയില്ലെന്ന് അവളെന്നും പറയും എന്നായിരുന്നു.\nജോസ്‌കോ ജ്വല്ലറിയുടെ പരസ്യത്തില് അമ്മയ്‌ക്കൊപ്പം അഭിനയിച്ചതിന്റെ അനുഭവം പങ്കുവയ്ക്കുന്നു വിജയ്. പരസ്യത്തിന് വേണ്ടി അഭിനയിക്കാന് ആദ്യം ആവശ്യപ്പെട്ടപ്പോള് അമ്മ സമ്മതിച്ചിരുന്നില്ല. പിന്നീട് ഷൂട്ടിങ് കഴിഞ്ഞപ്പോള് ഏജന്‍സിക്കാരെ വിളിച്ച് അമ്മ നന്ദി പറഞ്ഞു, വര്‍ഷങ്ങള്‍ക്ക് ശേഷം വീണ്ടും അമ്മയുടെ മടിയില് എന്നെ കിടത്തികൊടുത്തതിന്.\nഹോളിവുഡ് ലോകം കീഴടക്കിയ അഞ്ജലീന ജോളിയായിരുന്നു വിജയ് പറഞ്ഞ മൂന്നാമത്തെ സുന്ദരി.\nതുള്ളാത്ത മനവും തുള്ളും, പ്രിയമാണവളെ തുടങ്ങി ഒത്തിരി ചിത്രങ്ങളില് സിമ്രാനും വിജയ് യും ഒന്നിച്ചഭിനയിച്ചിരുന്നു. വിജയ് യുടെ സൗന്ദര്യ സങ്കല്‍പങ്ങളില് നാലാമത്തെ മുഖം സിമ്രാന്റേതാണ്.\nഅഞ്ചാമത്തെതും ഏറ്റവും ഒടുവിലേത്തതുമായി വിജയ് പറഞ്ഞ സുന്ദരി ബോളിവുഡ് താരം മാധുരി ദീക്ഷിത്താണ്.\nRead more about: vijay beauty actor tamil thalaiva wife mother വിജയ് സൗന്ദര്യം നടന് തമിഴ് തലൈവ ഭാര്യ അമ്മ\nWho are the five beauty queen in this world actor Vijay loves.\nStory first published: Sunday, September 29, 2013, 15:03 [IST]


ആനക്കുട്ടിയെ രക്ഷിക്കാന് ശ്രമം; വെള്ളച്ചാട്ടത്തില് വീണ് ആറ് ആനകള്‍ക്ക് ദാരുണാന്ത്യം (വീഡിയോ)\nThu Apr 15 2021 06:41:27 GMT+0530 (India Standard Time)\nആനകളുടെ മൃതദേഹങ്ങള് കണ്ടെത്തിയതിന് പിന്നാലെ വെള്ളച്ചാട്ടത്തിന് സമീപമുള്ള റോഡില് ആനക്കൂട്ടം നിലയുറപ്പിച്ചിരിക്കുകയാണ്. ഇതുവഴിയുള്ള ഗതാഗതവും തടസ്സപ്പെട്ടു. മുമ്പും ഇതേ വെള്ളച്ചാട്ടത്തില് സമാനമായ അപകടങ്ങളുണ്ടായിട്ടുണ്ട്. 1992ല് ഇവിടെ എട്ട് ആനകളുടെ ജീവനാണ് പൊലിഞ്ഞത്.\nNSH5 Oct 2019 3:37 PM GMT\nബാങ്കോക്ക്: തെക്കന് തായ്‌ലന്റിലെ പ്രസിദ്ധമായ ഖാവോ യായ് നാഷനല് പാര്‍ക്കിന് സമീപമുള്ള വെള്ളച്ചാട്ടത്തില് വീണ് ആറ് ആനകള്‍ക്ക് ദാരുണാന്ത്യം. വെള്ളച്ചാട്ടത്തില് വീണ കുട്ടിയാനയെ രക്ഷിക്കാന് ശ്രമിക്കുന്നതിനിടെയാണ് മറ്റ് ആനകളും അപകടത്തില്‍പ്പെട്ടത്. പരസ്പരം രക്ഷിക്കാന് ശ്രമിക്കുന്നതിനിടെ ആനകള് ഓരോന്നായി വെള്ളച്ചാട്ടത്തിലേക്ക് പതിക്കുകയായിരുന്നു. പ്രാദേശികസമയം ശനിയാഴ്ച വൈകീട്ട് മൂന്നോടെയായിരുന്നു സംഭവം. വെള്ളച്ചാട്ടത്തില് വീണ് മൂന്നുമണിക്കൂറിനുശേഷമാണ് മൂന്നുവയസുള്ള ആനക്കുട്ടിയുടെ മൃതദേഹം ഹേവ് നരോക്ക് അടിവാരത്ത് കാണപ്പെട്ടത്. മറ്റ് അഞ്ച് ആനകളുടെ മൃതദേഹങ്ങളും സമീപത്തുനിന്ന് കണ്ടെത്തി. രണ്ട് ആനകള് ഇപ്പോഴും വെള്ളച്ചാട്ടത്തിന് സമീപം മലഞ്ചെരുവില് കുടുങ്ങിക്കിടക്കുകയാണ്. ഇവയെ രക്ഷിക്കാനുള്ള ശ്രമത്തിലാണ് തായ് അധികൃതര്.\nആനകളുടെ മൃതദേഹങ്ങള് കണ്ടെത്തിയതിന് പിന്നാലെ വെള്ളച്ചാട്ടത്തിന് സമീപമുള്ള റോഡില് ആനക്കൂട്ടം നിലയുറപ്പിച്ചിരിക്കുകയാണ്. ഇതുവഴിയുള്ള ഗതാഗതവും തടസ്സപ്പെട്ടു. മുമ്പും ഇതേ വെള്ളച്ചാട്ടത്തില് സമാനമായ അപകടങ്ങളുണ്ടായിട്ടുണ്ട്. 1992ല് ഇവിടെ എട്ട് ആനകളുടെ ജീവനാണ് പൊലിഞ്ഞത്. കൂടുതല് ആനകള് അപകടത്തില്‍പ്പെടാനുള്ള സാധ്യതയുണ്ടെന്ന് തായ്‌ലന്റ് വൈല്‍ഡ് ലൈഫ് ഫ്രണ്ട്‌സ് ഫൗണ്ടേഷന് സ്ഥാപകന് എഡ്വിന് വീക്ക് ബിബിസിയോട് പറഞ്ഞു. ആനകളുടെ വേര്‍പാട് കൂട്ടത്തിലുള്ള മറ്റ് ആനകള്‍ക്ക് സങ്കടകരമാണ്. അവരുടെ കുടുംബത്തിന്റെ പകുതിയും നഷ്ടപ്പെടുന്നതുപോലെയാണിതെന്നും അദ്ദേഹം കൂട്ടിച്ചേര്‍ത്തു. ഏകദേശം 7,000 ഏഷ്യന് ആനകള് തായ്‌ലന്‍ഡില് അവശേഷിക്കുന്നുണ്ടെന്നാണ് കണക്ക്.\nSix elephants die trying to save each other Thai waterfall


അമേരിക്കയുടെ സാമന്തരാജ്യമാകണോ - പ്രകാശ് കാരാട്ട് എഴുതുന്നു | Articles | Deshabhimani | Thursday Oct 15, 2020\nപ്രകാശ് കാരാട്ട്Updated: Thursday Oct 15, 2020\nക്വാഡ് എന്നറിയപ്പെടുന്ന ചതുർരാഷ്ട്രസഖ്യത്തിലെ വിദേശമന്ത്രിമാരുടെ യോഗം ഈ മാസം ആറിന് ടോക്യോയിൽ നടന്നു. അമേരിക്ക, ജപ്പാൻ, ഓസ്‌ട്രേലിയ, ഇന്ത്യ എന്നീ രാജ്യങ്ങൾ ഉൾപ്പെടുന്നതാണ് ഈ സഖ്യം. ഇന്തോ–- പസഫിക് മേഖലയിലെ സുരക്ഷയ്‌ക്കുവേണ്ടിയാണ് ഇതെന്ന് അമേരിക്ക അവകാശപ്പെടുമ്പോഴും ചൈനയെയാണ് ലക്ഷ്യമിടുന്നത്. ‘ഇന്ത്യ ഒരു സൈനിക സഖ്യസംവിധാനത്തിലും പങ്കാളിയാകില്ലെന്ന്’ സെപ്‌തംബറിൽ വിദേശമന്ത്രി എസ് ജയശങ്കർ പ്രഖ്യാപിച്ചിരുന്നു. എന്നാൽ, ക്വാഡുമായി മുന്നോട്ടുപോകുന്നതിലൂടെ വിദേശമന്ത്രി ജനങ്ങളെ തെറ്റിദ്ധരിപ്പിക്കുകയാണ്.\nചൈനയുമായി അതിർത്തി സംഘർഷം നിലനിൽക്കുന്നതിനാലാണ് ഇന്ത്യ തിരക്കിട്ട് ക്വാഡിന്റെ ഭാഗമായതെന്നാണ് സർക്കാരിനെ അനുകൂലിക്കുന്ന വക്താക്കൾ പറയുന്നത്. ചൈനയുടെ അതിർത്തി വിപുലീകരണ ശ്രമത്തിനെ ചെറുക്കാൻ അമേരിക്കൻ സുരക്ഷാസഖ്യത്തിൽ ചേരാൻ ഇന്ത്യ നിർബന്ധിതമായി എന്നാണ് ഈ വിഭാഗം മുന്നോട്ടുവയ്‌ക്കുന്ന വാദം. എന്നാൽ, ഇത് യഥാർഥ വസ്‌തുതയല്ല. ലഡാക്ക് അതിർത്തിയിൽ സംഘർഷം ഉടലെടുക്കുന്നതിന് വളരെമുമ്പുതന്നെ ചതുർരാഷ്ട്രസഖ്യത്തിൽ പൂർണ പങ്കാളിയാകാമെന്ന് ഇന്ത്യ ഉറപ്പുനൽകിയിരുന്നു. 2015 ജനുവരിയിൽ പ്രസിഡന്റ് ഒബാമയുടെ ഡൽഹി സന്ദർശനവേളയിലെ സംയുക്തപ്രസ്‌താവനയിൽ ഇക്കാര്യം പരാമർശിച്ചിരുന്നു. ‘‘ഏഷ്യ–-പസഫിക്കിനും ഇന്ത്യൻ സമുദ്രമേഖലയ്‌ക്കും വേണ്ടിയുള്ള തന്ത്രപരമായ സംയുക്ത കാഴ്‌ചപ്പാട്’’ എന്നായിരുന്നു പ്രധാനമന്ത്രി നരേന്ദ്ര മോഡിയും ഒബാമയും പുറത്തിറക്കിയ സംയുക്തപ്രസ്‌താവനയിൽ വ്യക്തമാക്കിയിരുന്നത്. ‘ഈ മേഖലയിലെയും പ്രത്യേകിച്ച് തെക്കൻ ചൈനാ കടലിലെയും നാവിക സുരക്ഷയും സ്വതന്ത്രമായ നാവിക സഞ്ചാരവും ഉറപ്പുവരുത്തുമെന്നും’ പ്രസ്‌താവന എടുത്തുപറഞ്ഞിരുന്നു.\nജപ്പാൻ പ്രധാനമന്ത്രി ഷിൻഷെ അബെ മുൻകൈയെടുത്ത് 2007ൽ തന്നെ ക്വാഡ് രൂപീകരിക്കാൻ ശ്രമം നടത്തിയിരുന്നു. എന്നാൽ, ചൈന എതിർപ്പ് പ്രകടിപ്പിച്ചതിനാൽ ഈ ശ്രമം ഫലം കണ്ടില്ല. ഓസ്‌ട്രേലിയയിൽ അധികാരത്തിൽ വന്ന പുതിയ സർക്കാരും മൻമോഹൻസിങ് സർക്കാരും നിലപാടിൽനിന്ന് പിന്നോട്ടുപോയി. 2017 നവംബറിൽ മനിലയിൽ നടന്ന ‘ആസിയൻ’ ഉച്ചക്കോടിക്കിടെയാണ് ക്വാഡ് എന്ന ആശയത്തിന് വീണ്ടും ജീവൻവച്ചത്. ഉച്ചക്കോടിക്കിടെ നാല് രാജ്യങ്ങളിലെയും വിദേശമന്ത്രിമാർ പ്രത്യേക യോഗം ചേർന്ന് സഖ്യത്തിനായി തീരുമാനിച്ചു. ഈ സമയം നാല് രാജ്യത്തിലും വലതുപക്ഷ സർക്കാരുകളായിരുന്നു. ചൈനയുമായി ഏറ്റമുട്ടൽനയം സ്വീകരിക്കാൻ ഇവർക്ക് മടിയുണ്ടായിരുന്നില്ല. തുടർന്ന് നടന്ന യോഗത്തിൽ വിദേശമന്ത്രാലയത്തിലെ ജോയിന്റ് സെക്രട്ടറിയാണ് പങ്കെടുത്തത്. അമേരിക്കൻ സമ്മർദത്തിന് വഴങ്ങി ക്വാഡ് യോഗം മന്ത്രിതലത്തിലേക്ക് മാറ്റി. 2019 സെപ്‌തംബറിൽ ന്യൂയോർക്കിൽ നാല് രാജ്യങ്ങളിലെയും മന്ത്രിമാർ യോഗം ചേർന്നു.\n‘സ്വതന്ത്രവും തുറന്നതുമായ ഇന്തോ– -പസഫിക്’ എന്ന അമേരിക്കയുടെ ചർച്ചകളാണ് ക്വാഡ് രൂപീകരിക്കാനുള്ള അടിസ്ഥാനം. വ്യാപാരം, സാങ്കേതികവിദ്യ തുടങ്ങിയവയ്‌ക്കുപുറമെ തന്ത്രപരമായ മേഖലകളിലും ചൈനയുമായുള്ള ട്രംപ് ഭരണകൂടത്തിന്റെ ഏറ്റുമുട്ടലാണ് ഇപ്പോൾ ക്വാഡിനെ നയിക്കുന്നത്. സെപ്‌തംബർ 25ന് നടന്ന വിദേശമന്ത്രാലയ ഉദ്യോഗസ്ഥ യോഗത്തിലെ ചർച്ചകളിൽനിന്ന് ഇത് വ്യക്തമാണ്. 5ജി ഉൾപ്പെടെയുള്ള സാങ്കേതികവിദ്യകൾ സുരക്ഷിതമായി ഉപയോഗിക്കാവുന്ന വിശ്വസനീയ സ്ഥാപനങ്ങൾ പ്രോത്സാഹിപ്പിക്കുന്നതിനെപ്പറ്റി ചർച്ച നടന്നു. 5ജി കയറ്റുമതിയിൽനിന്ന് ചൈനീസ് കമ്പനിയായ ‘വാവയ്’യെ തടസ്സപ്പെടുത്തുക എന്ന അമേരിക്കൻ അജൻഡയാണ് വ്യക്തമാകുന്നത്. ഏഷ്യ–- പസഫിക് മേഖലയിൽ സുരക്ഷാസഖ്യത്തിൽ ഇന്ത്യയെ സമ്പൂർണ പങ്കാളിയാക്കുക എന്ന ട്രംപ് ഭരണകൂടത്തിന്റെ ലക്ഷ്യമാണ് സാക്ഷാൽക്കരിക്കുന്നത്. യുഎസ്–- പസഫിക് കമാൻഡിന്റെ പേര് യുഎസ് ഇന്തോ–-പസഫിക് കമാൻഡ് എന്നാക്കി മാറ്റുന്ന ചടങ്ങിലേക്ക് ഇന്ത്യ ഉയർന്ന സൈനിക ഉദ്യോഗസ്ഥനെ അയച്ചിരുന്നു.\n2016ൽ അമേരിക്കയുമായി ഇന്ത്യ ഒപ്പുവച്ച ലോജിസ്റ്റിക്സ് കരാർ സൈനികസഖ്യത്തിന്റെ തുടക്കമായിരുന്നു. ലോജിസ്റ്റിക്സ് എക്‌സ്‌ചേഞ്ച് മൊമ്മോറാണ്ടം ഓഫ് എഗ്രിമെന്റ് (എൽഇഎംഒഎ) എന്ന പേരിലുള്ള ഈ കരാർ ഇരുരാജ്യങ്ങളിലെയും സേനകൾക്ക് അടിസ്ഥാനസൗകര്യങ്ങൾ പരസ്‌പരം ഉപയോഗിക്കാൻ അനുമതി നൽകുന്നു. ജൂണിൽ ഓസ്‌ട്രേലിയയുമായി ലോജിസ്റ്റിക്സ് സപ്പോർട്ട് കരാറിൽ ഒപ്പിട്ടു. സെപ്‌തംബർ ഒമ്പതിന് ഇന്ത്യയും ജപ്പാനും പരസ്‌പര സൈനിക സഹകരണത്തിനും വിതരണശൃംഖലയ്‌ക്കും സേവനത്തിനുമുള്ള കരാറിൽ ഒപ്പുവച്ചു. ഇത്തരം കരാറിൽ ഏർപ്പെട്ടതിനുശേഷമാണ് ഇന്ത്യ ഒരു സൈനിക സഖ്യത്തിന്റെയും ഭാഗമാകില്ലെന്ന് പറയുന്നത്. ഇതിലൂടെ ജനങ്ങളെ വിഡ്‌ഢികളാക്കുകയാണ് മോഡി സർക്കാർ.\n2020 ഫെബ്രുവരിയിൽ ട്രംപിന്റെ ഇന്ത്യ സന്ദർശനവേളയിൽ സംയുക്ത പ്രസ്‌താവനയിലും ചതുർരാഷ്ട്രസഖ്യം ശക്തിപ്പെടുത്തുന്നതിനെപ്പറ്റി ചർച്ച ചെയ്‌തതായി എടുത്തുപറഞ്ഞിരുന്നു. ക്വാഡിലൂടെ അമേരിക്ക ലക്ഷ്യമിടുന്നത് ‘നാറ്റോ’ക്കു സമാനമായ ‘ഏഷ്യൻ നാറ്റോ’ആണെന്ന് അമേരിക്കൻ വിദേശ ഡെപ്യൂട്ടി സെക്രട്ടറി സ്റ്റീവൻ ബീഗൻ വ്യക്തമാക്കിയിട്ടുണ്ട്. ആഗസ്‌ത് 31ന് നടന്ന യുഎസ്–-ഇന്ത്യ തന്ത്രപരമായ പങ്കാളിത്ത ഫോറത്തിന്റെ യോഗത്തിലാണ് ഇക്കാര്യം ബീഗൻ തുറന്നുപറഞ്ഞത്. ‘നാറ്റോ, യൂറോപ്യൻ യൂണിയൻ മാതൃകയിലുള്ള സഖ്യം ഇവിടെയില്ല. ഈ മേഖലയിലെ രാജ്യങ്ങൾ അമേരിക്ക മുന്നോട്ടുവയ്‌ക്കുന്ന ആശയം ഉൾക്കൊണ്ട് അതേ സമീപനത്തോടെ ഒപ്പംനിന്നാൽമാത്രമേ പസഫിക് നാറ്റോ നിലവിൽ വരികയുള്ളൂവെന്നും ബീഗൻ പറഞ്ഞു. ക്വാഡ് മന്ത്രിതല സമ്മേളനം ന്യൂഡൽഹിയിൽ ചേരുമെന്നും ബീഗനാണ് ഈ യോഗത്തിനുശേഷം അറിയിച്ചത്. ഇക്കാര്യം മോഡി സർക്കാർ അതുവരെ രഹസ്യമാക്കി.\nഎന്നാൽ, യോഗം പിന്നീട് ടോക്യോയിലേക്ക് മാറ്റി. ടോക്യോയിലെ യോഗം ഉദ്‌ഘാടനം ചെയ്‌ത അമേരിക്കൻ വിദേശ സെക്രട്ടറി മൈക്ക് പോംപിയോ പറഞ്ഞത് ‘‘ക്വാഡിലെ പങ്കാളികൾ എന്ന നിലയിൽ പൗരന്മാരുടെ സംരക്ഷണത്തിനും ചൈനീസ് കമ്യൂണിസ്റ്റ് പാർടിയുടെ (സിസിപി) ചൂഷണത്തിൽനിന്നും അഴിമതി, ഭീഷണി എന്നിവയിൽനിന്നും സഖ്യത്തിലെ പങ്കാളികൾക്ക് സംരക്ഷണം നൽകാനും ഒന്നിച്ചുനീങ്ങും’’ എന്നാണ്. ഇന്ത്യൻ സമുദ്രമേഖലയിലും സമീപ സമുദ്രമേഖലയിലും നാവിക ഇടപെടലിന് സ്വാതന്ത്ര്യം ഉറപ്പുവരുത്താനുള്ള ഏറ്റവും നല്ല സംവിധാനമാണ് ക്വാഡ് എന്നാണ് ഇന്ത്യൻ ചീഫ് ഓഫ് ഡിഫൻസ് സ്റ്റാഫ് ജനറൽ ബിപിൻ റാവത്ത് സെപ്‌തംബർ മൂന്നിന് തുറന്ന് പ്രഖ്യാപിച്ചത്.\nചൈനയെ നേരിടാനുള്ള തന്ത്രപരമായ അമേരിക്കയുടെ നീക്കമാണ് ക്വാഡ്. ഈ സഖ്യത്തിൽ പങ്കാളിയായതുകൊണ്ട് ഇന്ത്യക്ക് ഒന്നും നേടാൻ കഴിയില്ല. തെക്കൻ ചൈനാ കടൽ ഇന്ത്യയുടെ സുപ്രധാന താൽപ്പര്യവുമായി ബന്ധപ്പെടുന്നില്ല. തെക്കൻ ചൈനാ കടലിൽ അമേരിക്കയും ജപ്പാനുമായി ചേർന്ന് ഇന്ത്യ സംയുക്ത നാവികാഭ്യാസം നടത്തുന്നത് എന്തിനാണ്? ചൈനയുമായുള്ള അതിർത്തി തർക്കത്തിൽ ക്വാഡ് പങ്കാളികളാരും വാഗ്‌ദാനം ചെയ്‌തതുപോലെ ഇന്ത്യയെ സൈനികമായി പിന്തുണയ്‌ക്കാൻ പോകുന്നില്ല. തെക്കൻ ചൈനാ കടലിലെ തർക്കം നേരിട്ട് ബാധിക്കുന്ന രാജ്യങ്ങളോ പ്രധാന മേഖലാ സഹകരണസഖ്യമായ ആസിയനോ അമേരിക്ക സ്‌പോൺസർ ചെയ്യുന്ന ക്വാഡിൽ ചേരാൻ തയ്യാറായിട്ടില്ല. ചൈനാ വിരുദ്ധമായ ഒരു ഗ്രൂപ്പിന്റെ ഭാഗമാകാൻ അവർ ആഗ്രഹിക്കുന്നില്ല. ആ രാജ്യങ്ങളുടെ താൽപ്പര്യങ്ങൾക്ക് ഗുണം ചെയ്യില്ലെന്ന് തിരിച്ചറിഞ്ഞാണിത്. മേഖലയിലെ പ്രധാന രാജ്യവും തെക്കൻ ചൈനാ കടലിലെ തർക്കത്തിൽ നേരിട്ട് പങ്കാളിയുമായ ഇന്തോനേഷ്യപോലും ക്വാഡിൽനിന്ന് വിട്ടുനിൽക്കുകയാണ്. ലഡാക്കിലെ യഥാർഥ നിയന്ത്രണരേഖയിൽ സ്ഥിതി മോശമാകുകയും ചൈനയ്‌ക്കെതിരെ യുദ്ധാന്തരീഷം നിലനിൽക്കുകയും ചെയ്യുമ്പോഴാണ് മോഡി സർക്കാർ അമേരിക്കയ്‌ക്കു മുന്നിൽ കീഴടങ്ങുന്നത്.\nജമ്മു കശ്‌മീരിന്റെ പ്രത്യേക പദവി എടുത്തുകളഞ്ഞതും ചൈനയ്‌ക്കെതിരെ അമേരിക്ക–- ഇന്ത്യ കൂട്ടുകെട്ട് തന്ത്രപരമായ നിലയിലേക്ക് നീങ്ങിയതുമാണ് കഴിഞ്ഞ ആറുമാസത്തിനിടയിൽ അതിർത്തിയിൽ സ്ഥിതി മോശമാക്കിയത്. ചൈനയുമായി നേരിട്ടുള്ള ചർച്ചകളിലൂടെ അതിർത്തി സംഘർഷം പരിഹരിക്കുകയാണ് വേണ്ടത്. ഇതാണ് ഇന്ത്യയുടെ താൽപ്പര്യത്തിന് ഗുണം ചെയ്യുക. അമേരിക്കയുമായോ അതിന്റെ നിയന്ത്രണത്തിലുള്ള സംഖ്യങ്ങളുമായി ചേർന്നോ ചൈനാ വിരുദ്ധ ഗ്രൂപ്പിന്റെ ഭാഗമായതുകൊണ്ട് പ്രശ്‌നം പരിഹരിക്കാനാകില്ല. അമേരിക്കയുടെ സാമന്തരാജ്യമായി നിൽക്കുകയല്ല വേണ്ടത്. നിലവിലെ പ്രശ്‌നങ്ങൾ നേരിടാനും പരിഹരിക്കാനാവശ്യമായ വിഭവങ്ങളും കഴിവും ശക്തിയും ഇന്ത്യക്കുണ്ട്. അത് വിനിയോഗിക്കാൻ മോഡി സർക്കാർ തയ്യാറാകണം.\nകേന്ദ്രത്തിന്റെ തൊഴിലാളിവിരുദ്ധനയം - പ്രകാശ് കാരാട്ട് എഴുതുന്നു\nമുഖംമാറുന്ന എംപ്ലോയ്‌മെന്റ് എക്സ്ചേഞ്ചുകൾ - തൊഴിൽമന്ത്രി ടി പി രാമകൃഷ്ണൻ എഴുതുന്നു


Kajal in Lawrence’s Motta Siva Ketta Siva - Malayalam Filmibeat\n| Updated: Wednesday, August 5, 2015, 14:22 [IST]\nതെലുങ്കിലും തമിഴിലുമായി തിരക്കോട് തിരക്കാണ് കാജല് അഗര്‍വാളിന്. അതിനിടയില് ബോളിവുഡിലും ഒന്ന് രണ്ട് ചിത്രങ്ങള് ചെയ്തു. ഗ്ലാമര് വേഷങ്ങളോട് ഒട്ടും മടിയില്ലാത്ത കാജല് തന്റെ പ്രതിഫലം കൂട്ടികൂട്ടിപ്പോകുകയാണെന്നാണ് കേള്‍ക്കുന്നത്.\nരാഘവ ലോറന്‍സിന്റെ അടുത്ത ചിത്രത്തില് അഭിനയിക്കുന്നതിന് രണ്ട് കോടി രൂപയാണത്രെ നടി വാങ്ങുന്നത്. ചുമ്മാതങ്ങ് വാങ്ങുകയല്ല, ചിത്രത്തില് ഗ്ലാമര് വേഷത്തിലാണത്രെ താരം എത്തുന്നത്.\nകാഞ്ചന 2വിന് ശേഷം ലോറന്‍സ് നായകനായി എത്തുന്ന മൊട്ട ശിവ കെട്ട ശിവ എന്ന ചിത്രത്തിലാണ് കാജല് അഗര്‍വാള് രണ്ട് കോടി പ്രതിഫലം വാങ്ങുന്നത്.\nകാജലിനെ നായികയാക്കി രണ്ട് കോടി കൊടുക്കാം എന്ന് നിര്‍മാതാക്കളായ വേന്ദര് മൂവീസ് സമ്മതിച്ചത്രെ\nആക്ഷന് മസാല എന്റര്‍ടെയ്‌നറായ ചിത്രത്തില് ഗ്ലാമര് വേഷത്തിലാകും കാജല് എത്തുക. ഇതിന് വേണ്ടിയാണത്രെ പ്രതിഫലം കൂട്ടിയതും\nകാഞ്ചനയുടെ മൂന്നാം ഭാഗമാണത്രെ മൊട്ട ശിവ കെട്ട ശിവ. നാഗയാണ് ചിത്രം സംവിധാനം ചെയ്യുന്നത്. ഒരു ഹൊറര് ത്രില്ലറായ ചിത്രം കിങ് കോബ്രയെ ചുറ്റിപ്പറ്റിയുള്ള കഥയാണ് പറയുന്നത്.\nവിശാലിന്റെ നായികയായി അഭിനയിച്ച പായും പുലിയാണ് കാജലിന്റെ അടുത്ത റിലീസിങ് ചിത്രം. ദോ ലഫ്‌സാന് കി കഹാനി (ഹിന്ദി), മര്‍മ മന്തിരം (തമിഴ്) എന്നീ ചിത്രങ്ങള്‍ക്ക് പുറമെ തെലുങ്കിലും തമിഴിലുമായി ചിത്രീകരിക്കുന്ന ബ്രഹ്മോത്സവം എന്ന ചിത്രത്തിലും കാജല് അഭിനയിക്കുന്നുണ്ട്\nRead more about: tamil film news kajal agarwal actress raghava lawrence തമിഴ് സിനിമ കാജല് അഗര്‍വാള് രാഘവ ലോറന്‍സ്\nFollowing the success of Kanchana-2, Raghava Lawrence is all set to begin work on two projects — Motta Siva Ketta Siva and Naagaa


നയന്‍താര: Latest നയന്‍താര News & Updates, നയന്‍താര Photos&Images, നയന്‍താര Videos | Samayam Malayalam\nതെലുങ്കില് മഞ്ജുവിന്റെ പ്രിയദര്‍ശിനിയെ അവതരിപ്പിക്കുക നയന്‍താര; പ്രഖ്യാപനം ഉടന്\n'വിവാഹിതനായ പുരുഷനുായ ബന്ധം സ്ഥാപിച്ച സ്ത്രീ'; നയന്‍താരക്കെതിരെ മീര മിഥുന്\nപിന്നേയും ചെറുപ്പമായല്ലോ! വെെറലായി മോഹന്‍ലാലിന്റെ പുതിയ ചിത്രം\n'മടങ്ങിവരവ് നായികയായി തന്നെ'; നയന്‍താര ചക്രവർത്തി പറയുന്നു\nനയന്‍താരയുമായുള്ള വിവാഹം എന്ന്? ഒടുവില് മനസ് തുറന്ന് വിഘ്നേശ് ശിവന്\nജാതിയിലും മതത്തിലും വിശ്വസിക്കുന്ന ആളല്ല ഞാന്: മഞ്ജു വാര്യര്


Malayalam news || എസ്‌എസ്‌എല്‍സി, ഹയര് സെക്കന്‍ഡറി പരീക്ഷകള്‍ക്ക് ഇന്ന് തുടക്കം\nഎസ്‌എസ്‌എല്‍സി, ഹയര് സെക്കന്‍ഡറി പരീക്ഷകള്‍ക്ക് ഇന്ന് തുടക്കം\nഈ വര്‍ഷത്തെ എസ്‌എസ്‌എല്‍സി, ഹയര് സെക്കന്‍ഡറി, വിഎച്ച്‌എസ്‌ഇ പരീക്ഷകള്‍ക്ക് ഇന്നു തുടക്കം. മൂന്നു വിഭാഗങ്ങളിലുമായി സംസ്ഥാനത്തെ 14.7 ലക്ഷം വിദ്യാര്‍ഥികളാണു പരീക്ഷ എഴുതുന്നത്. 476,877 വിദ്യാര്‍ഥികള് ഇക്കുറി പത്താം ക്ലാസ് പരീക്ഷ എഴുതുമെന്നു പൊതുവിദ്യാഭ്യാസ ഡയറക്ടര് എം. എസ്. ജയ മാധ്യമപ്രവര്‍ത്തകരെ അറിയിച്ചു. പത്താം ക്ലാസ് പരീക്ഷയ്‌ക്ക് ഇരിക്കുന്നതില് 47,4286 വിദ്യാര്‍ഥികള് റെഗുലര് വിഭാഗത്തിലും 2591 പേര് പ്രൈവറ്റ് വിഭാഗത്തിലുമാണു പരീക്ഷ എഴുതുക. റെഗുലര് വിഭാഗത്തില് കേരളത്തില് -473,753 ഗള്‍ഫില്- 533 ലക്ഷദ്വീപില്- 813 വിദ്യാര്‍ഥികളുമാണു പരീക്ഷ എഴുതുന്നത്. ഉച്ചയ്‌ക്കു 1.45 മുതലാണ് പരീക്ഷ ആരംഭിക്കുക. തുടക്കത്തിലെ 15 മിനിറ്റ് കൂളിംഗ് സമയമായിരിക്കും . ഈ സമയത്ത് ഉത്തരങ്ങള് എഴുതാന് പാടില്ല. രണ്ടു മുതലാണ് ഉത്തരങ്ങള് എഴുതാനുള്ള സമയം. പരീക്ഷാ സമയത്ത് അധ്യാപകരോ വിദ്യാര്‍ഥികളോ മൊബൈല് ഫോണ് ക്ലാസില് കൊണ്ടുവരാന് പാടില്ലെന്നും നിര്‍ദേശമുണ്ട്. എസ്‌എസ്‌എല്‍സി പരീക്ഷ 23ന് അവസാനിക്കും. തിരുവനന്തപുരത്ത് 10ന് പ്രാദേശിക അവധി പ്രഖ്യാപിച്ചിട്ടുണ്ടെങ്കിലും അന്നത്തെ പരീക്ഷകള്‍ക്ക് മാറ്റമുണ്ടാവില്ല. വൊക്കേഷനല് ഹയര് സെക്കന്‍ഡിറി പരീക്ഷകള് 29നാണ് അവസാനിക്കുന്നത്. 9.33 ലക്ഷം വിദ്യാര്‍ഥികളാണ് ഇത്തവണ ഹയര് സെക്കന്‍ഡറി പരീക്ഷ എഴുതുന്നത്. ഇതില് 460743 പേര് പ്ലസ് ടു പരീക്ഷയും 472307 പേര് പ്ലസ് വണ് പരീക്ഷയും എഴുതും. പ്ലസ് ടു പരീക്ഷയില് 23,4397 പേര് ആണ്‍കുട്ടികളും 22,6346 പേര് പെണ്‍കുട്ടികളുമാണ്. പ്ലസ് വണ് പരീക്ഷ എഴുതുന്നവരില് 23,3374 പേര് ആണ്‍കുട്ടികളും 23,8933 പേര് പെണ്‍കുട്ടികളുമാണ്. പരീക്ഷാ ക്രമക്കേട് തടയാന് സെക്രട്ടറിയേറ്റിലെയും ഡിപിഐ ഓഫിസിലെയും ഉദ്യോഗസ്ഥരെ ഉള്‍പ്പെടുത്തി സംസ്ഥാനതല സ്‌ക്വാഡുകള് രൂപവത്‌കരിച്ചിട്ടുണ്ട്.


supriya menon | പൃഥ്വിയുടെ അല്ലിമോൾ പിയാനോ വായിക്കുന്ന ക്യൂട്ട് വീഡിയോ ഏറ്റെടുത്ത് ആരാധകർ ...! - Malayalivartha.com Widgets Magazine\n20 NOVEMBER 2019 04:03 PM IST\n'മമ്മാസ് ബേബി' എന്ന തലക്കെട്ടോടെ സുപ്രിയ ഇൻസ്റ്റഗ്രാമിൽ പങ്കുവെച്ച വിഡിയോ പ്രേക്ഷകർ ഇരുകൈയ്യും നീട്ടി സ്വീകരിച്ചിരിക്കുകയാണ്. പിങ്ക് നിറത്തിലുള്ള ഉടുപ്പ് ഇട്ടിരിക്കുന്ന അല്ലിയുടെ പിൻവശത്തു നിന്നാണ് വിഡിയോ എടുത്തിരിക്കുന്നത്. അതിനാൽ തന്നെ അല്ലിമോളുടെ മുഖം വ്യക്തമല്ല. പൃഥ്വിയും സുപ്രിയയും തങ്ങളുടെ മകളുടെ ചിത്രം ആരാധകർക്കായി അധികം പങ്കുവെയ്ക്കാറില്ല എന്ന പരിഭവം ആരാധകർ പലകുറി പറഞ്ഞിരുന്നു. എന്നാൽ ഇപ്പോൾ പങ്കുവെച്ചിരിക്കുന്ന വിഡിയോയിലും അല്ലിമോളുടെ മുഖം പ്രേക്ഷകർക്ക് കാണാൻ സാധിക്കില്ല. അതേസമയം കുഞ്ഞിവിരലുകൾ ചലിപ്പിച്ച് വളരെ ആസ്വദിച്ച് പാട്ടും പാടി പിയാനോ വായിക്കുന്ന അല്ലിമോളെ ഹൃദയത്തിലേറ്റിരിക്കുകയാണ് ആരാധകർ. ചുറ്റുമുള്ളതൊന്നും തന്നെ ശ്രദ്ധിക്കാതെ അതിൽ മുഴുകിയിരിക്കുന്ന താരപുത്രിയുടെ വിഡിയോ ഇതിനോടകം തന്നെ സമൂഹമാധ്യമങ്ങളിൽ വൈറൽ ആയിക്കഴിഞ്ഞു. വിഡിയോയ്ക്ക് ചുവടെ ക്യൂട്ടാണെന്നാണ് ആരാധകരുടെ പ്രതികരണം.


ഫോള്‍ക്സ് വാഗന് ടൈഗുന് | Vehicle | Deshabhimani | Wednesday Aug 18, 2021\nഫോള്‍ക്സ് വാഗന് ടൈഗുന്\nഎഴുത്ത് , ചിത്രങ്ങൾ സുരേഷ് നാരായണൻ Updated: Wednesday Aug 18, 2021\nഇന്ത്യൻ വിപണിയെ ലക്ഷ്യമിട്ട് ഇന്ത്യയിൽ നിർമിച്ച കാറാണ് ഫോൾക്സ് വാഗൻ ടൈഗുൻ എങ്കിലും ഒന്നു തിരിഞ്ഞുനോക്കിയാൽ 2012ൽ ഈ പേര് കേട്ടതായി അറിയാൻ സാധിക്കും. 2016ൽ വൻതോതിൽ ഉൽപ്പാദിപ്പിക്കാൻ ഉദ്ദേശിച്ചുകൊണ്ട് ‘അപ്പ്’ എന്ന സിറ്റി കാറിനെ അടിസ്ഥാനമാക്കി ടൈഗുൻ എന്ന പേരിൽ ഒരു ചെറിയ ക്രോസ്സ് ഓവർ എസ്‌യു‌വിയുടെ രൂപരേഖ ഫോൾക്സ് വാഗൻ തയ്യാറാക്കിയെങ്കിലും അവസാനം അത് ഉപേക്ഷിക്കുകയായിരുന്നു. എന്നാൽ ഇപ്പോൾ ഫോൾക്സ് വാഗൻ ടി ക്രോസ്സ് എന്ന സബ് കോംപാക്റ്റ് എസ്‌യു‌വിയെ അടിസ്ഥാനമാക്കി ടൈഗുൻ ജന്മം എടുത്തിരിക്കുന്നു. ഫോൾക്സ് വാഗൻ ഇന്ത്യയിൽ എത്തി 10 വർഷത്തിനുശേഷമാണ് ഒരു പ്ലാറ്റ്ഫോം (MQB-AO-IN) ഇന്ത്യൻ റോഡുകൾക്കായി തയ്യാറാക്കുന്നത്. ടൈഗുനിന്റെ 95% പ്രാദേശികമായി നിർമിച്ചതിനാൽ വിലയിലും പരിപാലന ചെലവിലും ഉണ്ടാകുന്ന കുറവ് സ്വഭാവികമാണ്. 2020 ഡൽഹി ഓട്ടോ എക്സ്പോയിലാണ് ഫോൾക്സ് വാഗൻ ആദ്യമായി ടൈഗുൻ പ്രദർശിപ്പിച്ചത്.\nയൂറോപ്യൻ കാറുകളുടെ ഫാമിലി സാദൃശ്യം ഫോൾക്സ് വാഗൻ കാറുകളിലും വ്യക്തമാണ്. കാറിൽ ലോഗോയുടെയോ പേരിന്റെയോ സഹായം ഇല്ലാതെ ഏത് കമ്പനിയുടെ കാറാണെന്ന് മനസ്സിലാക്കാൻ കഴിയും. ഇത് ടൈഗുനിന്റെ കാര്യത്തിലും ദൃശ്യമാണ്. ഇന്ത്യയിലെ ഒരുവിഭാഗം ഉപയോക്താക്കളുടെ മനഃശാസ്ത്രം മനസ്സിലാക്കിയപോലെ ക്രോം ഉപയോഗം ധാരാളമായി കാറിന്റെ മുൻവശത്ത് കാണാം. വെള്ളി പൂശിയ സ്കിഡ് പാഡ്, ക്രോം അതിരുകളോടെ ഗ്രിൽ-ഹെഡ് ലാമ്പ് സമുച്ചയം, ഗ്രില്ലിലും വശങ്ങളിലും GT അടയാളം മുതലായവ ഒരു എസ്‌യു‌വിയുടെ രൂപഭാവം നിലനിർത്തുന്നു. പിൻവശത്തിന് കുറുകെ തെളിഞ്ഞുനിൽക്കുന്ന ടെയ്ൽ ലാമ്പ് എടുത്തുപറയേണ്ടതുതന്നെ. ടെയ്ൽ ലാമ്പിന്റെ ആകൃതിയിൽ ബമ്പറിൽ ക്രോം പ്ലെയ്റ്റ്, അതിനുതാഴെ സിൽവർ സ്കിഡ് പ്ലെയ്റ്റ് എന്നിവ കാറിന്റെ പിൻവശത്തുനിന്നുള്ള നോട്ടം സുദൃഢം ആക്കുന്നു.\nഅകത്ത് കടക്കുമ്പോൾ ആദ്യം സ്റ്റീറിങ്ങിനെക്കുറിച്ച് പറയാം, കാണാൻ സ്പോർട്ടിയായിട്ടുള്ള ഫ്ലാറ്റ് ബോട്ടം സ്റ്റീറിങ് വീൽ സ്മൂത്താണ് അതുപോലെതന്നെ നല്ല പ്രതികരണം ഉള്ളതുകൂടിയാണ്. ലംബമായും നീളത്തിലും നമ്മുടെ സൗകര്യം അനുസരിച്ച് ക്രമീകരിക്കാവുന്നതാണ്. കാറിനകത്ത് ആദ്യം ശ്രദ്ധയിൽപ്പെടുന്നത് ഡാഷ് ബോർഡിലുള്ള റെഡ് പാനലാണ്, ഇത് ഭിന്ന അഭിപ്രായം ഉണ്ടാക്കാൻ സാധ്യത ഏറെയാണ്. 10 ഇഞ്ച് ടച്ച് സ്ക്രീൻ ഇൻഫോടൈൻമെന്റ് സിസ്റ്റം ആപ്പിൾ, ആൻഡ്രോയിഡ് കണക്ടിവിറ്റി ഉള്ളതാണ്. അതുപോലെതന്നെ ട്രിപ്, ഇന്ധനക്ഷമത മുതലായ വിവരങ്ങളും ഇതിൽ കാണാം. ടച്ച് സെൻസിറ്റീവ് ക്ലൈമറ്റ് കൺട്രോൾ ഒരു പുതുമയാണ്. സ്ഥലസൗകര്യം എടുത്തുപറയേണ്ടതാണ്. മുന്നിലും പിന്നിലും ഇരിക്കുന്നവർക്ക് യാതൊരുവിധ പരാതിയും ഉണ്ടാകാത്തവിധം വിസ്താരമുള്ളതാണ് ക്യാബിൻ. പിൻസീറ്റ് യാത്രക്കാർക്ക് എസി വെന്റിലേഷൻ, ട്വിൻ സി ടൈപ് ചാർജിങ് പോയിന്റ്‌സുമുണ്ട്. പിൻസീറ്റിലെ ആം റെസ്റ്റിൽ രണ്ടു കപ്പ് ഹോൾഡറുണ്ട്.\nടൈഗുനിനു ഊർജം പകരുന്നത് ഒരു ലിറ്റർ മൂന്ന് സിലിണ്ടർ ടി‌എസ്‌ഐയും 1.5 ലിറ്റർ നാല് സിലിണ്ടർ ടി‌എസ്‌ഐ ഇവോ എന്നീ രണ്ടുതരം ടർബോ ചാർജ് പെട്രോൾ എൻജിനുകളാണ്. ഒരു ലിറ്റർ ടി‌എസ്‌ഐ എൻജിൻ 5000 മുതൽ 6000 വരെ ആർ‌പി‌എമ്മിൽ 115 ബി‌എച്ച്‌പിയും 1750 മുതൽ 4500 ആർ‌പി‌എംവരെ 178 ന്യൂട്ടൻ മീറ്റർ ടോർക്കും ഉൽപ്പാദിപ്പിക്കുന്നു. ഇതിൽ6സ്പീഡ് മാന്വൽ ഗിയർ ഷിഫ്റ്റും6സ്പീഡ് ഓട്ടോമാറ്റിക് ഗിയർ ഷിഫ്റ്റും (പുതിയ തലമുറ ഫ്ലൂയിഡ് ടോർക് കൺവർടെർ) എന്നിവ ലഭ്യമാണ്. ടൈഗുനിൽ പെട്രോൾ എൻജിൻ മാത്രമാണുള്ളത്. ഇപ്പോഴത്തെ കണക്കനുസരിച്ച് ഡീസൽ എൻജിന്റെ ചെലവിൽ ഏകദേശം 15% കുറവാണ് കഴിഞ്ഞ വർഷത്തെ അപേക്ഷിച്ച് ഉണ്ടായിരിക്കുന്നത്. ഡീസലിന്റെയും പെട്രോളിന്റെയും വിലയിൽ വലിയ മാറ്റം ഇല്ലാത്തതായിരിക്കാം ഈ കുറവിന്റെ ഒരു കാരണം. മറ്റൊന്ന്, ഡീസൽ വാഹനത്തിന്റെ വില ആനുപാതികമായി വളരെ കൂടുതലാണ്. ഈ കാരണങ്ങൾ മുൻനിർത്തിയാണ് ഫോൾക്സ് വാഗൻ പെട്രോൾ എൻജിനിൽ മാത്രം ടൈഗുനിനെ ഒതുക്കിയത്. ആ ഒരു കുറവ് നികത്താൻ 5000, -6000 ആർ‌പി‌എം റേഞ്ചിൽ 150 ബി‌എച്ച്‌പി പവറും 1600-, 3500 റേഞ്ചിൽ 250 ന്യൂട്ടൻ മീറ്റർ ടോർക്കും ഉൽപ്പാദിപ്പിക്കുന്ന 1.5 ലിറ്റർ ടി‌എസ്‌ഐ ഇവോ എൻജിനുള്ള മറ്റൊരു വേരിയന്റുകൂടി ലഭ്യമാണ്. ഈ വേരിയന്റിന് ഒരു ലിറ്റർ ടി‌എസ്‌ഐയെ അപേക്ഷിച്ച് ചില പ്രത്യേകതകൾകൂടിയുണ്ട്. പുറമെ കാണാവുന്നത് ഹെഡ് ലാമ്പ് ഡിസൈൻ വ്യത്യസ്തമാണ്. ഒരു ലിറ്റർ ടി‌എസ്‌ഐക്കു 15 ഇഞ്ച് വീലാണെങ്കിൽ 1.5 ടി‌എസ്‌ഐക്കു 17 ഇഞ്ച് വീലാണുള്ളത്. ഇത് കാറിന്റെ റൈഡ് ക്വാളിറ്റി മെച്ചപ്പെടുത്തുന്നു.\nപുഷ് സ്റ്റാർട്ട് ബട്ടൻ, സൂൺ റൂഫ്, ഓട്ടോ ഡിമ്മിങ് റിയർ വ്യൂ മിറർ എന്നിവയും, ഡി‌എസ്‌ജി ട്രാൻസ്മിഷനിൽ പാഡിൽ ഷിഫ്റ്റുമുണ്ട്. സിലിണ്ടർ ഡീ ആക്ടിവേഷൻ ടെക്നോളജിയാണ് മറ്റൊരു പ്രത്യേകത. കുറഞ്ഞ സ്പീഡിൽ എൻജിന്റെ നാല് സിലിണ്ടറുകളിൽ രണ്ടെണ്ണം പ്രവർത്തനരഹിതമാക്കി ഇന്ധന ഉപയോഗം കുറയ്ക്കുന്നു. ഈ എൻജിനെ6സ്പീഡ് മാന്വവൽ (ലൈറ്റ് വെയിറ്റ് മോഡുലർ ആർകിടെക്ച്ചർ) ഗിയർ ഷിഫ്റ്റിലും,7സ്പീഡ് ഡി‌എസ്‌ജി (ഡയറക്‌ട് ഷിഫ്ട് ഗിയർബോക്സ്)യിലും ബന്ധിപ്പിച്ചിരിക്കുന്നു.\nഒരു ലിറ്റർ എൻജിനുള്ള ടൈഗുൻ ഏകദേശം ഒമ്പതുമുതൽ 13 ലക്ഷം രൂപവരെയും, 1.5 ലിറ്റർ ടൈഗുൻ 14 മുതൽ 17 ലക്ഷം രൂപവരെയും വില പ്രതീക്ഷിക്കാം. ശരിയായ വിലയ്‌ക്കായി ലോഞ്ചുവരെ കാത്തിരിക്കേണ്ടിയിരിക്കുന്നു.\nസ്‌കോഡ റാപ്പിഡിനുപകരം സ്ലാവിയ\nവാഹന സ്ക്രാപ്പിങ് യൂണിറ്റ് തുടങ്ങി


'അദ്ദേഹമാണ് ക്യാപ്റ്റന്, ഞാന് പകരക്കാരന് മാത്രം'\nകോഹ്‍ലി തന്നെയാണ് ടീമിന്‍റെ നായകനെന്നും അദ്ദേഹത്തിന്‍റെ അഭാവത്തിൽ ടീമിനെ നയിക്കുകയാണ് തന്‍റെ ഉത്തരവാദിത്തം എന്നുമായിരുന്നു രഹാനെയുടെ പ്രതികരണം\n27 Jan, 2021 at 04:01 AM\nഓസീസ് മണ്ണില് ഇന്ത്യയെ ചരിത്രവിജയത്തിലേക്ക് നയിച്ച സ്റ്റാന്‍ഡ് ഇന് ക്യാപ്റ്റനായ അജിങ്ക്യ രഹാനെയെ ക്യാപ്റ്റനായി നിലനിര്‍ത്തണമെന്ന ആവശ്യം കഴിഞ്ഞ ദിവസങ്ങളില് സോഷ്യല് മീഡിയയില് വലിയ ചര്‍ച്ചക്ക് വഴിവെച്ചിരുന്നു. ഇംഗ്ലണ്ടുമായി ആരംഭിക്കാനിരിക്കുന്ന ടെസ്റ്റ് പരമ്പരയുടെ ടീമിനെ പ്രഖ്യാപിച്ചപ്പോള് കോഹ്‍ലി വീണ്ടും ക്യാപ്റ്റനായി ടീമില് തിരിച്ചെത്തിയിരുന്നു. ഇതിന് പിന്നാലെയാണ് ആരാധകര് രഹാനെയെ സ്ഥിരം നായകന് ആക്കണമെന്ന ആവശ്യം സോഷ്യല് മീഡിയയില് പങ്കുവെച്ചത്. എന്നാല് രഹാനെയെ സ്ഥിരം നായകനാക്കണമെന്ന് ആരാധകരുടെ പ്രതികരണങ്ങളോട് താരം തന്നെ ഇപ്പോള് പ്രതികരിച്ചിരിക്കുകയാണ്.\nകോഹ്‍ലി തന്നെയാണ് ടീമിന്‍റെ നായകനെന്നും അദ്ദേഹത്തിന്‍റെ അഭാവത്തിൽ ടീമിനെ നയിക്കുകയാണ് തന്‍റെ ഉത്തരവാദിത്തം എന്നുമായിരുന്നു രഹാനെയുടെ പ്രതികരണം. ടെസ്റ്റ് പരമ്പരക്കായി ചെന്നൈക്ക് പോകാനൊരുങ്ങവേ പി.ടി.ഐയുമായി സംസാരിക്കുകയായിരുന്നു രഹാനെ.\n''ടെസ്റ്റ് ടീമിൽ വിരാട് തന്നെയാണ് നായകൻ. അതില് ഒരു മാറ്റവുമുണ്ടാകില്ല. ഞാൻ അദ്ദേഹത്തിന്‍റെ പകരക്കാരന് മാത്രമാണ്. അദ്ദേഹത്തിന്‍റെ അഭാവത്തിൽ ടീമിനെ നയിക്കുകയാണ് എന്‍റെ ഉത്തരവാദിത്തം, അത്തരം സന്ദര്‍ഭത്തില് ടീമിനായി ഏറ്റവും മികച്ചത് നല്‍കേണ്ടത് എന്‍റെ ബാധ്യതയാണ്. ക്യാപ്റ്റനാകുക എന്നതിനേക്കാള് പ്രധാനം ക്യാപ്റ്റനാകേണ്ടി വരുമ്പോള് എങ്ങനെ പെർഫോം ചെയ്യുന്നു എന്നതാണ്. എനിക്ക് അവസരം ലഭിച്ചപ്പോള് ഞാൻ അത് നന്നായി നിര്‍വഹിച്ചു.\nവിരാട് കോഹ്ലിയുമായി തമ്മിൽ നല്ല ബന്ധമാണുള്ളത്. അദ്ദേഹം എന്‍റെ ബാറ്റിങ്ങിനെ പലപ്പോഴും പ്രശംസിക്കാറുമുണ്ട്. വിദേശ സാഹചര്യങ്ങളിൽ ഇന്ത്യക്കായി നന്നായി കളിക്കാന് ഞങ്ങള് ശ്രമിച്ചിട്ടുണ്ട്. തമ്മിൽ മികച്ച ഒരുപാട് പാര്‍ട്ണര്‍ഷിപ്പുകളും ഉണ്ടാക്കാന് സാധിച്ചിട്ടുണ്ട്. ക്രീസിൽ നിൽക്കുമ്പോൾ മത്സര സാഹചര്യത്തിനനുസരിച്ച് പരസ്പരം നിര്‍ദേശങ്ങളും പങ്കുവെക്കാറുണ്ട്.\nകോഹ്ലി മികച്ച ക്യാപ്റ്റനാണ്. ഫീൽഡിലെ അദ്ദേഹത്തിന്‍റെ തീരുമാനം എപ്പോഴും മികച്ചു നില്‍ക്കാറുണ്ട്. ക്യാപ്റ്റന് എന്ന നിലയില് വിരാട് എന്നിൽ നിന്നും ഒരുപാട് പ്രതീക്ഷിക്കാറുണ്ട്. അദ്ദേഹത്തെ നിരാശപ്പടുത്താതിരിക്കാൻ ഞാന് ശ്രമിക്കാറുമുണ്ട്' -രഹാനെ പറഞ്ഞു.\nഫെബ്രുവരി അഞ്ചുമുതലാണ് ഇന്ത്യയും ഇംഗ്ലണ്ടും തമ്മിലുള്ള ടെസ്റ്റ് പരമ്പര ആരംഭിക്കുന്നത്. നിലവില് ഇന്ത്യയുടെ ടെസ്റ്റ് ടീമില് മാത്രം കളിക്കുന്ന രഹാനെയുടെ ക്യാപ്റ്റനായുള്ള ട്രാക്ക് റെക്കോര്‍ഡും കളിക്കളത്തിലെ പക്വതയും ഇന്ത്യന് ടെസ്റ്റ് ടീമിനെ കൂടുതല് ഉയരങ്ങളില് എത്തിക്കുമെന്ന് മുന് ക്രിക്കറ്റ് താരങ്ങളും നേരത്തെ അഭിപ്രായപ്പെട്ടിരുന്നു.\nVirat KohliTest cricketAjinkya RahaneIndian test teamവിരാട് കോഹ്‍ലിഅജിങ്ക്യ രഹാനെ


ചെലവിന് വകയില്ല; ബംഗാളിലെ സിപിഎം ഓഫീസ് 15000 രൂപക്ക് വാടകക്ക് | CPM | West Bengal\nചെലവിന് വകയില്ല; ബംഗാളിലെ സിപിഎം ഓഫീസ് 15000 രൂപക്ക് വാടകക്ക്\nസ്വന്തം ലേഖകൻ February 10, 2019 05:52 PM IST\nപശ്ചിമബംഗാളിൽ പ്രവർത്തനത്തിന് ഫണ്ട് കണ്ടെത്താനാകാതെ സിപിഎം ഓഫീസ് വാടകക്ക് കൊടുത്തു. പൂർവ്വ ബർധമാൻ ജില്ലയിലെ ഗുസ്കാര മുനിസിപ്പാലിറ്റി ഏഴാം വാർഡിലെ ലോക്കൽ കമ്മിറ്റി ഓഫീസാണ് 15000 വാടകക്ക് കൊടുത്തത്. മൂന്ന് മുറികളും രണ്ട് മീറ്റിങ് ഹാളും ബാത്ത് റൂമും അടുക്കളയും അടങ്ങുന്ന മൂന്ന് നില കെട്ടിടമായിരുന്നു ഓഫീസ്.\nറബിൻ സെൻ ഭവൻ എന്ന് പേരിട്ട ഓഫീസ് 1999 മെയിലാണ് ഉദ്ഘാടനം ചെയ്തത്. 34 വർഷം ബംഗാൾ ഭരിച്ച സിപിഎമ്മിന് 2011ൽ അടിതെറ്റി. 2016ൽ നടന്ന തിരഞ്ഞെടുപ്പിലും മമത ബാനർജി അധികാരം നിലനിർത്തി.\nപാര്‍ട്ടി അധികാരത്തിലുണ്ടായിരുന്നപ്പോള് ഏറ്റവും ശക്തമായ സ്വാധീനമുള്ള ജില്ലകളിലൊന്നായിരുന്നു ബര്‍ധമാന്. ഇപ്പോള് പൂര്‍വ ബര്‍ധമാന് ജില്ലയില് തൃണമൂല് കോണ്‍ഗ്രസിന് 15 എംഎല്‍എമാരാണ് ഉള്ളത്. സിപിഐഎമ്മിന് ഒരു എംഎല്‍എ മാത്രം. പാര്‍ട്ടി ഓഫീസ് വാടകയ്ക്ക് കൊടുക്കാനുള്ള തീരുമാനം ഏകകണ്ഠമായിരുന്നുവെന്ന് ഘോഷ് അറിയിച്ചു. 18 കൊല്ലം മുമ്പ് 422 അംഗം കമ്മിറ്റിയാണ് പാര്‍ട്ടി ഓഫീസ് പണിയാനുള്ള ഫണ്ട് സമാഹരിച്ചത്.\nഓഫീസ് നിലനിര്‍ത്തിക്കൊണ്ടുപോവുകയെന്നത് ഞങ്ങളെ സംബന്ധിച്ച് ബുദ്ധിമുട്ടേറിയ കാര്യമാണ്. വൈദ്യുതി ബില്ല് അടക്കണം, മുഴുവന് സമയ പ്രവര്‍ത്തകര്‍ക്ക് അലവന്‍സ് കൊടുക്കണം എന്നിങ്ങനെയുള്ള ചെലവുകളുണ്ട്. അത് കുറച്ചുകൊണ്ടുവാരാന് ഓഫീസ് കൈവിടുന്നതിലൂടെ കഴിയും. വാടകയായി കിട്ടുന്ന പൈസ പാര്‍ട്ടി പ്രവര്‍ത്തനത്തിന് ഉപയോഗിക്കാനും കഴിയുമെന്ന് ഘോഷ് പറഞ്ഞു. ലോക്കല് കമ്മിറ്റിയുടെ പ്രവര്‍ത്തനം ഗുസ്‌കാര മേഖലാ കമ്മിറ്റി കേന്ദ്രീകരിച്ചായിരിക്കും ഇനി നടക്കുക.\nസ്വപന് പാല് എന്നയാളാണ് ഓഫീസ് വാടകയ്ക്ക് എടുത്തത്. കോച്ചിങ് സെന്റായിരിക്കും ഇനി ഈ കെട്ടിടം. ഇതിന് മുന്നോടിയായി ഓഫീസിലുണ്ടായിരുന്ന ലെനിന്റെയും സ്റ്റാലിന്റെയും ചിത്രങ്ങള് മാറ്റി.


മുർഷിദാബാദിൽ സഹപ്രവർത്തകനെ കൊലപ്പെടുത്തി ബിഎസ്എഫ് ജവാൻ സ്വയം വെടിവച്ചു\nതിങ്കളാഴ്ച പശ്ചിമ ബംഗാളിലെ അതിർത്തി പട്ടണമായ മുർഷിദാബാദിലെ ഒരു ക്യാമ്പിൽ സഹപ്രവർത്തകനെ കൊലപ്പെടുത്തിയ ശേഷം അതിർത്തി രക്ഷാ സേന (ബിഎസ്എഫ്) ജവാൻ സ്വയം വെടിവച്ചു. കക്മാരിച്ചാർ ബിഎസ്എഫ് ക്യാമ്പിൽ രാവിലെ 6:45 ഓടെയാണ് സംഭവം. സംസ്ഥാന തലസ്ഥാനമായ കൊൽക്കത്തയിൽ നിന്ന് 230 കിലോമീറ്റർ അകലെയുള്ള അർദ്ധസൈനിക വിഭാഗത്തിന്റെ ബെർഹാംപൂർ സെക്ടറിന് കീഴിലാണ് ക്യാമ്പ് സ്ഥിതി ചെയ്യുന്നത്.\nഹെഡ് കോൺസ്റ്റബിൾ ജോൺസൺ ടോപ്പോ തന്റെ അസോസിയേറ്റ് ഹെഡ് കോൺസ്റ്റബിളായ എസ് ജി ശേഖറിനെ സർവീസ് റൈഫിൾ ഉപയോഗിച്ച് വെടിവെച്ചതായി ഉദ്യോഗസ്ഥർ പറഞ്ഞു. സേനയുടെ 117-ാം ബറ്റാലിയനിൽ നിന്നുള്ളവരാണ് ഇരുവരും. അതിർത്തിയിലെ നൈറ്റ് ഡ്യൂട്ടി കഴിഞ്ഞ് തിരികെ പോസ്‌റ്റിലേക്ക് വരുമ്പോഴായിരുന്നു സംഭവം.\nതിങ്കളാഴ്ച രാവിലെ 10 മണിക്ക് രാംനഗർ സ്‌റ്റേഷനിൽ ഹാജരാകാൻ പൊലീസ് സമൻസ് അയച്ചിരുന്നുവെന്നും ഇതിനെ തുടർന്ന് രണ്ട് സൈനികരും തമ്മിൽ ഏറ്റുമുട്ടലുണ്ടായെന്നും, തുടർന്ന് ടോപ്പോ ശേഖറിന് നേരെ വെടിയുതിർക്കുകയായിരുന്നുവെന്നും ഉദ്യോഗസ്ഥർ അറിയിച്ചു. കഴിഞ്ഞ വർഷം അതിർത്തിയിൽ ഒരു കർഷകനെ തടഞ്ഞുവച്ചതുമായി ബന്ധപ്പെട്ടതാണ് പൊലീസ് കേസ്. സംഭവത്തിന്റെ കാരണം കണ്ടെത്താൻ ബിഎസ്എഫ് അന്വേഷണത്തിന് ഉത്തരവിട്ടതായി ഉദ്യോഗസ്ഥർ വ്യക്തമാക്കി.\nമുതിർന്ന ബിഎസ്എഫും പൊലീസ് ഉദ്യോഗസ്ഥരും സ്ഥലത്തുണ്ടായിരുന്നു. പൊലീസ് കേസ് രജിസ്റ്റർ ചെയ്തിട്ടുണ്ട്. ഞായറാഴ്ച അമൃത്സറിലും സമാനമായ സംഭവം ഉണ്ടായി. പഞ്ചാബിലെ അതിർത്തി പട്ടണമായ അമൃത്സറിലെ ബിഎസ്എഫ് ക്യാമ്പിന് നേരെ ഒരു ജവാൻ വെടിയുതിർക്കുകയും നാല് പേർ കൊല്ലപ്പെടുകയും മറ്റൊരാൾക്ക് പരുക്കേൽക്കുകയും ചെയ്തിരുന്നു. ഇതിനിടെ വെടിയുതിർത്ത ജവാനും മരിച്ചു. ഇന്ത്യ-പാകിസ്താൻ അന്താരാഷ്ട്ര അതിർത്തിക്കടുത്തുള്ള അട്ടാരി-വാഗ അതിർത്തി പോസ്റ്റിൽ നിന്ന് 12-13 കിലോമീറ്റർ അകലെ ഖാസ മേഖലയിലെ 144-ാം ബറ്റാലിയന്റെ പരിസരത്താണ് സംഭവം.\nStory Highlights: a-bsf-jawan-shot-himself-dead-after-killing-his-colleague\nRead more on: BSF | shot dead\nപുൽവാമയിൽ പൊലീസുകാരനെ ഭീകരർ വെടിവച്ചു കൊന്നു Latest News\nകശ്മീരി പണ്ഡിറ്റ് അധ്യാപികയെ വെടിവച്ചു കൊന്നു Latest News


ആരവങ്ങളുയര്‍ത്തി തിയേറ്ററുകള് വീണ്ടും ഉണര്‍ന്നു; വിജയ് ചിത്രമായ മാസ്റ്റര് കാണാന് നിരവധി പ്രേക്ഷകരെത്തി – Utharadesam\nആരവങ്ങളുയര്‍ത്തി തിയേറ്ററുകള് വീണ്ടും ഉണര്‍ന്നു; വിജയ് ചിത്രമായ മാസ്റ്റര് കാണാന് നിരവധി പ്രേക്ഷകരെത്തി\nJanuary 13, 2021 Published Time: 1:58 PM\nകാസര്‍കോട്: തിയേറ്ററുകള്‍ക്ക് പുതുജീവനായി മാസ്റ്റര്. കോവിഡിനെ തുടര്‍ന്ന് മാര്‍ച്ച് 13ന് അടച്ചിടേണ്ടിവന്ന തിയേറ്ററുകള് പത്ത് മാസത്തിന് ശേഷം ഇന്ന് തുറന്നപ്പോള് സിനിമാ വ്യവസായത്തിനൊപ്പം തിയേറ്ററുകളെ ആശ്രയിച്ചു കഴിയുന്ന നിരവധി പേര്‍ക്ക് മുന്നില് പ്രതീക്ഷയുടെ കര്‍ട്ടന് കൂടിയാണ് ഉയര്‍ന്നത്. തിയേറ്റര് ഉടമകള്, ജീവനക്കാര്, സെക്യൂരിറ്റി ജീവനക്കാര് തുടങ്ങി പോസ്റ്റര് ഒട്ടിക്കുന്നവര് വരെ കനത്ത പ്രതിസന്ധിയിലൂടെയാണ് കഴിഞ്ഞ 10 മാസക്കാലം കടന്നുപോയത്.\nകോവിഡ് നിര്‍ജീവമാക്കിയ തിയേറ്ററുകള് ഉണര്‍ത്താന് വിജയ് നായകനായ മാസ്റ്റര് എന്ന തമിഴ് ചിത്രമാണ് എത്തിയത്. നായക നടന് വിജയ് സേതുപതി വില്ലന് വേഷത്തിലും മലയാളിയായ മാളവിക മോഹനന് നായികയായും എത്തുന്നതും പ്രേക്ഷകരില് ആവേശം നിറച്ചിട്ടുണ്ട്.\nകാസര്‍കോട് നഗരത്തില് മൂവിമാക്‌സ് കോംപ്ലക്‌സിലെ3സ്‌ക്രീനുകളിലും കൃഷ്ണ കോംപ്ലക്‌സിലെ രണ്ട് സ്‌ക്രീനിലും മെഹബൂബിലെ നര്‍ത്തകിയിലുമാണ് മാസ്റ്റര് പ്രദര്‍ശനത്തിനെത്തിയത്. രാവിലെ9മണിക്കുള്ള ഷോ കാണാന് വിജയ് ആരാധകര് നേരത്തെ തന്നെ തിയേറ്ററിലെത്തിയിരുന്നു. ഇന്നലെ ഉച്ച മുതലാണ് റിസര്‍വേഷന് ആരംഭിച്ചതെങ്കിലും ടിക്കറ്റിനായി രാവിലെ മുതല് തന്നെ സിനിമാ പ്രേമികള് തടിച്ചുകൂടിയിരുന്നു. ഒന്നിടവിട്ട സീറ്റുകളില് ഒരാളെന്ന നിലയിലാണ് ടിക്കറ്റ് നല്‍കുന്നത്. കോവിഡ് മാനദണ്ഡപ്രകാരമുള്ള പരിശോധന നടത്തിയതിന് ശേഷമാണ് ആളുകളെ അകത്തേക്ക് പ്രവേശിപ്പിക്കുന്നത്.\nകാഞ്ഞങ്ങാട്ട് വിനായക കോംപ്ലക്‌സിന്റെ അഞ്ച് തിയേറ്ററുകള് മാത്രമാണ് തുറക്കുന്നത്. വിനായക വിജിഎം മള്‍ട്ടിപ്ലക്‌സിലെ മൂന്ന് സ്‌ക്രീനുകള്, വിനായക പാരഡൈസ്, ന്യൂ വിനായക എന്നിവയാണ് തുറന്നത്. അഞ്ച് തീയേറ്ററുകളിലും വിജയ് ചിത്രമായ മാസ്റ്റര് തന്നെയാണ് ആദ്യം പ്രദര്‍ശനത്തിനെത്തിയത്. മറ്റു പുതിയ റിലീസുകള് ഒന്നും ഇല്ലാത്തത് കാരണം ദീപ്തി തീയേറ്റര് തുറക്കാന് വൈകിയേക്കും.\nകേരളത്തിലെ 500 ഓളം തീയേറ്ററുകളിലും മാസ്റ്റര് തന്നെയായിരിക്കും ആദ്യ പ്രദര്‍ശനത്തിനെത്തിയത്. തുടര്‍ന്ന് മലയാള സിനിമകള് മുന്‍ഗണനാ ക്രമത്തിലും റിലീസ് ചെയ്യും. മമ്മൂട്ടിയുടെ വണ്, മോഹന്‍ലാലിന്റെ മരയ്ക്കാര്, ജയസൂര്യയുടെ വെള്ളം എന്നിവയും തുടര്‍ന്നുള്ള ദിവസങ്ങളില് റിലീസിനെത്തും.\nപ്രവാസികള്‍ക്കുള്ള നോര്‍ക്ക റൂട്ട്‌സ് ലോണ് മേള മുന്നറിയിപ്പില്ലാതെ മാറ്റി; പ്രതിഷേധവും ബഹളവും\nശോഭന നായര്‍ക്ക് വുമണ് എക്‌സലന്‍സ് പുരസ്‌കാരം


പഞ്ചില്ലാതെ പഞ്ചാബ്; ഹൈദരാബാദിന് ചെറിയ വിജയലക്ഷ്യം | IPL 2020 Kings XI Punjab vs Sunrisers Hyderabad Live KXIP post 127 runs target for SRH\ndubai, First Published 24, Oct 2020, 9:28 PM\nആദ്യ മൂന്നോവറില് 13 റണ്‍സ് മാത്രമെടുത്ത പഞ്ചാബ് നാലാം ഓവറിലാണ് സ്കോറിംഗ് വേഗം കൂട്ടാന് തുടങ്ങിയത്. ഖലീലിന്‍റെ ഓവറില് 11 റണ്‍സടിച്ച മന്‍ദീപും രാഹുലും സന്ദീപ് ശര്‍മയുടെ അടുത്ത ഓവറില് 13 റണ്‍സടിച്ചെങ്കിലും മന്‍ദീപിനെ മടക്കി സന്ദീപ് പഞ്ചാബിന് ആദ്യ പ്രഹരമേല്‍പ്പിച്ചു.\nദുബായ്: ഐപിഎല്ലില് പ്ലേ ഓഫ് സാധ്യത നിലനിര്‍ത്താനുള്ള ജീവന്‍മരണ പോരാട്ടത്തില് കിംഗ്സ് ഇലവന് പഞ്ചാബിനെതിരെ സണ്‍റൈസേഴ്സ് ഹൈദരാബാദിന് ചെറിയ വിജയലക്ഷ്യം. ടോസ് നഷ്ടമായി ആദ്യം ബാറ്റ് ചെയ്ത പഞ്ചാബിന് 20 ഓവറില് ഏഴ് വിക്കറ്റ് നഷ്ടത്തില് 126 റണ്‍സെടുക്കാനെ കഴിഞ്ഞുള്ളു. രാഹുലും ഗെയ്‌ലും അടക്കമുള്ള മുന്‍നിര താരങ്ങള്‍ക്ക് മികച്ച തുടക്കം ലഭിച്ചിട്ടും അത് വലിയ ഇന്നിംഗ്സായി മാറ്റാനാവാഞ്ഞതാണ് പഞ്ചാബിന് തിരിച്ചടിയായത്. 32 റണ്‍സുമായി പുറത്താകാതെ നിന്ന നിക്കോളാസ് പുരാനാണ് പഞ്ചാബിന്‍റെ ടോപ് സ്കോറര്.\nവണ് ഡൗണായി ക്രീസിലെത്തിയ ക്രിസ് ഗെയ്‌ല് നേരിട്ട രണ്ടാം പന്തില് തന്നെ ബൗണ്ടറിയടിച്ചാണ് തുടങ്ങിയത്. പവര് പ്ലേയിലെ അവസാന ഓവര് എറിഞ്ഞ ഹോള്‍ഡര്‍ക്കെതിരെ രണ്ട് ബൗണ്ടറി നേടി ഗെയ്ല് പവര് പ്ലേ പഞ്ചോടെ അവസാനിപ്പിച്ചു. റാഷിദ് ഖാനെതിരെ ഗെയ്ല് സിക്സ് നേടിയെങ്കിലും പഞ്ചാബിന്‍റെ സ്കോറിംഗ് പവര്‍പ്ലേ കഴിഞ്ഞതോടെ ഇഴഞ്ഞു നീങ്ങി.\nഒടുവില് ഗെയ്‌ലിനെ(20 പന്തില് 20) മടക്കി ഹോള്‍ഡര് പഞ്ചാബിന്‍റെ പിടി അയച്ചു. തൊട്ടുപിന്നാലെ ക്യാപ്റ്റന് കെ എല് രാഹുലിനെ(27 പന്തില് 27)) ക്ലീന് ബൗള്‍ഡാക്കിയ റാഷിദ് പഞ്ചാബിനെ പിടിച്ചുകെട്ടി. നിക്കോളാസ് പുരാന് പൊരുതിയെങ്കിലും കൂട്ടിനാരുമുണ്ടായില്ല.\nനിരാശപ്പെടുത്തി വീണ്ടും മാക്സ്‌വെല്\nഗ്ലെന് മാക്സ്‌വെല്(12) ഒരിക്കല് കൂടി നിരാശപ്പെടുത്തിയപ്പോള് ദീപക് ഹൂഡ പൂജ്യനായി മടങ്ങി. ക്രിസ് ജോര്‍ദാനും(7) കാര്യമായി ഒന്നും ചെയ്യാനായില്ല. പുരാന്‍റെ ചെറുത്തുനില്‍പ്പാണ് പഞ്ചാബിനെ 120 കടത്തിയത്. ഹൈദരാബാദിനായി റാഷിദ് ഖാനും ജേസണ് ഹോള്‍ഡറും സന്ദീപ് ശര്‍മയും രണ്ട് വിക്കറ്റ് വീതം വീഴ്ത്തി.\nകഴിഞ്ഞ മത്സരം കളിച്ച പഞ്ചാബ് ടീമില് ഒരു മാറ്റവുമായാണ് പഞ്ചാബ് ഇറങ്ങിയത്. പരിക്കേറ്റ മായങ്ക് അഗര്‍വാളിന് പകരം മന്‍ദീപ് സിംഗ് അന്തിമ ഇലവനിലെത്തി. ഹൈദരാബാദ് ടീമിലും ഒരു മാറ്റമുണ്ടായിരുന്നു. പേസര് ഖലീല് അഹമ്മദ് ഹൈദരാബാദ് ടീമില് തിരിച്ചെത്തി.\nLast Updated 24, Oct 2020, 9:28 PM


രണ്ട് കുഞ്ഞുങ്ങളുമായി ദുല്‍ഖര്!! മറിയത്തിനോടൊപ്പമുള്ള കുഞ്ഞിനെ തേടി ആരാധകർ, ഒടുവിൽ ഉത്തരം? -\nഈടയിലെ വിശേഷങ്ങളുമായി ഷൈന് നിഗവും നിമിഷയും കലോത്സവ വേദിയില്.\nJanuary 10, 2018 Amruth MollyLive\nഈടയിലെ വിശേഷങ്ങളുമായി ഷൈന് നിഗവും നിമിഷയും കലോത്സവ വേദിയില്. കണ്ണൂരിന്റ രാഷ്ട്രീയ പശ്ചാത്തലം ഇതിവൃത്തമാക്കി തയ്യാറാക്കിയ ചിത്രം നിരൂപക പ്രശംസ നേടി മുന്നേറുന്നതില് ഒരുപാട് സന്തോഷമുണ്ടെന്ന് ഇരുവരും റിപ്പോര്‍ട്ടറോട് പറഞ്ഞു. 80കളിലെ ചിത്രങ്ങളുമായി ഈടയെ താരതമ്യം ചെയ്ത് സംസാരിക്കുന്നത് തന്നെ അഭിനന്ദനവുമായി കാണുന്നു. സിനിമ കണ്ട് ഒരുപാട് പേര് വിളിച്ച് അഭിനന്ദിച്ചു. സിനിമയില് അഭിനയിക്കുന്നതിന് മുന്‍പ് കണ്ണൂരില് പോയിരുന്നു. കാലിക പ്രസക്തിയുള്ള സിനിമയുടെ ഭാഗമാകാന് കഴിഞ്ഞതില് ഒത്തിരി സന്തോഷമുണ്ടെന്നും ഷൈന് പറഞ്ഞു. സിനിമയ്ക്കു വേണ്ടി പരിശ്രമിച്ചതായി ഓര്‍മ്മയില്ലെന്നും […]


രാജ്യത്ത് മെയ് മൂന്ന് വരെ ലോക്ക് ഡൗൺ നീട്ടി.; ഏപ്രിൽ 20 ന് ശേഷം സ്ഥിതി വിലയിരുത്തി ഉപാധികളോടെ ഇളവുകൾ നൽകുന്നതിനെ കുറിച്ച് ആലോചിക്കും. - truenewsmalayalam.com\nHome / NEW DELHI / രാജ്യത്ത് മെയ് മൂന്ന് വരെ ലോക്ക് ഡൗൺ നീട്ടി.; ഏപ്രിൽ 20 ന് ശേഷം സ്ഥിതി വിലയിരുത്തി ഉപാധികളോടെ ഇളവുകൾ നൽകുന്നതിനെ കുറിച്ച് ആലോചിക്കും.\nരാജ്യത്ത് മെയ് മൂന്ന് വരെ ലോക്ക് ഡൗൺ നീട്ടി.; ഏപ്രിൽ 20 ന് ശേഷം സ്ഥിതി വിലയിരുത്തി ഉപാധികളോടെ ഇളവുകൾ നൽകുന്നതിനെ കുറിച്ച് ആലോചിക്കും.\ntruenewsmalayalam.com April 14, 2020 NEW DELHI\nദില്ലി(True News 14 April 2020): രാജ്യത്ത് മെയ് മൂന്ന് വരെ ലോക്ക് ഡൗൺ നീട്ടി. പ്രധാനമന്ത്രി നരേന്ദ്രമോദിയുടെ അഭിസംബോധനയിലാണ് ലോക്ക് ഡൗൺ നീട്ടുന്ന കാര്യം അറിയിച്ചത്. നിര്‍ണ്ണായകമായ പോരാട്ടത്തിലൂടെയാണ് രാജ്യം കടന്ന് പോകുന്നതെന്ന് പ്രധാനമന്ത്രി പറഞ്ഞു. പത്തൊൻപത് ദിവസം കൂടി ലോക്ക് ഡൗൺ നീട്ടിയേ തീരു എന്ന് പ്രധാനമന്ത്രി വിശദീകരിച്ചു.\nനാളെ മുതൽ ഒരാഴ്ച രാജ്യത്ത് കര്‍ശന നിയന്ത്രണം. ഏപ്രിൽ 20 ന് ശേഷം സ്ഥിതി വിലയിരുത്തി ഉപാധികളോടെ ഇളവുകൾ നൽകുന്നതിനെ കുറിച്ച് ആലോചിക്കും. വിശദമായ മാര്‍ഗ്ഗരേഖ നാളെ പുറത്തിറക്കും. സ്ഥിതി വഷളായാൽ വീണ്ടും കര്‍ശന നിയന്ത്രണങ്ങൾ ഏര്‍പ്പെടുത്തുമെന്നും പ്രധാനമന്ത്രി പറഞ്ഞു.\nനമ്മൾ സ്വീകരിച്ച മാർഗം നമ്മൾക്കേറ്റവും യോജിച്ചതാണ്. ലോക്ക് ഡൗണിന്‍റെ ഗുണം രാജ്യത്തിന് ലഭിച്ചിട്ടുണ്ട്. ഇത് വളരെ വിലപ്പെട്ടതാണ്, ഇതിന് വലിയ വില നൽകേണ്ടതായിട്ടുണ്ട് എന്നാൽ ഭാരതീയരുടെ ജീവനാണ് അതിനേക്കാൾ വില. ഈ കാലഘട്ടത്തിലും ഇത് വരെ പാലിച്ചത് പോലെ തന്നെ നിയമം പാലിക്കണമെന്നും പ്രധാനമന്ത്രി അഭ്യര്‍ത്ഥിച്ചു.\nപ്രധാനമന്ത്രി നടത്തിയ അഭിസംബോധനയുടെ വിശദാംശങ്ങൾ:\nപുതിയ ഹോട്ട്സ്പോട്ടുകളുണ്ടാകാതെ നോക്കണം, അത് വലിയ വെല്ലുവിളികൾ ഉണ്ടാക്കും, അത് കൊണ്ട് കൊവിഡിനെതിരായ യുദ്ധം കൂടുതൽ ശക്തമാക്കണം, ഏപ്രിൽ 20 വരെ രാജ്യത്ത് കടുത്ത നിയന്ത്രണം ഏർപ്പെടുത്തും. ഇതിനി ശേഷം സ്ഥിതിഗതികൾ നിയന്ത്രണ വിധേയമാകുന്ന സ്ഥലങ്ങളിൽ ഇളവുകൾ പ്രഖ്യാപിക്കും. ഏതെങ്കിലും ഘട്ടത്തിൽ സ്ഥിതി ഗതികൾ കൈവിട്ട് പോയാൽ വീണ്ടും കൂടുതൽ കർശനമായ നിയന്ത്രണങ്ങൾ ഏർപ്പെടുത്തേണ്ടി വരും\nഏഴിനനിര്‍ദ്ദേശങ്ങളാണ് കൊവിഡ് പ്രതിരോധവുമായി ബന്ധപ്പെട്ട് പ്രധാനമന്ത്രി മുന്നോട്ട് വച്ചത്\nമുൻപ് രോഗങ്ങൾ ഉള്ളവര് പ്രത്യേകം ശ്രദ്ധിക്കണം അവര്‍ക്ക് രോഗ സാധ്യത കൂടുതലായതിനാൽ കരുതൽ വേണം\nസാമൂഹിക അകലം പാലിക്കാൻ എല്ലാവരും ശ്രദ്ധിക്കൻം\nമാസ്ക് ധരിക്കണം, രോഗ പ്രതിരോധ ശേഷി കൂട്ടാൻ ശ്രമിക്കണം\nകൊവിഡ് 19 നെതിരെ രാജ്യത്ത് നടക്കുന്നത് അതിശക്തമായ പ്രതിരോധമാണെന്ന് പ്രധാനമന്ത്രി നരേന്ദ്രമോദി പറഞ്ഞു. കൊവിഡിനെതിരായ യുദ്ധം വിജയകരമാണ്. അതിന് വേണ്ടി ഒപ്പം നിന്ന ജനങ്ങളെ നമിക്കുന്നു എന്ന് പ്രധാനമന്ത്രി പറഞ്ഞു. ലോക്ക് ഡൗൺ മൂലമുണ്ടായ ബുദ്ധിമുട്ടുകളെ കുറിച്ച് പൂര്‍ണ്ണ ബോധ്യമുണ്ട്. എല്ലാ ബുദ്ധിമുട്ടുകളും സഹിച്ചാണ് ജനങ്ങൾ കൊവിഡ് പോരാട്ടത്തിൽ ഒപ്പം നിന്നതെന്നും പ്രധാനമന്ത്രി പറഞ്ഞു.\nലോകം മുഴുവൻ കൊവിഡിനെ നേരിടുകയാണ്. രാജ്യത്ത് കൊവിഡിന്‍റെ ഒരു കേസ് പോലും ഇല്ലാതിരുന്ന സമയത്ത് തന്നെ രാജ്യം കൊവിഡിൽ നിന്ന് വരുന്ന യാത്രക്കാരുടെ പരിശോധന ആരംഭിച്ചിരുന്നു. കൊവിഡ് മരണം 100 ആകുന്നതിന് മുമ്പ് തന്നെ വിദേശത്ത് നിന്നെത്തിയവർക്കെല്ലാം 14 ദിവസത്തെ ഐസൊലേഷൻ നിർബന്ധമാക്കിയിരുന്നു. പ്രശ്നങ്ങൾ വഷളാവാൻ കാത്തുനിന്നില്ല, അതിന് മുമ്പ് തന്നെ ലോക്ക് ഡൗൺ അടക്കം ആവശ്യമായ നടപടികൾ സ്വീകരിച്ചു. ഈ പ്രതിസന്ധിഘട്ടത്തിൽ മറ്റൊരു രാജ്യവുമായി നമ്മൾ സ്വയം താരതമ്യം ചെയ്യാൻ പാടില്ല. എങ്കിലും സത്യം മനസിലാക്കേണ്ടതുണ്ട്. ലോകത്ത് മറ്റ് പല രാജ്യങ്ങളുമായി താരതമ്യം ചെയ്യുമ്പോൾ ഇന്ത്യയിൽ സ്ഥിതിഗതികൾ നിയന്ത്രണവിധേയമാണ്. .\n21 ദിവസത്തെ ലോക്ക് ഡൗൺ കാലാവധി ഇന്ന് തീരാനിരിക്കെയാണ് പ്രധാനമന്ത്രി നരേന്ദ്രമോദി രാജ്യത്തെ അഭിസംബോധന ചെയ്യാനെത്തിയത്. നേരത്തെ ജനതാ കര്‍ഫ്യു പ്രഖ്യാപിച്ചും അതിന് ശേഷം ലോക്ക് ഡൗൺ പ്രഖ്യാപിക്കാനുമെല്ലാം പ്രധാനമന്ത്രി രാജ്യത്തോട് സംസാരിച്ചിരുന്നു. ആരോഗ്യ പ്രവര്‍ത്തകരെ അഭിനന്ദിക്കുന്നതിന് ദീപം തെളിയിക്കണമെന്ന് ആവശ്യപ്പെട്ട ഒരു വീഡിയോ സന്ദേശവും പ്രധാനമന്ത്രി പുറത്ത് വിട്ടിരുന്നു. കൊവിഡ് മുൻകരുതലും ജാഗ്രതാ നടപടികളും പ്രതിരോധ പ്രവര്‍ത്തനങ്ങളുമെല്ലാം കഴി‍ഞ്ഞ ദിവസങ്ങളിൽ പ്രധാനമന്ത്രി വിശദമായി വിലയിരുത്തിയിരുന്നു.\nവിവിധ സംസ്ഥാനങ്ങളിലെ മുഖ്യമന്ത്രിമാരുമായി വീഡിയോ കോൺഫറൻസ് വഴി വിശദമായ ചര്‍ച്ചയാണ് നടത്തിയിരുന്നത്. രാജ്യത്ത് കൊവിഡിനെതിരായ യുദ്ധം ഇനിയെങ്ങനെ മുന്നോട്ട് പോകും, നമ്മളെങ്ങനെ വിജയിക്കും, നമ്മുടെ ജനങ്ങളുടെ പ്രശ്നങ്ങൾ എങ്ങനെ പരിഹരിക്കുമെന്നീ കാര്യങ്ങളിൽ സംസ്ഥാനങ്ങളുമായി ചർച്ച നടത്തിയാൽ ലോക്ക് ഡൗൺ നീട്ടണമെന്ന അഭിപ്രായമാണ് മുന്നോട്ട് വന്നതെന്ന് പ്രധാനമന്ത്രി വിശദീകരിച്ചു.\nകൊവിഡ് പ്രതിരോധത്തിന് രാജ്യത്ത് ഏര്‍പ്പെടുത്തിയ സമ്പൂര്‍ണ്ണ അടച്ചിടൽ ഏപ്രിൽ 20 വരെ കര്‍ശനമായി തുടരുമെന്നും അതിന് ശേഷം സ്ഥിതി വിലയിരുത്തി മാത്രം ഉപാധികളോടെ ഇളവുകളെ കുറിച്ച് ആലോചിക്കാമെന്നുമാണ് പ്രധാനമന്ത്രി നരേന്ദ്രമോദി പറയുന്നത്. ഇത് സംബന്ധിച്ച വിശദമായ മാര്‍ഗ്ഗ രേഖ നാളെ കേന്ദ്ര സര്‍ക്കാര് പുറത്തിറക്കുമെന്നും പ്രധാനമന്ത്രി അറിയിച്ചു.


മതസ്‍പർധ വളർത്തുന്ന പ്രസ്താവന; സെൻകുമാറിനെ അറസ്റ്റ് ചെയ്ത് വിട്ടയച്ചു\n04 Jun, 2018 at 01:08 PM\nഹൈക്കോടതി നേരത്തെ മുൻകൂർ ജാമ്യം നൽകിയിരുന്നതിനെ തുടർന്നാണ് സെൻകുമാറിന്റെ അറസ്റ്റ് രേഖപ്പെടുത്തി വിട്ടയച്ചത്\nമതസ്പർദ്ധ വളർത്തുന്ന പരാമർശം നടത്തിയെന്ന കേസിൽ പോലീസ് മുൻ മേധാവി ടി പി സെൻകുമാറിന്‍റെ അറസ്റ്റ് രേഖപ്പെടുത്തി വിട്ടയച്ചു. ഹൈക്കോടതി മുൻകൂർ ജാമ്യം നൽകിയിരുന്നിതിനാലാണ് ജൂലൈ 29ന് സെൻകുമാറിനെ അറസ്റ്റ് ചെയ്തശേഷം ഉപാധികളോടെ ജാമ്യം അനുവദിച്ചത്. സമീപകാല പോലീസ് ചരിത്രത്തിൽ ഒരു മുൻ പോലീസ് മേധാവിയുടെ അറസ്റ്റ് രേഖപ്പെടുത്തുന്നത് ഇതാദ്യമാണ്. അതിനിടെ വിവാദ പരാമർശം പരിശോധിച്ച ഫോറൻസിക് വിഭാഗം റിപ്പോർട്ട് കോടതിയിൽ സമർപ്പിച്ചു.\nഒരു വാരികക്ക് നൽകിയ അഭിമുഖത്തിൽ മതസ്പർദ്ധ വളർത്തുന്ന പരാമർശം നടത്തിയെന്ന കേസിലാണ് പോലീസ് മുൻ മേധാവി ടി പി സെൻകുമാറിന്‍റെ അറസ്റ്റ് രേഖപ്പെടുത്തിയത്. തിരുവനന്തപുരം സൈബർ പോലീസ് രജിസ്റ്റർ ചെയ്ത കേസിലാണ് നടപടി. കേസിൽ ജൂലൈ 25ന് സെൻകുമാറിന് ഹൈക്കോടതി മുൻകൂർ ജാമ്യം അനുവദിച്ചിരുന്നു. പത്ത് ദിവസത്തിനകം അന്വേഷണ ഉദ്യോഗസ്ഥന് മുൻ‌പാകെ ഹാജരാകണമെന്നും അറസ്റ്റ് ചെയ്യുന്ന പക്ഷം ഉപാധികളോടെ ജാമ്യത്തിൽ\nപോകാമെന്നുമായിരുന്നു ഹൈക്കോടതി നിർദ്ദേശം.\nമുൻകൂർജാമ്യം ലഭിച്ച ശേഷം നേരിട്ട ഹാജരായ സെൻകുമാറിന്റെ അറസ്റ്റ് രേഖപ്പെടുത്തി ജാമ്യത്തിൽ വിടുകയായിരുന്നു. രണ്ട് ജാമ്യക്കാരെ ഹാജരാക്കി 50,000 രൂപ കെട്ടിവെച്ച ശേഷമാണ് ജാമ്യം അനുവദിച്ചത്. സമീപകാല ചരിത്രത്തിൽ ഇത്തരമൊരു കേസിൽ പൊലീസ് മുൻ മേധാവിയുടെ അറസ്റ്റ് രേഖപ്പെടുത്തുന്നത് അപൂർവ്വമാണ്. അതിനിടെ സെൻകുമാറിന്റെ വിവാദ പരാമർശം ഉള്ളതായി പറയപ്പെടുന്ന വാരിക സമർപ്പിച്ച ഫോണിന്റെയും സിഡിയുടെയും ഫോറൻസിക് പരിശോധന പൂർത്തിയാക്കി റിപ്പോർട്ട് തിരുവനന്തപുരം സിജെഎം കോടതിയിൽ സമർപ്പിച്ചു. റിപ്പോർട്ടിന്റെ സാക്ഷ്യപ്പെടുത്തിയ പകർപ്പ് അന്വേഷണസംഘം കോടതിയിൽ നിന്ന് ഉടൻ ശേഖരിക്കും. വാരിക അധികൃതരുടെയും അഭിമുഖം പ്രസിദ്ധീകരിച്ച വെബ്സൈറ്റ് ഉടമയുടെയും മൊഴി കൂടി ശേഖരിച്ച ശേഷമാകും കേസിൽ ക്രൈംബ്രാഞ്ച് അന്തിമ റിപ്പോർട്ട് തയ്യാറാക്കുക.


മെഡിക്കല് അലോട്ട്‌മെന്റ് പൂര്‍ത്തിയായി; ഇന്നും നാളെയും സ്‌പോട്ട് അഡ്മിഷന് | Medical Admission 2017\nമെഡിക്കല് അലോട്ട്‌മെന്റ് പൂര്‍ത്തിയായി; ഇന്നും നാളെയും സ്‌പോട്ട് അഡ്മിഷന്\nPublished: Aug 30, 2017, 10:31 AM IST\nതിരുവനന്തപുരം: സ്വാശ്രയ കോളേജുകളിലേക്കുള്ള അലോട്ട്‌മെന്റ് നടപടികള് പൂര്‍ത്തിയായി. പ്രവേശനത്തിനെത്തിയ വിദ്യാര്‍ഥികള്‍ക്ക് അധികസമയം അനുവദിച്ച് രാത്രിയോടെയാണ് നടപടികള് അവസാനിപ്പിച്ചത്. രണ്ടുദിവസമായി നടന്ന അലോട്ട്‌മെന്റിനുശേഷം ഒഴിവുള്ള മുഴുവന് സീറ്റുകളിലേക്കും ബുധന്, വ്യാഴം ദിവസങ്ങളില് സ്‌പോട്ട് അഡ്മിഷന് നടത്തും.\nസ്‌പോട്ട് അഡ്മിഷന് ഹാജരാകുന്നവര് സര്‍ട്ടിഫിക്കറ്റ് ഹാജരാക്കണമെന്ന വ്യവസ്ഥയ്ക്ക് ഹൈക്കോടതി ഇളവനുദിച്ചിട്ടുണ്ട്. പ്രവേശനംനേടി ഒരാഴ്ചയ്ക്കകം സര്‍ട്ടിഫിക്കറ്റുകള് ഹാജരാക്കിയാല്‍മതി.അലോട്ട്‌മെന്റ് നടന്ന ചൊവ്വാഴ്ചയും ഉയര്‍ന്ന ഫീസുകാരണം ചില വിദ്യാര്‍ഥികള് പ്രവേശനം എടുക്കാതെ മടങ്ങി. ചില കോളേജുകള് ബാങ്ക് ഗാരന്റിക്കുപകരം ആറുലക്ഷത്തിന്റെ ഡിമാന്‍ഡ് ഡ്രാഫ്റ്റ് ആവശ്യപ്പെട്ടത് രക്ഷിതാക്കളെ വലച്ചു.\nകഴിഞ്ഞദിവസം പ്രവേശനം നേടിയ ചിലര് അത് ഉപേക്ഷിക്കാന് തയ്യാറായി ഡിമാന്‍ഡ് ഡ്രാഫ്റ്റ് തിരികെ ആവശ്യപ്പെട്ടതും ഒച്ചപ്പാടിനിടയാക്കി. സര്‍ക്കാര് നേരിട്ട് ഫീസ് നല്‍കുന്ന പട്ടികജാതി, വര്‍ഗ വിദ്യാര്‍ഥികളും അലോട്ട്‌മെന്റ് സമയത്ത് ഫീസ് അടയ്ക്കണമെന്ന് ചില കോളേജുകള് നിലപാടെടുത്തതും പ്രതിഷേധത്തിന് കാരണമായി.\nമെഡിക്കല് കൗണ്‍സില് അനുമതി ഇല്ലാതിരുന്ന അല് അസര്, മൗണ്ട് സിയോന്, ഡി.എം. വയനാട് എന്നീ കോളേജുകളില് പ്രവേശനത്തിന് ഹൈക്കോടതി അനുമതി നല്‍കിയിട്ടുണ്ട്. ഈ കോളേജുകളെയും സ്‌പോട്ട് അഡ്മിഷനില് ഉള്‍പ്പെടുത്തി. ന്യൂനപക്ഷ പദവിയുള്ള അല് അസറിലെ 44 സീറ്റുകളിലേക്ക് മുസ്ലിം സമുദായത്തില്‍നിന്നുള്ളവര്‍ക്കും മൗണ്ട് സിയോനിലെ 60 സീറ്റുകളിലേക്ക് ദ പെന്തക്കോസ്തല് മിഷന് വിഭാഗത്തില്‍പ്പെട്ടവര്‍ക്കും സ്‌പോട്ട് അഡ്മിഷനില് പ്രവേശനം നല്‍കും. റവന്യൂ അധികൃതരില്‍നിന്നുള്ള സര്‍ട്ടിഫിക്കറ്റ് ഹാജരാക്കണം.\nസ്‌പോട്ട് അഡ്മിഷന് ഹാജരാകുന്നവര് പ്രവേശനപരീക്ഷാ കമ്മിഷണറുടെ പേരില് എടുത്ത അഞ്ചുലക്ഷം രൂപയുടെ ഡിമാന്‍ഡ് ഡ്രാഫ്റ്റും ആറുലക്ഷം രൂപയുടെ ബാങ്ക് ഗാരന്റിയും നല്‍കണം. എന്.ആര്.ഐ. ക്വാട്ടാ സീറ്റിലേക്ക് 20 ലക്ഷത്തിന്റെ ഡിമാന്‍ഡ് ഡ്രാഫ്റ്റാണ് വേണ്ടത്.


നിര്‍ഭാഗ്യം വഴിമുടക്കി; ബെംഗളൂരുവിനെതിരേ ചെന്നൈയിന് എഫ്.സിക്ക് സമനില | ISL 2020-21 Bengaluru FC against Chennaiyin FC\nPublished: Feb 5, 2021, 06:54 PM IST Updated: Feb 5, 2021, 09:41 PM IST\nപന്തടക്കത്തിലും അവസരങ്ങള് ഒരുക്കുന്നതിലും മുന്നിട്ടു നിന്നെങ്കിലും നിര്‍ഭാഗ്യം കൊണ്ടാണ് ചെന്നൈയിന് മത്സരത്തില് വിജയിക്കാനാകാതെ പോയത്\nഫത്തോര്‍ഡ: ഐ.എസ്.എല്ലില് വെള്ളിയാഴ്ച നടന്ന ബെംഗളൂരു എഫ്.സി - ചെന്നൈയിന് എഫ്.സി മത്സരം ഗോള്‍രഹിത സമനിലയില്.\nപന്തടക്കത്തിലും അവസരങ്ങള് ഒരുക്കുന്നതിലും മുന്നിട്ടു നിന്നെങ്കിലും നിര്‍ഭാഗ്യം കൊണ്ടാണ് ചെന്നൈയിന് മത്സരത്തില് വിജയിക്കാനാകാതെ പോയത്. ബെംഗളൂരു ഗോള്‍കീപ്പര് ഗുര്‍പ്രീത് സിങ് സന്ധുവിന്റെ മികച്ച പ്രകടനവും ചെന്നൈയിന് വിലങ്ങുതടിയായി.\nകളിതുടങ്ങി ആറാം മിനിറ്റില് തന്നെ ചെന്നൈയിന് ആദ്യ അവസരം ലഭിച്ചു. ഇസ്മയില് ഗോണ്‍സാല്‍വസിന്റെ ഷോട്ട് ബെംഗളൂരു ഗോള്‍കീപ്പര് ഗുര്‍പ്രീത് തട്ടിയകറ്റുകയായിരുന്നു. റീബൗണ്ടില് പന്ത് ലഭിച്ച റഹീം അലിയുടെ ഷോട്ടും ഗുര്‍പ്രീത് പിടിച്ചെടുത്തു.\n34-ാം മിനിറ്റില് ബെംഗളൂരുവിനും അവസരം ലഭിച്ചു. പക്ഷേ സുനില് ഛേത്രിയുടെ ഷോട്ട് എലി സാബിയ തടഞ്ഞു.\n40-ാം മിനിറ്റിലും ചെന്നൈയിന് അവസരം ലഭിച്ചു. ഇത്തവണ മാനുവല് ലാന്‍സറോട്ടയുടെ ഷോട്ട് ഗുര്‍പ്രീത് ഡൈവ് ചെയ്ത് രക്ഷപ്പെടുത്തുകയായിരുന്നു.\nരണ്ടാം പകുതിയിലും ചെന്നൈയിന് മികച്ച മുന്നേറ്റങ്ങള് പുറത്തെടുത്തെങ്കിലും ഇസ്മയില് ഗോണ്‍സാല്‍വസിന്റെ മോശം ഫിനിഷിങ്ങും ഗുര്‍പ്രീതിന്റെ മികച്ച പ്രകടനങ്ങളും വീണ്ടും ചെന്നൈയിനെ തടഞ്ഞു.\n61-ാം മിനിറ്റില് ഇസ്മയിലിന്റെ ഗോളെന്നുറച്ച ഷോട്ട് ഗുര്‍പ്രീത് രക്ഷപ്പെടുത്തി.\nഇതിനിടെ 75-ാം മിനിറ്റില് ബെംഗളൂരു താരം ഫ്രാന്‍സിസ്‌കോ ഗോള്‍സാലസ് പന്ത് വലയിലെത്തിച്ചെങ്കിലും ഓഫ്‌സൈഡായിരുന്നു.\n77, 78 മിനിറ്റുകളിലും ഗുര്‍പ്രീത് ബെംഗളൂരുവിന്റെ രക്ഷയ്‌ക്കെത്തി. 85-ാം മിനിറ്റില് മെമോ മൗറയുടെ ഫ്രീ കിക്ക് പോസ്റ്റിലിടിച്ച് മടങ്ങുക കൂടി ചെയ്തതോടെ ചെന്നൈയിന്റെ നിര്‍ഭാഗ്യം പൂര്‍ത്തിയായി.\nContent Highlights: ISL 2020-21 Bengaluru FC against Chennaiyin FC


കൈക്കൂലി ആരോപണത്തില് എം.കെ. രാഘവനെതിരെ വിജിലന്‍സ് അന്വേഷണം - Keralabhooshanam Daily കൈക്കൂലി ആരോപണത്തില് എം.കെ. രാഘവനെതിരെ വിജിലന്‍സ് അന്വേഷണം\nHome/NEWS/BREAKING NEWS/കൈക്കൂലി ആരോപണത്തില് എം.കെ. രാഘവനെതിരെ വിജിലന്‍സ് അന്വേഷണം\nകോഴിക്കോട്: എം.കെ. രാഘവന് എം.പിക്കെതിരേ വിജിലന്‍സ് അന്വേഷണം. കൈക്കൂലി ആരോപണത്തിലും ലോക്‌സഭ തിരഞ്ഞെടുപ്പില് അധികത്തുക ചെലവഴിച്ചെന്ന് വെളിപ്പെടുത്തിയതിലുമാണ് അന്വേഷണം. വിജിലന്‍സ് കോഴിക്കോട് യൂണിറ്റാണ് കേസ് രജിസ്റ്റര് ചെയ്തത്.\nഎം.കെ. രാഘവനെതിരേ 2019ലെ ലോക്‌സഭാ തിരഞ്ഞെടുപ്പിന്റെ പ്രചാരണവേളയിലാണ് ആരോപണം ഉയര്‍ന്നത്. ടിവി9ചാനല് സ്റ്റിങ് ഓപ്പറേഷന് നടത്തി എം.കെ. രാഘവന്റെ ചില വെളിപ്പെടുത്തലുകള് പുറത്തുവിടുകയായിരുന്നു. ഫൈവ്സ്റ്റാര് ഹോട്ടല് തുടങ്ങാനെന്ന പേരില് ചാനല് എം.കെ. രാഘവനെ സമീപിച്ചിരുന്നു. ഈ സന്ദര്‍ഭത്തില് തിരഞ്ഞെടുപ്പ് ചിലവുകള്‍ക്കായി തനിക്ക് അഞ്ച് കോടി രൂപ തരണമെന്ന് എം.കെ. രാഘവന് ആവശ്യപ്പെട്ടുവെന്ന് വെളിവാക്കുന്ന തരത്തിലുള്ള ദൃശ്യങ്ങളാണ് അന്ന് ചാനല് പുറത്തുവിട്ടത്. ആ തുക ഡല്‍ഹി ഓഫീസില് എത്തിക്കാന് ആവശ്യപ്പെട്ടുവെന്നും ദൃശ്യത്തിലുണ്ടായിരുന്നു. ഇതിന്റെ അടിസ്ഥാനത്തിലാണ് അന്ന് പരാതി ലഭിക്കുകയും വിജിലന്‍സ് അന്വേഷണം സംബന്ധിച്ചുള്ള നിയമോപദേശം തേടുകയും ചെയ്തത്.\n2014 തിരഞ്ഞെടുപ്പില് 20 കോടി ചെലവഴിച്ചുവെന്ന വെളിപ്പെടുത്തലും ഒളികാമറ ഓപ്പറേഷനിലുണ്ടായിരുന്നു. ഇത് രണ്ടും സംബന്ധിച്ച അന്വേഷണത്തിനാണ് വിജിലന്‍സ് ഒരുങ്ങുന്നത്. എം. കെ. രാഘവന് എം.പിയായതിനല് ലോക്‌സഭ സ്പീക്കറുടെ അനുമതി വേണമോയെന്ന നിയമോപദേശം തേടിയിരുന്നു. എന്നാല് അത് വേണ്ടെന്ന മറുപടിയെതുടര്‍ന്നാണ് വിജിലന്‍സ് അന്വേഷണം.\nപൊലീസ് ആക്ട്; നടപടി വേണ്ടെന്ന് ഡിജിപി, നിയമം പരിഷ്‌കരിക്കുമെന്ന് സര്‍ക്കാര് ഹൈക്കോടതിയില്\nതൃശൂര് ശക്തന് മാര്‍ക്കറ്റില് എട്ടു പേര്‍ക്ക് കൊവിഡ്; ആശങ്ക


Marakkar: പ്രണയാതുരരായ് പ്രണവും കല്യാണിയും; 'മരക്കാര്' കൗണ്ട്‍ഡൗണ് മോഷൻ പോസ്റ്റര് | Marakkar Arabikadalinte Simham movie new motion poster\nMarakkar: പ്രണയാതുരരായ് പ്രണവും കല്യാണിയും; 'മരക്കാര്' കൗണ്ട്‍ഡൗണ് മോഷൻ പോസ്റ്റര്\n'മരക്കാറി'ന്‍റെ കൗണ്ട്‍ഡൗണ് മോഷൻ പോസ്റ്റര് പുറത്തുവിട്ട് അണിയറ പ്രവര്‍ത്തകര്.\nKochi, First Published Nov 25, 2021, 4:52 PM IST\nമോഹൻലാൽ- പ്രിയദർശൻ കൂട്ടുക്കെട്ടിലെ ബിഗ് ബജറ്റ് ചിത്രം 'മരക്കാര്: അറബിക്കടലിന്റെ സിംഹ'ത്തിനായുള്ള (Marakkar: Arabikadalinte Simham) കാത്തിരിപ്പിലാണ് സിനിമാസ്വാദകർ. ഒടിടി റിലീസുമായി ബന്ധപ്പെട്ട് ഉയർന്ന വിവാദങ്ങൾക്കും ആശങ്കകൾക്കും ഒടുവിൽ ചിത്രം തിയറ്ററിലെത്താൻ ഇനി ദിവസങ്ങൾ മാത്രമാണ് ബാക്കി. പുറത്തിറങ്ങിയ രണ്ട് ടീസറുകൾക്കും മികച്ച പ്രതികരണം ലഭിക്കുന്ന ചിത്രത്തിന്റെ കൗണ്ട്‍ഡൗണ് മോഷൻ പോസ്റ്റര്(motion poster) പുറത്തുവിട്ടിരിക്കുകയാണ് അണിയറ പ്രവർത്തകർ.\nപ്രണവ് മോഹൻലാലിനൊപ്പം കല്യാണി പ്രിയദർശനുമുള്ള മോഷൻ പോസ്റ്ററാണ് പുറത്തുവിട്ടിരിക്കുന്നത്. ചിത്രം റിലീസാകാൻ ഏഴ് ദിവസം മാത്രം ശേഷിക്കെയാണ് പോസ്റ്റർ പുറത്തുവിട്ടത്. പങ്കുവച്ച് മണിക്കൂറുകൾക്കുള്ളിൽ നിരവധി പേരാണ് വീഡിയോ കണ്ടു കഴിഞ്ഞത്.\nഅതേസമയം, ചിത്രത്തിന്റെ രണ്ടാമത്തെ ടീസറും അണിയറ പ്രവർത്തകർ പുറത്തുവിട്ട് കഴിഞ്ഞു. ആദ്യ ടീസറിനെ പോലെ മികച്ച പ്രതികരണമാണ് ഇതിനും ലഭിക്കുന്നത്. 23 സെക്കന്റ് മാത്രമേ ദൈർഘ്യമുള്ളുവെന്ന പരിഭവം ആരാധകർക്ക് ഉണ്ടെങ്കിലും ടീസറിന് വൻവരവേൽപ്പാണ് പ്രേക്ഷകർ ഇതിനോടകം നൽകി കഴിഞ്ഞത്. ഇതുവരെയുള്ള മലയാള സിനിമാ ചരിത്രത്തെ മാറ്റിക്കുറിക്കുമെന്നാണ് പലരും കമന്റ് ചെയ്യുന്നത്.\nആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂർ നിർമ്മിക്കുന്ന ചിത്രം ഡിസംബര് രണ്ടിനാണ് തിയറ്ററുകളിൽ എത്തുക. ചിത്രം നിര്‍മിക്കുന്നത്. അര്‍ജുൻ, സുനില് ഷെട്ടി, പ്രഭു, മഞ്‍ജു വാര്യര്, കീര്‍ത്തി സുരേഷ്, പ്രണവ് മോഹൻലാല്, മുകേഷ്, നെടുമുടി വേണു തുടങ്ങി ഒട്ടേറെ പേര് ചിത്രത്തിലെത്തുന്നു. തിരുവാണ് ഛായാഗ്രാഹകൻ. സംവിധായകൻ പ്രിയദര്‍ശനും അനി ഐ വി ശശിയും ചേര്‍ന്ന് തിരക്കഥ എഴുതിയിരിക്കുന്നു. ഒരിടവേളക്ക് ശേഷം തിയറ്ററുകളിൽ എത്തുന്ന മോഹൻലാൽ ചിത്രത്തിനായുള്ള കാത്തിരിപ്പിലാണ് ആരാധകർ.\nRead Also: Marakkar teaser 2: തീയറ്ററുകളില് തീപാറും; ആവേശം നിറച്ച് 'മരക്കാർ' ടീസർ 2\nLast Updated Nov 25, 2021, 4:52 PM IST


തിരുവനന്തപുരം: പിണറായി വിജയന്റെ നേതൃത്വത്തിലുള്ള എല്.ഡി.എഫ് സര്‍ക്കാരിലെ മന്ത്രിമാരെ പരിചയപ്പെടാം.\nഔദ്യോഗിക വസതി: ക്ലിഫ് ഹൗസ്, നന്ദന്‍കോട്.\nഓഫീസ് നമ്പര്: 04712332812, 2333682\nധനകാര്യം, കയര്, ലോട്ടറി, ടാക്‌സ്.\nഔദ്യോഗിക വസതി: മന്മോഹന് ബംഗ്ലാവ് കവടിയാര് 04712329117, 2311238.\nഔദ്യോഗിക വസതി: സാനഡു വഴുതക്കാട് 04712334133, 2334144.\nഔദ്യോഗിക വസതി: പൗര്‍ണമി നന്ദന്‍കോട്.\nഓഫീസ്: സെക്രട്ടേറിയറ്റ് അനക്‌സ്.\nഔദ്യോഗിക വസതി: കവടിയാര് ഹൗസ്.\nഫോണ്: 04712316035, 2316045.\nനിയമം, സാംസ്‌കാരികം, പട്ടികജാതി ക്ഷേമം, പിന്നാക്ക ക്ഷേമം, പാര്‍ലമെന്ററി കാര്യം.\nഔദ്യോഗിക വസതി: പമ്പ, നന്ദന്‍കോട്. ഫോണ്: 04712310664.\nഔദ്യോഗിക വസതി: പെരിയാര് നന്ദന്‍കോട്.\nഫോണ്: 04712727711, 2727713.\nഔദ്യോഗിക വസതി: ഗംഗ നന്ദന്‍കോട്.\nഫോണ്: 04712723181, 2720451.\nഔദ്യോഗിക വസതി: എസെന്‍ഡേന് നന്ദന്‍കോട്.\nഫോണ്: 04712317651, 2318601.\nTags : pinarayi vijayanUnique Times Magazine\nNext Postപിണറായി മുഖ്യമന്ത്രിയായതു കേരളത്തിന്റെ നിര്‍ഭാഗ്യമാണെന്ന് കെ.സുധാകരന്


കോവിഡ്: സൗദിയിൽ മലയാളി മരിച്ചു | Coronavirus\nകോവിഡ്: സൗദിയിൽ മലയാളി മരിച്ചു\nഅബ്‌ഹ∙ പാലക്കാട് മാങ്കുറുശ്ശി തെക്കുംമുറി സ്വദേശി സാമിയാർ മകൻ രാമകൃഷ്ണൻ (64) സൗദിയിലെ ഖമീസ് മുഷയ്ത്തിൽ മരിച്ചു. ഒരു ആഴ്ചയായി കോവിഡ് ലക്ഷണങ്ങളോടെ മദനി ആശുപത്രിയിൽ ചികിത്സയിലായിരുന്നു. കഴിഞ്ഞ 28 വർഷമായി ഖമീസ് മുഷയ്‌ത്തിൽ ടൈലർ ആയി ജോലി ചെയ്ത് വരികയായിരുന്നു. കഴിഞ്ഞ വർഷം ജൂണിലാണ് അവധികഴിഞ്ഞ് തിരിച്ചെത്തിയത്.\nഭാര്യ: പ്രേമ, മകൻ പ്രദീപ് ഒമാനിൽ ഒരു ഇലക്ട്രിക്കൽ കമ്പനിയിൽ ജോലി ചെയ്യുന്നു. മൃതദേഹം അബ്‌ഹയിൽ മറവ് ചെയ്യും. നിയമ സഹായങ്ങൾക്കായി ഇന്ത്യൻ സോഷ്യൽ ഫോറം അസീർ റീജ്യൻ എക്സിക്യൂട്ടീവ് അംഗവും ജിദ്ദ കോൺസുലേറ്റ് അബ്‌ഹ സാമൂഹികക്ഷേമ വിഭാഗം പ്രവർത്തകനുമായ ഹനീഫ മഞ്ചേശ്വരം രംഗത്തുണ്ട്.


അധ്യാപകന് ഉത്തരക്കടലാസ് തിരുത്തിയ സംഭവം; അന്വേഷണം സംബന്ധിച്ച തീരുമാനം ഇന്നുണ്ടാകും\nJanam TV Web Desk May 16, 2019, 09:39 am IST\nകോഴിക്കോട്: നീലേശ്വരം ഹയര് സെക്കന്‍ഡറി സ്‌കൂളില് അധ്യാപകന് വിദ്യാര്‍ഥികളുടെ പരീക്ഷ എഴുതിയ സംഭവത്തില് സമഗ്ര അന്വേഷണം സംബന്ധിച്ച തീരുമാനം ഇന്നുണ്ടാകും. പ്രതികള്‍ക്കെതിരെ കര്‍ശന നടപടികളെടുക്കുമെന്ന് ഹയര് സെക്കന്‍ഡറി വിഭാഗം റീജണല് ഡപ്യൂട്ടി ഡയറക്ടര് അറിയിച്ചു. അതേസമയം, ഒളിവില് പോയ മൂന്ന് അധ്യാപകരെയും കണ്ടെത്താന് അന്വേഷണം ഊര്‍ജിതമാക്കി.\nപരീക്ഷയില് തിരിമറി നടന്നത് തെളിഞ്ഞതിനാല് വീണ്ടും പരീക്ഷ എഴുതണമെന്ന വിദ്യാഭ്യാസ വകുപ്പിന്റെ നിര്‍ദ്ദേശം വിദ്യാര്‍ത്ഥികള് കഴിഞ്ഞ ദിവസം അംഗീകരിച്ചിരുന്നു.\nജൂണ് പത്തിന് നടക്കുന്ന സേ പരീക്ഷയില് വീണ്ടും പരീക്ഷ എഴുതാനാണ് നിര്‍ദ്ദേശം. വിദ്യാഭ്യാസ വകുപ്പിന്റെ നിര്‍ദ്ദേശം ആദ്യം വിസമ്മതിച്ച കുട്ടികളുടെ രക്ഷിതാക്കള് പിന്നീട് തീരുമാനം അംഗീകരിക്കുകയായിരുന്നു. സേ പരീക്ഷയില് വീണ്ടും പരീക്ഷ എഴുതാനായി കുട്ടികള് അപേക്ഷ നല്‍കി.\nസംഭവവുമായി ബന്ധപ്പെട്ട് തിങ്കളാഴ്ചയാണ് ഹയര് സെക്കന്‍ഡറിവിഭാഗം റീജണല് ഡപ്യൂട്ടി ഡയറക്ടര് ഗോകുലകൃഷ്ണന് മുക്കം പോലീസ് സ്റ്റേഷനിലെത്തി പരാതി നല്‍കിയിരുന്നത്. വിദ്യാര്‍ത്ഥികള്‍ക്ക് വേണ്ടി അധ്യാപകന് പരീക്ഷയെഴുതിയ സംഭവത്തില് മൂന്ന് അധ്യാപകര്‍ക്കെതിരെ ആള്‍മാറാട്ടം അടക്കം ജാമ്യമില്ലാ വകുപ്പ് പ്രകാരം പോലീസ് കേസെടുത്തിരുന്നു.\nവിദ്യാര്‍ത്ഥികള്‍ക്ക് വേണ്ടി അധ്യാപകന് ഹയര്‍സെക്കന്‍ഡറി പരീക്ഷയെഴുതുകയും 32 പേരുടെ ഉത്തരക്കടലാസ് തിരുത്തുകയും ചെയ്തതായാണ് കണ്ടെത്തിയത്. സംഭവത്തില് പ്രിന്‍സിപ്പല് അടക്കം3അധ്യാപകരെ സര്‍ക്കാര് സസ്‌പെന്‍ഡ് ചെയ്തിരുന്നു.\nസ്‌കൂളിലെ അധ്യാപകനും അഡീഷണല് ഡപ്യൂട്ടി ചീഫുമായ നിഷാദ് വി. മുഹമ്മദാണ് അറസ്റ്റിലായ അധ്യാപകന്. മൂല്യ നിര്‍ണയത്തിനിടെയാണ് ക്രമക്കേട് ശ്രദ്ധയില്‍പ്പെടുന്നത്. ഉത്തരക്കടലാസിലെ കയ്യക്ഷരം കണ്ട് സംശയം തോന്നിയാണ് പരിശോധന നടത്തിയത്.


ഭാട്ടിയ കുടുംബം ആത്മഹത്യ ചെയ്യാൻ ഉദ്ദേശിച്ചിരുന്നില്ല; ദില്ലിയിൽ 11 പേരുടെ കൂട്ടമരണത്തിൽ വഴിത്തിരിവ് | delhi police received psychological autopsy report of burari death victims - Malayalam Oneindia\nഭാട്ടിയ കുടുംബം ആത്മഹത്യ ചെയ്യാൻ ഉദ്ദേശിച്ചിരുന്നില്ല; ദില്ലിയിൽ 11 പേരുടെ കൂട്ടമരണത്തിൽ വഴിത്തിരിവ്\nPublished: September 14 2018, 15:51 [IST]\nദില്ലി: ബുരാരിയിൽ ഒരു കുടുംബത്തിലെ 11 പേരെ മരിച്ച നിലയിൽ കണ്ടെത്തിയ സംഭവത്തിൽ നിർണായക വഴിത്തിരിവ്. മരണപ്പെട്ട പതിനൊന്ന് പേരുടെയും സൈക്കോളജിക്കൽ ഓട്ടോപ്സി റിപ്പോർട്ട് ക്രൈംബ്രാഞ്ചിന് ലഭിച്ചു. കുടുംബാംഗങ്ങൾ ആത്മാക്കളിലും മന്ത്രവാദങ്ങളിലും വിശ്വസിച്ചിരുന്നതായി അന്വേഷണസംഘത്തിന് തെളിവുകൾ ലഭിച്ചിരുന്നു.\nമരിച്ച ഭാട്ടിയ കുടുംബത്തിന്റെ വീട്ടിൽ നിന്നും ദുരൂഹമായ ഡയറിക്കുറുപ്പുകൾ പോലീസ് കണ്ടെടുത്തിരുന്നു. ബാധ് തപസ്യ പോലെ ആത്മാവിന് മോക്ഷം ലഭിക്കുമെന്ന് കരുതുന്ന ചില ആചാരങ്ങളിൽ ഇവർ വിശ്വസിച്ചിരുന്നു.\nകുടുംബത്തിലെ മൂത്ത മകനായ ലളിത് ഭാട്ടിയയുടെ ഡയറിക്കുറുപ്പുകളിൽ നിന്നാണ് കുടുംബാംഗങ്ങൾ ചില പ്രത്യേക വിശ്വാസങ്ങൾ പാലിച്ചുപോന്നവരാണെന്ന് വ്യക്തമായത്. ഇത്തരത്തിൽ പത്തോളം നോട്ട് ബുക്കുകളാണ് വീട്ടിൽ നിന്നും കണ്ടെടുത്തത്. 10 കൊല്ലം മുമ്പ് മരിച്ചു പോയ പിതാവുമായി സംസാരിക്കാൻ കഴിയുന്നുണ്ടെന്നായിരുന്നു കുറിപ്പുകളിൽ പറയുന്നത്. പിതാവിന്റെ നിർദ്ദേശ പ്രകാരമാണ് എല്ലാം ചെയ്യുന്നതെന്നാണ് ലളിതിന്റെ ഡയറിയിൽ വ്യക്തമാക്കിയിരുന്നുത്.\nപിതാവുമായി സംസാരിക്കാറുണ്ടെന്ന ലളിത് ഭാട്ടിയയുടെ അവകാശവാദം മറ്റ് കുടുംബാംഗങ്ങളും വിശ്വസിച്ചിരുന്നു. കുടുംബത്തിലുള്ള ഓരോരുത്തരുടേയും പ്രശ്നങ്ങളും അവയ്ക്കുള്ള പരിഹാര മാർഗങ്ങളും ഡയറികളിൽ കുറിച്ചിട്ടുണ്ട്. മോക്ഷ പ്രാപ്തിക്ക് വേണ്ടി ചില കർമങ്ങൾ ചെയ്യണമെന്ന് പിതാവ് നിർദ്ദേശിച്ചിട്ടുണ്ടെന്നും കുറിപ്പുകളിലുണ്ട്. എങ്ങനെയാണ് മരിക്കേണ്ടതെന്ന് ഡയറിയിൽ എഴുതിയിരുന്നു. ഇതേ രീതിയിലാണ് കുടുംബാംഗങ്ങൾ മരിച്ച് കിടന്നത്.\nദില്ലി പോലീസിന്റെ ആവശ്യപ്രകാരമാണ് മരിച്ചവരുടെ സൈക്കോളജിക്കൽ ഓട്ടോപ്സി നടത്തിയത്. ഇതിനായി ഇവരുടെ അയൽക്കാരുടേയും ബന്ധുക്കളുടേയും മൊഴിയെടുത്തിരുന്നു. മരിച്ച ഓരോരുത്തരെക്കുറിച്ചും വ്യക്തമായ വിവരങ്ങൾ ശേഖരിച്ചിരുന്നു. കൂട്ടമരണം നടന്ന വീട് ഇവർ സന്ദർശിക്കുകയും ചെയ്തിരുന്നു. സിബിഐയുടെ സെൻട്രൽ ഫോറൻസിക് സയൻസ് ലബോറട്ടറിയിലെ വിദഗ്ധരാണ് ഇവരുടെ മാനസികനില വിശകലനം ചെയ്തത്.\nആത്മഹത്യ ചെയ്യാൻ ഉദ്ദേശിച്ചിരുന്നില്ല\nബുരാരി കുടുംബം ആത്മഹത്യ ചെയ്യാൻ ഉദ്ദേശിച്ചിരുന്നില്ലെന്നാണ് റിപ്പോർട്ട് ലഭിച്ച ശേഷം അന്വേഷണ ഉദ്യോഗസ്ഥൻ പ്രതികരിച്ചത്. ആത്മഹത്യയാണെന്ന് പ്രാഥമിക അന്വേഷണത്തിൽ ബോധ്യപ്പെട്ടിരുന്നുവെങ്കിലും അതിലേക്ക് നയിച്ച് വ്യക്തമായ കാരണം കണ്ടെത്താൻ പോലീസിന് കഴിഞ്ഞിരുന്നില്ല. ഇതേ തുടർന്നാണ് സൈക്കോളജിക്കൽ ഓട്ടോപ്സി നടത്തിയത്. പിതാവ് പറയുന്ന രീതിയിൽ പൂജകളും അനുഷ്ഠാനങ്ങളും ചെയ്യണം. കഴുത്തിൽ കുരുക്കിട്ട് തൂങ്ങികിടക്കണം, പക്ഷെ നമ്മൾ മരിക്കില്ല അവസാന നിമിഷം പിതാവ് എത്തി രക്ഷിക്കുമെന്ന് ലളിതിന്റെ ഡയറിക്കുറിപ്പിൽ പറഞ്ഞിരുന്നു.\n200ലധികം ആളുകളെയാണ് കേസന്വേഷണത്തിന്റെ ഭാഗമായി ചോദ്യം ചെയ്തത്. കുടുംബത്തിലെ മൂത്ത പെൺകുട്ടിയുടെ വിവാഹം നടക്കാനിരിക്കെയായിരുന്നു കുടുംബാംഗങ്ങളുടെ മരണം. 22 കൊല്ലമായി ബുരാരിയിൽ ബിസിനസ്സ് നടത്തിവരികയായിരുന്നു ബുരാരി കുടുംബം. അയൽക്കാരുമായും ഇവർ നല്ല ബന്ധം സൂക്ഷിച്ചിരുന്നു. കുടുംബം മന്ത്രവാദത്തിലോ ഏതെങ്കിലും തരത്തിലുള്ള അനാചാരങ്ങളിലോ വിശ്വസിച്ചിരുന്നതായി ബന്ധുക്കൾക്കും അയൽവാസികൾക്കും അറിവുണ്ടായിരുന്നില്ല.\nനല്ല സാമ്പത്തിക ഭദ്രതയുള്ള സന്തുഷ്ട കുടുംബം ആത്മഹത്യ ചെയ്യില്ലെന്ന നിലപാടിലായിരുന്നു അയൽക്കാരും ബന്ധുക്കളും. നാരായണൺ ദേവി(77), ഇവരുടെ മകൾ പ്രതിഭ (57), ആൺമക്കളായ ഭവ്നേഷ്(50) , ലളിത് ഭാട്ടിയ( 45), ഭവ്നേഷിന്റെ ഭാര്യ സവിത (48), ഇവരുടെ മക്കളായ മീനു(23), നിധി(25), ധ്രുവ് (15), ലളിതിന്റെ ഭാര്യ ടിന (42) മകൾ ശിവം, പ്രതിഭയുടെ മകൾ പ്രിയങ്ക(33), എന്നിവരെയാണ് ദുരൂഹ സാഹചര്യത്തിൽ മരിച്ച നിലയിൽ കണ്ടെത്തിയത്. കഴുത്ത് ഞെരിച്ച നിലയിലായിരുന്നു നാരായൺ ദേവിയുടെ മൃതദേഹം കണ്ടെത്തിയത്.\nആത്മഹത്യ കൊലപാതകം ദില്ലി പോലീസ് ക്രൈം ആഭിചാരം suicide murder delhi police crime\ndelhi police received psychological autopsy report of burari death victims


ടാറ്റയ്ക്ക് പിന്നാലെ നിസാനും ഡാറ്റ്‌സനും അടുത്തമാസം മുതല് കാര് വില കൂട്ടും - Malayalam DriveSpark\n56 min ago ഇലക്ട്രിക് വാഹനങ്ങള്‍ക്കായി ചാര്‍ജിംഗ് സ്റ്റേഷനുകള് ഒരുക്കി കെഎസ്ഇബി; ഫെബ്രുവരി ആറുവരെ സൗജന്യം\nടാറ്റയ്ക്ക് പിന്നാലെ നിസാനും ഡാറ്റ്‌സനും അടുത്തമാസം മുതല് കാര് വില കൂട്ടും\nPublished: Wednesday, March 21, 2018, 12:23 [IST]\nടാറ്റയ്ക്ക് പിന്നാലെ കാര് വില കൂട്ടാനൊരുങ്ങി നിസാനും ഡാറ്റ്‌സനും. ഏപ്രില് ഒന്നു മുതല് നിസാന്, ഡാറ്റ്‌സന് കാറുകളില് രണ്ടു ശതമാനം വില വര്‍ധിക്കും. ഉത്പാദന ചെലവ് വര്‍ധിച്ചതാണ് കാര് വില കൂട്ടാന് കാരണമെന്ന് നിസാന് ഇന്ത്യ അറിയിച്ചു.\nനിസാന്, ഡാറ്റ്‌സന് നിരയിലെ മുഴുവന് മോഡലുകളിലും രണ്ടു ശതമാനം വിലവര്‍ധനവ് ഏപ്രില് മുതല് പ്രാബല്യത്തില് വരും. നിലവില് മൈക്ര ഹാച്ച്ബാക്ക്, സണ്ണി സെഡാന്, ടെറാനോ കോമ്പാക്ട് എസ്‌യുവി മോഡലുകളെയാണ് നിസാന് ഇന്ത്യന് വിപണിയില് എത്തിക്കുന്നത്.\nഗോ, റെഡി-ഗോ ഹാച്ച്ബാക്കുകളും ഗോ പ്ലസ് കോമ്പാക്ട് ഫാമിലി വാഗണുമാണ് നിരയില് ഡാറ്റ്‌സന്റെ സമര്‍പ്പണം. നേരത്തെ 2018 വര്‍ഷാരംഭത്തിലും മോഡലുകളുടെ വില നിസാന് കൂട്ടിയിരുന്നു.\nമോഡലുകളെ അടിസ്ഥാനപ്പെടുത്തി 15,000 രൂപ വരെയാണ് നിസാന് കാറുകളില് അന്നു വർധിച്ചത്. അസംസ്‌കൃത വസ്തുക്കളുടെ ചെലവ് വര്‍ധിച്ചതാണ് വില കൂടാനിടയായ കാരണം.\nടാറ്റയും ഔഡിയും ഇന്ത്യയില് കാര് വില കൂട്ടുമെന്ന് പ്രഖ്യാപിച്ചിട്ടുണ്ട്. ഏപ്രില് മുതല് ടാറ്റ, ഔഡി കാറുകളുടെ വിലയും വിപണിയില് വര്‍ധിക്കും. ഇറക്കുമതി തീരുവ വര്‍ധിപ്പിച്ചതാണ് ഔഡി കാറുകളുടെ വില കൂടാന് കാരണം.\nമോഡലുകളെ അടിസ്ഥാനപ്പെടുത്തി 60,000 രൂപ വരെയാണ് ടാറ്റ കാറുകളുടെ വില വര്‍ധിക്കുക. അതേസമയം ഓരോ മോഡലുകള്‍ക്കും എത്രത്തോളം വില വര്‍ധിക്കുമെന്ന കാര്യത്തില് ടാറ്റ വ്യക്തത വരുത്തിയിട്ടില്ല.\nNissan And Datsun Announce Price Hike Across The Range By Up To Two Percent. Read in Malayalam.\nStory first published: Wednesday, March 21, 2018, 12:23 [IST]


ഓസ്‌ട്രേലിയക്ക് ബാറ്റിങ് തകര്‍ച്ച; കുല്‍ദീപിന് മൂന്ന് വിക്കറ്റ് | Kairali News | kairalinewsonline.com\nസിഡ്‌നി ഇന്ത്യക്കെതിരായ നാലാം ടെസ്റ്റില് ഓസ്‌ട്രേലിയക്ക് ബാറ്റിങ് തകര്‍ച്ച. ഇന്ത്യ ആദ്യ ഇന്നിംഗസില് ഉയര്‍ത്തിയ 622 റണ്‍സ് എന്ന കൂറ്റന് സ്‌കോര് പിന്തുടര്‍ന്ന ഓസിസ് ഒടുവില് വിവരം ലഭിക്കുമ്പോള്6വിക്കറ്റ് നഷ്ടത്തില് 223 റണ്‍സ് എന്ന നിലയിലാണ്.\nഓസ്‌ട്രേലിയക്ക് വേണ്ടി ഓപ്പണര് മാര്‍ക്ക്‌സ് ഹാരിസ് അര്‍ദ്ധ സെഞ്ച്വറി നേടി. 72 റണ്‍സെടുത്ത ഹാരിസിനെ ജഡേജയാണ് പുറത്താക്കിയത്. ഹാരിസിന് ശേഷം ഉസ്മാന് ഖ്വാജ, മാര്‍നസ് എന്നിവര്‍ക്ക് മാത്രമാണ് പിടിച്ചു നില്‍ക്കാന് സാധിച്ചത്. ഇന്ത്യക്ക് വേണ്ടി കുല്‍ദീപ് യാദവ് മൂന്നും, ജഡേജ രണ്ടും വിക്കറ്റുകള് നേടി.\nപൂജാര, പന്ത് എന്നിവരുടെ സെഞ്ച്വറികളുടെയും മായങ്ക് അഗര്‍വാള്, രവീന്ദ്ര ജഡേജ എന്നിവരുടെ അര്‍ദ്ധ സെഞ്ച്വറികളുടെയും മികവിലാണ് ഇന്ത്യ 622 എന്ന പടുകൂറ്റന് സ്‌കോര് പടുത്തുയര്‍ത്തിയത്. ഇന്നലെ സെഞ്ച്വറി നേടിയതിലൂടെ ഓസ്‌ട്രേലിയയില് സെഞ്ച്വറി നേടുന്ന ആദ്യ ഇന്ത്യന് വിക്കറ്റ് കീപ്പര് എന്ന ബഹുമതി പന്ത് സ്വന്തമാക്കി. പന്ത് 159 റണ്‍സ് നേടി. പൂജാര 193 റണ്‍സെടുത്താണ് പുറത്തായത്.